
DUMNEZEULUI SUPREM - CREATORUL IUBIRII. 
FĂPTUIRII FĂPTUITOARE A NEAMULUI MEU. 
DUMNEZEIRII SÂNZÂIANA 

MOTTO 1: Nu vreau să determin nimic și pe nimeni. 
Amintiri, cuvinte - gânduri din viaţa reală. 


Înțelegerea Vieţii, a Morţii și a IUBIRII. 
Citiţi ca pe o carte. 


Autorul aparţine tuturor... dar nimănui 
Luana 


MOTTO 2: Religia Iubirii nu are legi, doar pe Dumnezeu! 
Toţi murim până la urmă. 

Dar pe cale, fii atent 

Să nu rănești inima vreunui om. 

Nu te teme de moartea a ceea ce este cunoscut! 

Să mori pentru ceea ce este efemer 

Și vei deveni etern! 

Rumi 


Cuvântul autoarei 


Trăiesc împlinirea deplină. Înainte bănuiam existenţa unei alte 
realități aflate în spatele faptelor pe care mă străduisem să le colorez 
cu logica mea, recunoscând-o când îmi făcea plăcere, când îmi servea, 
îmbăta orgoliul, fără însă a-mi submina statutul de intelectuală 
admirată. Ajunsesem să citesc câteva rânduri dintr-o carte şi să-mi dau 
seama dacă vine dintr-un spirit viu sau doar e literă moartă scrisă de 
un iluzionist dispus să împrăștie microbi spiritualizați indecent uneori. 

Au fost clipe când tentaţia a devenit pericol datorită puterii pe 
care încep să o aibă toți cei care sunt pe o cale spirituală. Am înţeles și 
m-am retras înăuntrul meu lăsând misterul care se năştea să se 
manifeste. Exteriorul te subjugă, interiorul este libertatea ființei. 
Exteriorul poate pune stăpânire pe tine, pe acțiunile tale 
determinându-ți conduita, reacţiile, interiorul este manifestarea 
existenței sublime în care ești. 

Am trăit aşa, în deplinătatea Fiinţei, momente divine. Unele cu 
sufletul prin acutizarea percepţiilor, simţurilor, însă prin forța dată de 
gândire pentru a ieşi din beznă. Când ajungi la aceste înțelesuri, când 
Lumina te atinge, îți dai seama că a meritat orice efort. Descurajările își 
au rostul lor tainic uneori, dar nimeni nu poate stinge ceva ce nu poate 
fi stins: Lumina lui IISUS în suflet. 

Împlinirea umană poate fi sau nu. Aleg să trăiesc prin 
inteligența biomateriei, a biologicului uman?! Știu cu siguranță un 

lucru: EL ne vrea fericiţi. Are nevoie de noi fericiți. Prin tristețe sau 
deznădejde, atunci când devin un mod de viață, ne dezicem de EL! 
Înţelepciunea te apropie de EL numai prin IUBIRE în care te 
abandonezi, clipă din clipă. 

Am învăţat să înving orgoliul din mine, focul de artificii al 
mândriei feminine. Cuvintele admirative ale femeilor, prietenia lor, 
privirile chiar pline de dorinţe ale bărbaţilor, cuvintele, gesturile cu 
subînțelesuri, am învățat că nu se adresează femeii ca persoană sau 
intelectualei, ci Puterii Feminine Tainice, sacre, căreia am început să îi 
percep eu însămi prezenţa şi am învăţat s-o las să se manifeste. Oricât 
ar părea de ciudat singura care a știut să își păstreze taina, a fost 
FEMEIA. Nu, nu a uitat-o, dar pentru că s-a încercat a-i fi luată prin 
amăgire, Puterea Femeii a preferat s-o ascundă sub un văl dens 
dincolo de ea însăși. Bărbatul are nevoie să înveţe, femeia simte, se 
poate contopi în cel pe care îl iubeşte. Sacralitatea femeii, sacrificiul 
acceptat prin forme sublime sau supuse oprobriului public, a fost 
cunoscută doar de puţini inițiați. 

Devenind recunoscătoare Puterii Feminine Celeste, care s-a 
manifestat de atâtea ori pe pământ, Putere/Forță/Făptură Făptuitoare, 
care are un efect atât de irezistibil asupra a tot ceea ce este, am început 
să păşesc cu sfială pe drumul care duce spre asemuirea cu EA, gând din 
gândul EI. 

Avem comori de grai sau scrise în piatră prin a căror deslușire 
ne înțelegem pe noi înșine. Trăiesc într-un Spaţiu Sacru, a 
noncontradicţiilor fiinţiale, prin acel Om în Rai care ne-a păstrat 
memoria divină de reîntoarcere la EL. Ridicarea materialității, prin 
participare voită la primirea Harului, Duhului LUI se face doar prin 
IUBIRE. Participativă deplin prin predare totală, nu doar zicere. Nu 
există contradicții între Cer şi Pământ. Există desacralizare de cele mai 
multe ori voită de către cei care au venit dar au și plecat fără a ne 
cunoaşte Tainele, fără a ni le găsi. Pentru că ele sunt în sufletele care 
păstrează Focul în vetrele din piatră, aprinzându-l în altarul inimii. 
Gândurile şi apoi faptele oamenilor sunt pași spre nemurire dar şi spre 
căderi succesive în care vălul uitării devine tot mai greu de îndurat 
uneori, încătușând dorinţa de a-L cunoaște. 

În timpurile de acum trăim momente superbe ale Creaţiei, 
devenind tot mai mulţi conştienţi de ea. Însă a te desprinde de 

materialitate este încă greu. lubirea este Rugul în care arzi 
provocându-ţi întâi durere, te consumă apoi în focul ei, pentru a deveni 
flacără strălucitoare. Scriind, desluşiri din adâncurile mele au început 
să capete înțelesuri, devenind o mărturisire la care eram doar părtașă, 
uneori, alteori trăind alcătuirea unor clipe unice, sacre. 

Ceea ce căutam cu ardoare ca şi înțelegere în viața mea, a 
căpătat noi contururi chiar în acest timp. Fac parte dintr-un neam care 
are o credință naturală puternică. În care Femeia deține şi este 
păstrătoare de Taine, rămase, ca toată istoria neamului, nescrise dar, 
transmise mereu și mereu. Despre aceasta am înțeles tot scriind şi 
descriind deslușirile din mine, cele aievea sau cele din vise. lar pentru 
că încă cred în povești, nu se putea să nu apară și un Mag. Unul 
adevărat, datorită căruia se datorează denumirea apoi înţelegerea 
FĂPTURII FĂPTUITOARE a neamului, ducându-mă spre cultul natural 
şi sacerdotal, al străbunilor. Textele din carte sunt scrise, unele şi de 
câțiva ani, dar am descifrat cu uimire relevarea prin scris a ceea ce 
încep să înţeleg acum. Voi continua să scriu. Această carte este doar 
începutul, pe care mulți îl simt ca o chemare în sufletul lor care „are 
putere de zeitate în ceruri”, aşa cum îmi spunea Magul. Ne apropiem 
de propriul suflet conștientizând Puterea din Taină, a Făpturii 
Făptuitoare a neamului, putere naturală a noastră, a fiecăruia. 
Sânzâiana!!! Zeița care înflorește puterea naturală de iubire a femeilor. 
lar la rândul lor, femeile neamului, o invocă dintru începuturi. Au fost 
şi au rămas în Taina Ei. 

Când percepi frumuseţea împlinirii în doi, când celor cărora le 
este dat li se întâmplă, coboară Cerul pe pământ. Devin ei înșiși ca ZEII 
NEMURITORI. 


Iubirea este marea slovă a vieţii scrisă în inima lumii. 
Danaela, 2011 


Se cuvine să mulțumesc prietenilor poeţi, scriitori, pictori sau 
iubitori de cuvinte/comunicare alături de care am gustat din plin 
răsfățul pe care cu larghețe mi l-au oferit, un timp destul de îndelungat, 
pe câteva situri. Frumusețea acelor clipe este şi va rămâne unică. 

Această carte apare datorită domnului Octavian Sărbătoare, 
scriitor, profesor de studii ale religiilor și filosofie BA (HONS) MA Grad 

Dip Syd PhD (HONORARY DEGREE) Sydney, Australia căruia îi aduc 
mulțumirile mele pentru gratitudine (oferirea ISBN) și marea 
încredere pe care a avut-o. 

Domnia sa a citit pe un site câteva din poveştile-povestirile mele 
şi a venit cu propunerea de a le publica. A fost dificil să înţeleg, să cred 
că este posibil așa ceva. Și totuși, m-a determinat măcar să caut prin 
caiete sau calculator, ceea ce mai scrisesem. Şi încet, încet s-a conturat 
şi în mine ideea publicării, că textele pot să alcătuiască un „ceva”. Au 
fost mai multe variante de aranjare a lor, dar până la urmă am optat 
pentru aceasta, pe care o citiți. Fiecare povestire este de sine 
stătătoare dar face parte dintr-un tot al vieţii, parcurs până acum. 


1. Povestea începuturilor 


Născută din vis, Adieri tăcute. 
Ruga, Ea-Luna și Magul, Coroniţa de Sânziene 


Născută din vis 


După începutul tuturor începuturilor, când Puterile erau încă în 
curs de formare, iar Dumnezeu Tatăl era în Paradisul LUI, Forța 
Atotcuprinzătoare şi de Necuprins a format un Vis în care totul se 
manifesta perfect. EL a intrat într-o bună zi în Vis și a fost atins de 
perfecțiunea de acolo, iar ca Dumnezeu a început să creeze, îndrăgostit 
fiind de Perfecțiune. Pe EL însuși s-a dăruit Creaţiei Sale. Făcea parte 
din tot iar totul era EL. Şi toate străluceau în lumina iubirii LUI. 

Undeva, aici, a creat aidoma Visului Său, o grădină pe care o 
priveau cu încântare toate cerurile. lar EL l-a chemat, din formele 
create, pe primul om, să dea nume tuturor. Să-L cunoască şi aşa. Dar 
ceea ce era nenumit în Visul LUI, de care îi era dor, a coborât în această 
grădină, în întunericul din adâncul Copacului Vieţii. Strălucea atât de 
puternic încât nu puteai să vezi nimic, dar EXISTA. Îi putem spune 
Taina din adâncul fără nume a Tainei și tot nu e destul. Primul om nu 
avea cum să o vadă acolo când a denumit Totul, așa că tot Nenumită a 
rămas în splendoarea Ei pe care o simțeau și o doreau toţi, neputând-o 
vedea, dar știind că există. 

Era Taina din Vis, era Lumina care lumina în interiorul ei înşişi, 

care s-a strecurat în Femeie și a însoţit-o de atunci mereu. Taina 
Nenumită a ales Femeia să fie bucurie văzută și plăcută la toţi, ca să-i 
arate şi LUI marea El iubire. 

Femeia, ispitită, a mâncat din Pomul Cunoașterii şi a uitat de 
Visul din ea, care începuse a fi râvnit de celelalte Puteri. Atunci, pentru 
a nu o părăsi pe cea în care se privea existând, Taina a întins fire de 
lumină până în adâncul peșterilor. Strălucirea ei nu se vedea la 
exterior, ci doar în interiorul ei, altminteri mii de sori ar fi luminat 
Universurile. 

Și s-a transformat într-o Floare. 

lar tot ceea ce fusese numit de primul Om, a primit suflare de 
iubire odată cu venirea Ei şi s-a transformat în Zâne. Fiecare Floare, și 
copac și fiecare fir de iarbă avea zâna proprie. Şi vegetalele, și 
mineralale și animalele toate aveau zâne s-au puteau deveni dacă 
respectau Legea lubirii. A bucuriei şi fericirii. 

lar locul în care ne aflăm noi acum a devenit aidoma Grădinii 
din Cer, Grădina Raiului, a Ei. Aici, unde strămoșii noștri știau cât de 
iubiți sunt de EL pentru că adăposteau Visul LUI de Dragoste. lar 
Floarea din adânc de peşteră, în care se strecurase Visul Tainei, 
adăpostită într-o cupă din cel mai pur cristal, era hrănită şi îngrijită, 
ocrotită de Zâne. Licuricii adunau pe aripile lor sclipiri din Soare pe 
care îl depuneau, transformat prin iubire, pe petalele şi frunzele 
minunăţiei de Floare. Și toţi şi toate erau îndrăgostiţi de EA. La început, 
toți oamenii o simțeau. Ştiau că există și o venerau, mulțumindu-i LUI 
că sunt atât de fericiţi. Simţeau în inima lor că EA există și totul 
strălucea de armonie. 

De atunci, din Tainele Cerurilor aflate pe pământ putem desluși 
totul dacă învăţăm să tăcem. Așa auzim şi vedem ceea ce simțim că 
există, dar fără nume. Dorul. lar Locuitorii de aici, OM în RAI, 
deveniseră cei mai buni şi drepţi, pentru că simțeau prezenţa LUI și El 
cum îi ocrotește din zori până la apus și iar înspre zori. 

Prin praf şi materie de stele, gândul meu devine ardere 
incandescentă, hrănind împlinirea când mă cuprind în Tine, rosteşte 
acum gândul din Taina care s-a strecurat şi în mine. 

Stele din care ne vom face grădina visurilor noastre, albastru 
paradis în care voi râde ori de câte ori îmi vei dărui una. Întotdeauna 
va exista un soare care luminează sau care pârjolește. Ce vei face 


2 


atunci?! Mă vei ocroti în marea TA ființă sau voi cunoaște mai întâi 
întinderile deznădejdii aducătoare de noi lumini?! 

Pornesc şi mă prăbuşesc nemaigândind nimic, spre propriul 
interior. Orice gând m-ar întoarce, aş fi supusă magiei prin alte forțe. 
Nu mă opun lor ci las căutarea să nu mă găsească, asemeni visurilor 
înghițite de zorii trandafirii. 

Ajung acolo, în unic punct al existenței, ademenire de nimic, de 
forme care își aşteptă începuturile. Forme care trec din negândire în 
gândire, pierzându-se unele în altele, gravitând, atrase mereu înspre 
un același centru. Timpul încremenește undeva la marginile ființei 
mele, sau ale tale?! 

Devin pământ și apă, foc și aer, fără trecut și fără viitor, 
nenăscute de timp, căci aici el nu există. Sau cine știe, poate doar 
ocolește încă străbătând alte căi sau sfere. 

Devin treptat formă întrupată din spirit/gând. 

De aici doar tu mă poți reda ţie însuţi pentru a fi femeie vie 
dăruindu-mi ceea ce numai tu ai: Lumină și Dragoste și Credinţă. 

Tu să mă chemi, altminteri rămân în amestecul firii asemeni 
petalelor dintr-o floare, asemeni unui strop din mare sau din ploaie 
sau din ochii vremii. Exist fiind unicitatea nevăzută. 

Sunt asemeni Focului iubirii; arde pe cel care nu rostește ruga 
de chemare, transformând viața în deșert pustiit doar de gând. 

Sunt asemeni focului iubirii dar fără tine nu sunt. 

Ridic mâna şi aerul străluceşte revărsându-se în mii de clinchete 
aurii spre tine. Nu te ating. Te cuprind în nemărginirea din mine 
pentru a te întregi din ființa mea. 

Nașterea luminii din durere, IUBIREA. 


6; 


Adieri tăcute 


Seara de Florii mi-a adus o mare, imensă bucurie. Două 
fotografii pe care le-am crezut pierdute. Una este a Bunicului iar 
cealaltă de la 4 - 5 ani. Prima fotografie din viața mea. Sunt cea din 
picioare, de lângă... umbră. Îmi amintesc şi acum pardesiul scurt de 

care trebuia să am grijă ca de ochii din cap (eu?!). Par o fetiță cuminte, 
nu? Eram, dar după regulile mele. Dacă mă lăsai prin copaci, dacă nu te 
uitai cel puţin luuung la mine, după ce stăteam ore întregi culcată pe 
pământ, ca să văd cum cresc lăcrămioarele. Lor le trebuie pământ cu 
multă apă, aşa că eram seară de seară înnămolită din cap până în 
picioare când apăream fericită că a mai dat un mugure. Pe nimeni nu 
interesa vestea, în afară de Bunicu', cel care, a doua zi, musai mergea 
cu mine de mână la locul Faptei. Ştiam unde e fiecare fir. Le priveam, le 
ascultam în tăcere zile întregi, până îşi desfăceau ca din somn cupolele 
albe. Parcă izbucnea o lumină din adâncul lor. O clipită, şi gata! 
Explodau, luminau în soare, se bucurau de aer, fiecare de fiecare, de 
privirile noastre întotdeauna uluite de miracol. Încremeneam într-o 
uimire sacră, rareori întinzând degețelele spre ele, gingaşă mângâiere, 
mai mult a sufletului. 

Apoi, deveneau din ce în ce mai mari, prințese din alte tărâmuri, 
mai străvezii, fragile când se unduiau sau poate se jucau /dansau ca 
nişte adevărate balerine, cu vântul care sufla dulce în apropierea lor. 

Urmau alte înfloriri, ale copacilor, ale liliacului, izbucneau 
trandafirii. Ritmuri în care îmi trăiam visele, departe de toți. Întindeam 
mâinile, ca să simt atingerea petalelor care mi se revărsau în păr, pe 
ochii deschişi a mirare. Bobel stătea cuminte-cuminţel, privindu-mă cu 
ochii lui mari, dând din codiță ca să mă asigure de admiraţia și de 
înţelegerea lui, până când începeam să mă învârt ca să prind ploaia 
albă de petale care cădea la adierea vântului. Atunci să vezi hărmălaie 
de râsete, de lătrături... Fugeam amândoi de la un copac la altul, 
ascunzându-ne până oboseam. Mă aruncam în iarbă şi priveam cerul, 
norii, petalele care începeau să cadă sau... îngerii care coborau din cer 
să se joace?! 


Mângâieri, mângâieri de care mă lăsam răsfăţată din cap până în 
picioare. Sunete, vârtejuri tăcute, care se transformau în dor, mereu 
căutat, niciodată găsit, doar uneori adieri... 

Mi-era dor tot privind cerul „tăriile”, cum spunea părintele 
Argatu. În Ceaslovul lăsat de el bunicului am regăsit pozele, 
aducându-mi mângâieri din alte primăveri. lar „tăriile cerului prea 
înalt” au devenit cele dinlăuntrul meu și îmi sunt cale. 

A fost... o întâmplare? 


„Întâmplarea e acel eveniment în care Dumnezeu vrea să rămână 
anonim, dar eu vreau să învăţ, îmi tot repetam în ultima vreme... 

„Dumnezeu nu este evident, dar tăcerea e una dintre calităţile 
Sale. Prin această tăcere, spune Nicolae Cabasilas, Dumnezeu își arată 
filantropia, manikos eros, iubirea nebună a lui Dumnezeu pentru om, 
dimpreună cu nepătrunsul Său respect faţă de libertatea umană”. 


TĂI 
Ruga 


„Fiecare om are o cale proprie de evoluţie către divin, către 
înţelegerea propriei vieți. Există câte un Dumnezeu câţi locuitori ai 
Pământului sunt” - spune ființa din faţa mea. 


O să-ți povestesc o amintire care îmi apare mereu în memorie. 
Târziu am înţeles-o, târziu mi-a fost dat să descopăr Taina din ea. 

Am crescut departe, mult timp am crezut/judecat că îndepărtată 
de ai mei părinţi. Am crescut la bunicii din partea tatălui, într-un cătun 
din nordul ţării, în Bucovina. Câteva case aruncate pe dealuri, câțiva 
locuitori, toţi rude, cărora, cândva, le aparținuse tot acel pământ şi care 
se vedeau doar de sărbători. Erau două case: a bunicilor şi a unchiului 
care a trebuit să rămână lângă ei, pentru că tatăl meu, mezin fiind, 
luase calea lumii, plecase la studii şi acum era „om la oraș”. 

Dureroasă, dar şi mirifică copilărie. Durerea am trăit-o, pentru 
că simțeam abandonul părinţilor, abandon care îmi era amintit cel 
puţin o dată pe lună de a mea bunică, atunci când nu veneau la timp 
banii pentru întreținerea mea (aşa fusese „aranjamentul” cu părinţii). 
De față cu bunicul nu avea curaj să îmi spună, dar, când era el plecat... 

„Azi nu ai ce să mânci, că nu au venit paralili de la mă-ta” (avea 
„ceva” cu mama - din cauza ei nu se însurase tata cu bogătașa satului, 
ci adusese o „olteancă”). 

Aşa că revăd două brațe subțiri, de fetiță, care înconjoară gâtul 
unui cățeluș. Un corp firav, zguduit de plâns, de dor, de nemângâiere, 
de foame. Mă „adoptase” în cușca lui. Acolo era refugiul meu (ce e 
drept, ca răsplată, îi duceam toate păpușile care îmi erau dăruite de 

trei-patru ori pe an). Ne jucam amândoi cu ele. Adică el le despletea, eu 
le făceam codițe sau le îmbrăcam cu „haine noi” ori de câte ori era 
cazul. Și era „cazul” destul de des. „Dar asta înseamnă că nu mă 
plictiseam, nu?”, râde frumos şi cu lacrimi în ochi ființa din fața mea. 

Cred că era deja seară. Alergasem toată ziua pe dealuri și mă 
cocoțasem prin copaci, iar „vestea” cu „paralili” știam ce înseamnă. 
M-am îndreptat împreună cu Bobel (așa îl chema pe cățeluș) spre 
căsuţa noastră. Porţia lui de mâncare a sosit la scurt timp. S-a repezit 
bucuros şi a început să mănânce. Simt și acum acea senzație de FOAME 
din mine, acel plâns de deznădejde al copilului, acele lacrimi care se 
rostogoleau imense pe obrăjori. Lacrimi IMENSE. Înţelegi? Mari ca 
perlele mele de la gât. (are un colier cu trei rânduri de perle mari și 
albe, superbe. Mă gândesc: Cum Dumnezeu poate să le poarte cu 
„amintirea” asta în ele? pentru că asocierea este clară). 

„Lasă, ai să înţelegi acuşi de ce le port cu atâta iubire şi 
strălucesc aşa de minunat”, răspunde ea gândului meu. Le-am primit 
de la o prietenă dragă şi mă bucur de câte ori le port. Mult timp nu 
mi-au plăcut perlele, acum însă sunt preferatele mele. Nimic nu este 
mai total ca starea unui copil. Foamea sau bucuria, deznădejdea sau 
fericirea la un copil sunt „prototipuri”, le trăiește cu toată și prin toată 
ființa lui. Aşa eram şi eu atunci. 

Foamea, singurătatea (din cuşcă, vedeam cum mătușa mea își 
hrănea copiii, doi băieţi și două fete). Jinduiam să mă ţină şi pe mine 
mama în braţe și să-mi dea să mănânc. Să mă mângâie pe păr. Acea 
lunecare lungă şi mătăsoasă a unei mâini calde şi iubitoare. 

Cred că tăcerea mea, încremenirea mea într-o tăcere care era a 
durerii însăşi, l-a făcut pe Bobel să se oprească din lipăit. M-a privit cu 
doi ochi mai întâi miraţi, apoi cu o revărsare de iubire imensă, parcă 
din altă lume, totală. Și a început să împingă cu botul strachina cu 
mâncare spre mine. 

S-a apropiat şi m-a lins pe mânuţă. Am început să mănânc din 
strachină parcă cea mai gustoasă mâncare din lume, cu lacrimile 
alunecându-mi pe obraji, amestecându-se cu mâncarea. Luam cu 
palma făcută căuş şi sorbeam fericită. Ba am început să îi dau și lui 
Bobel să mănânce. O dată el, o dată eu. 

Ştii, cred că îi părea rău că nu mă poate lua şi în braţe, că nu mă 
poate mângâia şi săruta. Doar își apropia boticul umed de fața mea, şi 

stăteam aşa mult timp. De obicei, căţeii doar își apropie boticul şi se 
retrag, sau ne retragem noi brusc, mai bine zis. Ei, Bobel al meu, stătea 
aşa mult timp. 

L-am îmbrățişat cu recunoștință, cu iubire, cu dragoste. Durerea 
din suflet nu putea să mi-o ia, dorul nu putea să mi-l aline, dar îmi 
dăruia toată iubirea lui, și adormeam așa, suspinând lângă suflețelul 
acela IMENS. 

De asta iubesc perlele acum. Am înțeles valoarea acelor timpuri. 
Poate părea o poveste dureroasă, dar nu este. Mult timp mi-am plâns și 
eu de milă, că am fost abandonată, că nu am avut mâncare, că nu m-au 
îmbrățișat ai mei, că am fost urâtă de o bunică, ocolită de verișorii mei, 
care nu voiau să se joace cu mine decât când le dădeam din ceea ce îmi 
aduceau ai mei, de câteva ori pe an, altminteri, deveneam „aia cu mă-sa 
olteancă”. Recunosc că am aruncat cu o piatră într-unul din ei când 
mi-a spus aşa. Nu cred că l-am lovit serios, însă a început să zbiere ca 
din gură de şarpe, și s-a pornit un tămbălău de mai mare dragul. Noroc 
că era Bunicu' pe aproape, şi nu au avut curajul să mă bată, altfel, 
vedeam eu (Râde din nou, cu toată ființa ei parcă). 

Vezi, aşa am învățat să preţuiesc valoarea unei îmbrăţișări, 
bogăţia ei, bucuria ei. A unei mângâieri. A unui sărut. Hei! Nu toate 
odată, de cele mai multe ori. 

Aşa înveţi să dăruieşti, să iubeşti cu toată ființa ta. Să te bucuri. 
Să fii recunoscătoare cu ceea ce poți tu dărui. Să simţi când este adevăr 
sau nu într-o apropiere. Pentru că... oamenii sunt „oameni. 

Perlele îmi amintesc de lacrimile curate ale fetiţei, și aşa rămân 
curată cu ceea ce dăruiesc. Nu cu falsitate, din interes sau de 
complezenţă, ci cu toată ființa. Se învaţă. Să nu îmi spui că nu. 

Nu pot să spun așa ceva, pentru că îi dau dreptate. Mă gândesc 
la mine. De câte ori am îmbrățișat pe cineva, măcar de complezență? 
Hmmm... Cu toţii am făcut-o de nenumărate ori. 

Cerem în rugi aprinse mănuși sau un serviciu, cerem bani sau un 
pulover, o rochie sau cine știe ce mai jinduim din lucrurile acestei lumi. 
Dar cine mai cere un vers dintr-un cântec sau dintr-o Psaltire, cine mai 
doreşte să fie ploaia topită-n iubirea celorlalți, care să hrănească stropi 
de lacrimi în bulgări de soare? 

Eu doresc, ca în toate poveștile, trei daruri. 

Darul îmbrăţișării din inimă între oameni. Să ne deschidem 

inimile și să trăim iubirea de la inimă la inimă, ca o rugăciune 
interioară, continuă. 

Darul de a uita durerea, să înțelegem înțelepciunea adusă de ea, 
să ne dăm seama că lumea exterioară, plantele, copacii, totul este intim 
legat de lumea interioară, de gândurile, sentimentele, visele, viziunile 
fiecăruia. Să avem putere de a dori cu ardoare și consecvență, pentru 
ca totul să se şi împlinească. 

Și... darul unui zâmbet cald şi iubitor, de acum și pentru 
totdeauna: „Hai la nani, iubito!” 


9: 
Ea, Luna şi Magul 


În fiecare vară, veneau cu produse pentru vânzare la iarmaroc. 
Apăreau la poarta Bunicului, dar numai un bărbat falnic, cu părul lung, 
negru, strâns la spate, intra în ogradă. Mă uimea cămaşa lui albă care 
strălucea după atâta drum. Știu că veneau de undeva, din munți. Eu 
reuşeam să devin cenușăreasă, cum nu erai cu ochii pe mine. Luam ori 
o mâţă în braţe, ori „treceam” repede printre tufele de trandafiri care, 
se vede treaba, le plăcea rochița mea, de opreau măcar un fir din ea. 

Alergam bucuroasă înaintea lui. Deschidea larg braţele și mă 
oprea din alergat, ridicându-mă sus-sus. ÎL îmbrăţișam strâns, strâns, 
de după gât, ca pe cel mai bun prieten. Ştiam că vor urma seri și nopți 
ca în poveşti, cu cântece şi dansuri, cu povestiri pe care toţi le ascultau 
cu capetele plecate sau îşi ridicau privirea din când în când către vreo 
stea ştiută de fiecare, oftând uşor. La lumina unui foc aprins între 
dealuri, întotdeauna în același loc, unde mă refugiam după ce ei plecau, 
visând la nopțile trecute atât de repede. Doar Bunicu' și eu eram 
străinii care stăteau aproape de „omul frumos”, cum îl botezasem eu. 
Nici acum nu știu cum îl chema. Nu are importanţă. 

În acea seară, Bunicu' m-a pieptănat cu mâna lui, mi-a adus cea 
mai frumoasă rochiță şi a rămas cu ochii pe mine, evident. Mult timp 
am stat pe prispă în braţele lui, legănată ușor, până am adormit. M-a 
trezit mângâindu-mă blând pe păr și mi-a spus „E timpul. Să mergem”. 
Ştiam unde, așa că bucuria m-a făcut să sar în sus, dar fără piruetele 
din care aș fi alunecat niţeluş pe jos, pentru că Bunicu', prevăzător, mă 

ținea strâns de mână. Ştia cu cine are de-a face. 

L-am văzut de departe şi am alergat în brațele care m-au ridicat 
sus-sus. Ne-am așezat în jurul focului așteptând cuminte (mi se mai 
întâmpla şi mie) să aud iar poveşti. 

Priveam la femeile şi bărbaţii din jurul focului. Chipuri pe care le 
ştiam din fiecare vară. Care aveau un zâmbet, o privire, o vorbă bună 
sau un gest mângâietor pentru mine. 

Se auzea respiraţia cailor mari și puternici, siluete întunecate în 
noapte. Se vedeau sclipind ochii câinilor care mă întâmpinau lătrând 
care mai de care, până mă înconjurau, făcând o horă în jurul meu. Erau 
„câini - lup de munte”, cum îmi spusese „omul frumos”. Mari toţi, cu 
ochii imenși. Îşi întindeau capul sub mânuţa mea și închideau ochii de 
plăcerea mângâierilor sau când îi strângeam prea tare de gât într-o 
dulce îmbrățişare (cică). Când alergam cu ei, parcă se dădeau deoparte 
din calea mea, dar urmărindu-mă atenţi, purtându-mi parcă de grijă 
(oricum mă mai împiedicam și mă ridicam uneori, sprijinindu-mă de 
câte unul). Acum stăteau la o oarecare depărtare de stăpânii/prietenii 
lor. Cât eram de mică, tot înţelegeam că există o legătură puternică 
între ei, iubire şi respect, chiar dacă erau necuvântătoare. Cei mai 
frumoşi erau ai „omului frumos”. Erau așa impozanțţi, și mult mai 
calmi... De cele mai multe ori, mă duceam eu la ei. Uneori, se ridicau 
din tolăneala lor şi mă așteptau în picioare, apoi... toate văile și 
dealurile erau ale noastre. 

Într-un târziu, am văzut că Bunicu' discuta foarte serios, cu glas 
şoptit, cu „omul frumos”. Amândoi aveau o gravitate pe care nu le-o 
cunoşteam. 

„Omul frumos” s-a ridicat şi mi-a spus: „Vrei să te plimbi cu 
calul?” S-a auzit un „Daaa!”, de i-a făcut pe toţi să ridice capul înspre 
mine, zâmbind. Era una dintre cele mai frumoase/dorite plimbări, în 
galopul calului, când dealurile mele dragi păreau altfel. De fapt. În 
galopul calului, toate deveneau ciudate, pline de un mister pe care îl 
sorbeam în lunecarea vijelioasă printre ele. Chiuiam amândoi de 
ridicam păsările în căutare de hrană, care zburau grăbite din calea noii 
vijelii. 

Veneau și câinii, unii, nu toţi, după noi. Dealurile abrupte le 
coboram de-a curmezișul, dar unii cățelandri se dădeau de-a dura, 
ajungând întotdeauna în picioare. Lătrau la noi să ne grăbim sau poate 

să avem grijă cum coborâm. Şi iar începea tornada. 

Îmi plăcea să ţin frâiele calului, să pot privi (cât se putea) înainte. 
Era o stare, o beție greu de descris. Mda! Acum îmi dau seama că 
galopam de obicei în timpul Apusului, între două stări. 

Ca un fulg sunt ridicată de braţe puternice. Vrăjită sunt de părul 
negru, lăsat pe spate, de ochii care aprind stelele în întunecimea nopții 
lor. Buzele au conturul surâsului regăsit doar într-o icoană târzie, a 
unui suflet. Au o singurătate pe care o regăsesc în ultima vreme şi în 
mine, cea de acum. Devine înspăimântătoare, prezent de dincolo de 
abis, unde există încă. Sunt în amintirea copilei din mine. Cuprinsă în 
brațe care mă susțin pe calul galopând pe dealurile ce parcă se 
prăbușesc în urmă. Cei doi câini lup de munte ai lui, singurii care ne-au 
însoțit, sunt liniștiți, nu latră. Nu sar a joacă în sus. Parcă ne păzesc de 
ceva numai de ei ştiut. 

O lumină argintie mă învăluie, mă dezvăluie înspre un spațiu 
care mă cheamă. Un tremur de așteptare... o tăcere în care alunec. 
Zâmbetul misterios se revarsă din ce în ce mai cuprinzător, de peste 
tot. Este în toate acum, este Esenţa pe care nu o voi uita niciodată. 
Pentru care voi răscoli pământul și cerurile într-un târziu, când îmi voi 
aminti. Dar, în noaptea asta, sunt supusă misterului Lunii către care 
sunt ridicată, care devine oglinda mea. O să caut mereu acest viu din 
mine căreia îi sunt hărăzită în această noapte a clipei. Luna mă 
absoarbe din brațele care mă ridică, lăsându-mă parcă să plutesc. 
Murmurul Magului își îndeplineşte sacra menire, tot mai puternic, 
până devine sunet în mine, trecându-mă într-o depărtare de care 
mereu îmi va fi dor. Mâna lui blândă m-a mângâiat uşor pe frunte, ca o 
adiere, liniștindu-mă. Trăisem o clipă de singurătate prea vastă, prea 
de neînțeles atunci, singurătate care mereu va face parte din mine. 


0} 


Ne-am reîntors într-un târziu la focul aprins la poalele unui deal. 
Se auzea doar murmur de cântec care a continuat după ce ne-am 
aşezat şi noi. Nimeni nu se uita la mine, dar toţi mă priveau. Eram prea 
mică să înţeleg că a fost o clipă unică a vieţii. Aerul cald al nopții de 
vară, focul care cuprindea cu sete, dar mângâietor, lemnele, cununa de 
flori dintre care una sclipea de câte ori o priveam, parcă stabilind o 

legătură tainică, de dincolo de fire, așezată pe cap la întoarcere de 
magul care mă privea din când în când cu acel surâs de o bunătate 
inefabilă, atotcuprinzătoare, cu multe întrebări, dar şi așteptări, în 
ochii lui ca noaptea. 

Pe rând, s-au ridicat şi au început să danseze cel mai fascinant 
dans din viața mea. Siluete în noapte, luminate din când în când de 
focul care izbucnea brusc, ca apoi, tot brusc parcă, se topea, se retrăgea 
în adâncul pământului. Era un dans al nopţii cu flăcările. De câte ori se 
apropiau siluetele, focul parcă învia apoi lăsa doar Luna şi stele să 
lumineze. 

Doar o privire, și m-am ridicat cu braţele deschise spre flăcările 
care au izbucnit cu forță înspre înalturile nopții, atingând Luna 
fermecată. O bucurie ca o cascadă de flăcări mi-a străbătut ființa fragilă, 
un râs sonor şi limpede al fericirii din mine a izbucnit stârnind scântei 
din focul pe care l-aş fi îmbrățișat. Bucuria de atunci, din ființa mea, a 
rămas ascunsă, dar, în cele mai grele clipe, mi-a fost sprijin, parcă 
reînviind de fiecare dată din acel Foc. 

Un râs sonor s-a ivit dinlăuntrul meu. Acel râs a rămas și face 
parte din mine. Izbucneşte cu o forţă care este numai a lui, cunoscută 
în acea noapte. Un râs ca o avalanșă care apare eliberându-mă de 
multe, în ceasuri grele. Uneori, nu se aude, dar rostogolirile lui în mine 
luminează dinlăuntrul meu. 

Am dansat în acea noapte, în mirajul flăcărilor, până când una 
dintre femei m-a luat în braţe, legănându-mă ușor. 

l-am aşteptat toată vara următoare. Priveam din vârfurile 
dealurilor, doar - doar i-oi vedea venind cu șirul lor de căruţe, cu 
mânjii care zburdau pe lângă ele. 

„Nu mai vin! N-or să mai vină!, mi-a spus Bunicu' înspre 
toamnă, răspunzându-mi la întrebarea mută din ochii plini de lacrimile 
care au picurat pe inimă, învățându-mă ce înseamnă DORUL de un 
Neştiut pe care îl voi căuta de atunci mereu. 

Nu l-am găsit niciodată... Poate e doar o poveste... 

Poate EA-LUNA ştie. 

Coroniţa de Sânziene 


De mică învățasem să îmi fac coronițe din toate florile câmpului, 
în ordinea înfloririi lor, după voia LUI. Cele mai dragi? Toate. Uneori, 
adăugam la o coroniţă din flori albe un bujor sau un trandafir. Doar 
câte unul, prins ca o nestemată în mijlocul frunţii. Sau îmi făceam 
coronițe din frunze, iar fire lungi de iarbă îmi alunecau pe spate. 
Puneam gingașele flori de mac să-mi fie orbitoarele lumini care să 
anunţe că exist. 

Nu ştiu ce gând se strecura în mine pentru a împlini aceste 
adevărate ritualuri, dar copilăria, apoi adolescenţa, mi-au fost marcate 
de ele. Și, mai încoace, de câte ori am avut ocazia, le-am împletit. Nu 
rupând orice floare. Nu pot face asta. Spun o rugă și știu că Zâna 
Florilor mi le dăruiește. Cred în poveşti cu toată ființa mea. Florile 
parcă se apleacă sub degetele mele și se desprind cu ușurință. Nu le 
doare! 


Florile de SÂNZIENE! Legendele despre EA le ştiu de mică, de la 
Bunicu'. O venera. Mângâia florile cu gestul, cu vorba, cu privirea... 
Erau ca niște domnițe scoborâtoare din stele. lar când îmi aducea 
într-o anumită dimineaţă o coroniţă, parcă strălucea el. Mult timp nu 
am înţeles de ce nu mă lăsa tocmai din florile de sânziene să-mi fac 
singură coroniţă, dar m-am obişnuit cu ideea că așa trebuie, adică să 
mi-o aducă el de prin cine ştie care loc vrăjit. Apoi, într-o bună zi, mi-a 
spus că e timpul să îmi fac singură prima mea coroniță. Eram deja 
adolescentă, eram în vacanță şi nu mă mai săturam ascultându-l 
vorbind sau tăcând, în lungile noastre plimbări pe dealuri, pajiști, prin 
lanurile de grâu cu maci. Era noaptea magică a Sânzienelor, a 
Doamnelor, urmașe ale Marii Doamne, coborâtoare din stele, cum 
aveam să aflu mai târziu, pe pământul nostru, pentru a ne fi 
îndrumătoare de neam prin cele şi cei pe care avea să îi inițieze. 

M-am pregătit minuţios pentru magica noapte atât de așteptată. 
O noapte de basm, caldă și plină de miresme care te cuprindeau din 
toate părțile. Am ajuns într-o poiană luminată de raze puternice de 
lună. 

Bunicu' a început o rugă, parcă adresându-se unei ființe 
apropiate, dar față de care avea un imens respect/adorare. „Roagă-te şi 

tu”, mi-a șoptit blând. „lană - Sânziană, dăruieşte-mi cununa de aur!”, 
am spus, fără a-mi mai aminti ruga învățată dinainte. Am privit 
întrebătoare spre Bunicul, în ai cărui ochi am văzut aprinsă o flacără 
de mândrie: „Doar sunt nepoata lui preferată!, am gândit, 
neînțelegând atunci altceva. 

Am început să culeg florile galbene şi fragile, care însă parcă 
aveau o putere ca de oţel în ele. Firele se unduiau ușor sub degetele 
mele, și am împletit cununa pe care Bunicu' mi-a așezat-o pe cap. Am 
simțit cum o pulbere de aur se revarsă din creştetul meu, prin tot 
corpul. Am rămas tăcuți amândoi în magia care ne cuprindea din ce în 
ce mai puternic, fără putință de împotrivire. 

Simţeam tot mai clar cum sunt purtată spre alte tărâmuri, în alte 
spaţii şi timpi, spre o depărtare pe care am purtat-o în adâncurile mele 
şi de care începeam să devin conștientă datorită... coroniţei. 


O mare de fiinţe alcătuite din cele mai frumoase vibrații aurii 
este înaintea mea. Văd marea de capete dintr-o sală imensă, de fapt, un 
spațiu imens, ale cărei margini doar bănuiesc că există. Nimeni nu 
întoarce capul spre mine, dar, cum înaintez, se deschide o cărare care 
se umple la loc după ce trec. Ajung în primul rând. În faţă este un 
spațiu cu o putere mult mai mare decât cea a celui pe care l-am 
străbătut. Aici apar trei Fiinţe dintr-o lumină care îi învăluie și îi 
cuprinde treptat pe toți. 

Ştiu, fără să-mi spună nimeni, că trebuie să păşesc spre ei. De 
fapt, ei mă atrag prin forţa lor în centrul spaţiului. Alunec ca o boare şi 
rămân în măreția care începe să mă cuprindă. Un cerc de Lumină 
începe să se contureze deasupra noastră, cuprinzându-ne în razele 
care coboară din EL. Ploaie de aur, cu cele mai fine și mai strălucitoare 
lumini pe care mi-a fost dat să le văd vreodată. Pătrunde blând în mine 
transformând total ființa care am fost până acum. Mai trăisem stări 
asemănătoare în timpul rugăciunilor și meditaţiilor făcute cu Bunii şi 
Marii învăţători. Dar acum, parcă e totalitatea tuturor acelor clipe. De 
fapt, mult mai mult. Reverberaţiile din jur se transformă în sunete care 
se adună ca o uriașă sferă, cuprinzându-ne în ea. Apoi explodează, 
îndreptându-se spre toate lumile Creaţiei LUI. Rămân nemișcată în 
vibrația sunetelor. Ele se înalță spre Lumina de deasupra cercului în 
care suntem, revenind apoi ca o stare de împlinire asupra tuturor. Cele 

trei ființe de lumină mă cuprind într-o contopire în care nu-mi dispare 
conștiința de sine, dar, împreună, devenim un tot din care se desprinde 
doar o UNICĂ ființă, asemănătoare şi totuși diferită de mine. Am fost 
UN întreg, suntem și acum, dar în două ființe. 

Sunete vii de uimire se înalţă spre cerul de deasupra. Înţeleg că, 
pentru această clipă, am fost pregătită îndelung. Menirea mea aveam 
să o aflu în curând, cu o bucurie imensă când mi-ai spus: „Vei fi prima 
întrupare a FEMEII pe Pământ. Zeița Femeie apoi Femeia sacerdotesă, 
Inițiatoarea. Vei deveni inițiatoarea Iniţiaţilor. În misiunea Ta, vei 
primi ajutor de la Cel care s-a format odată cu tine, pentru o nouă 
devenire pe planeta care vă este dată în grijă. Voi veţi hotărî ce aveţi de 
făcut, prin respectarea Legilor divine”. 

Glasul LUI pătrunde adânc în mine. Nu voi uita niciodată 
menirea care mi-a fost dată spre Împlinire. Cercul de Lumină de 
deasupra capetelor noastre mereu va exista, cunună care ne este şi ne 
va fi veşnic legământ. Veşnic! Acesta va fi primul simbol pe care îl voi 
dezvălui celor de pe planetă. 

Mii de fiinţe de lumină mă vor însoți. Vor fi timpuri când cei de 
pe planetă le vor vedea în toată splendida lor frumuseţe. Apoi, grupul 
lor se va restrânge în temple, unde tot vor fi adorate. Îi vor iniția pe cei 
desprinşi din EL, care vor uita mai repede cine sunt, ce menire au. 

La unele fiinţe, puritatea și frumuseţea lor va deveni motiv de 
mândrie și de orgoliu. Așa se vor înveşmânta în straie groase, grosiere, 
trebuind apoi să înveţe să le transforme în veșmânt de lumină prin 
multe treceri, prin multe vieți pe pământ. Prin multe dureri și pierderi, 
prin despărțţiri de cei cu care coboară ca parte a lor pe planetă. Toţi şi 
toate desprinși din noi, cei DOI - UNU dintru acest început al 
începuturilor. Ne vom regăsi într-un Final, într-o deplinătate care va 
cuprinde planeta atât de iubită. Mereu vor fi spirale de lumină, de 
legătură cu TOTALITATEA FIINȚEI. Mulţi o vor simți singuri, din când 
în când, mulţi vor vrea și vor învăţa să devină pe deplin conştienţi de 
ea. Învățături care se vor transmite mereu şi mereu. 


În jurul meu, apar ființe gingaşe, a căror bucurie se revarsă în 
mine, parcă întregindu-mă. „Sânzienele!”, șoptesc şi retrăiesc clipele de 
până acum, de pe pământ, ca parte desprinsă din Marea, Divina 
întrupare a Cerului, a Femeii coborâtă și prin mine aici, pe pământ, în 

deplinătatea splendorii EI. 


„Noi am ales să nu fim niciodată întrupări, tu, da! Și te iubim 
pentru asta, pentru Puterea de care dai dovadă. Ne cutremură durerea 
dorului din tine. Este mai mult decât putem noi trăi, dar înțelegem. 
Vibrația noastră nu se mai poate transforma, ea este limita noastră, așa, 
ca în această noapte, unica din an. Şi pentru ea am făcut mari eforturi, 
dar de dragul celor ca tine, lângă care vrem să fim. Dacă am cobori în 
materie, ne-am dezintegra”. Unele au făcut-o fără Voia Divină, iar acum 
sunt... Flori, sunt disipate în multe flori. Fiecare floare cuprinde/are o 
mică vibraţie dintr-o zână-sânziană. Nu ştie nimeni dacă vor putea 
vreodată redeveni Fiinţe de lumină. 

De asta se spune că totul este viu pe planetă. Când cineva rupe o 
floare şi nu se roagă înainte, o rupe cu tot cu vibrația din ea. Și ne 
doare pe toate. Atunci când auzim ruga, ridicăm vibrația din acea 
floare, şi ea rămâne în spaţiul planetei, luminând. Durerea provoacă 
perturbații atmosferice uneori, cum spuneţi voi. Când e prea mare 
cantitatea de durere provocată, atunci și revărsarea de durere e pe 
măsură. Dar oamenii nu mai ştiu asta şi se înspăimântă de cutremure 
sau de ploi torențiale sau de tsunami. 

Tu ești cea din grupul nostru care a ales întotdeauna să fIE pe 
pământ. Ai retrăit în noaptea asta formarea TA, ca şi a noastră, a 
tuturor. Suntem toate EA, fiecare în parte, dar şi ca întreg. Chiar în 
această viață, vei avea multe de îndurat, de învăţat, dar îți vom dărui 
din bucuria noastră mereu. De asta ai fost adusă aici, în această noapte. 
Cândva, va mai fi una, dar doar dacă vei fi împreună cu EL. Atunci, 
menirea ta va fi aproape de împlinire. Vei fi conșştientizat multe din 
cele ce le-ai aflat în această noapte, dar pe care o să le uiţi. Ele vor 
rămâne în tine, în memoria celulelor tale. Ele îl vor atrage cândva și pe 
EL. Până atunci, vei învăţa pas cu pas ceea ce ţi-ai propus. Îi vei învăţa 
şi pe alții. Partea umană, magnetismul planetei, va fi un mare învățător 
în a te detașa. Grea durere provoacă această detaşare, înțelegere, care 
le va fi dată multora, dar puţini vor avea puterea de a o pune în 
practică. Vei vibra cu sufletul multora, unii vor vibra mai puternic cu al 
tău. Atunci vei trăi clipe de fericire. Dar fugare. Nu vor fi împlinirea pe 
care o ştii, aceasta va veni doar când vei fi pe deplin pregătită. 

ȘI EL, la fel. Are multe de împlinit. Va ști şi el mereu că te caută. 
E la fel de puternic și de minunat ca și tine. Vă vom ocroti pe amândoi, 

aducându-vă din când în când aminte unul de altul. De întâlnit, sigur vă 
veți întâlni. Această informaţie nu ţi-o vom șterge, ca să-ţi fie mai ușor, 
ca să poți să te ridici din clipele grele, umane. Dar încrederea în ea îţi 
va aparține întotdeauna. În această viaţă, ai multe de conştientizat și 
apoi de dus la împlinire, pentru tine, dar și pentru alții. De aceea, te 
vom ajuta mereu în ceea ce ţi-ai dorit când ai depus jurământul. 


CUNUNA! Mă trezesc din visare, ducând repede mâna spre 
Cununa de pe cap. Simt atingerea florilor ca pe cea mai mare şi mai 
deplină confirmare că visul nu a fost doar un vis. 

Bunicul mă urmărește atent. Nu întreabă nimic. „Acum știi”, 
spune el. „Mai târziu, vei şi înțelege”, spune blând, apropiindu-mi capul 
de pieptul lui. „Toate au un timp al lor, căruia nu i te vei putea 
împotrivi”, îmi spune cu o umbră de durere în glas. O lacrimă curge din 
ochii lui, vestind timpurile care au să vină. 


9: 


Zânele sunt şi au rămas pentru mine ca o mărturisire din 
gândirea necunoscută a lui Dumnezeu pe care noi oamenii vrem a o 
cunoaşte. Cântec fără de cuvânt pe care doresc să îl cuprind în mine, să 
învăţ că nu sunt singură ci în acord cu natura fremătând de bucuria Lui: 
Cartea din care învăţ să citesc atunci când devine realitate descoperită 
între două secunde din inima mea, asemeni iubirii. 

Zânele sunt parte din farmecul Femeii. Poporul Cheyenne 
vorbeşte despre Femeia Stea care a coborât din Ceruri pe Pământ. Sau 
în alte legende se spune că ea a apărut în manifestare dintr-o lacrimă a 
Zeului care a căzut pe pământ şi a format un lac. La suprafaţa apei a 
îmbobocit un lotus, care deschizându-se, a revelat-o pe zeiță. Dar la 
noi?! Aici Ea a devenit și Zâna Zânelor, care strălucesc în jurul ei 
sporindu-i frumuseţea atunci când îi mărturisește LUI iubirea. 

lar zânele lacurilor, şi pădurilor și florilor și a tot ceea ce este 
scris ca viu în Cartea Vie a Vieţii, sunt așa, mereu, sub Binecuvântarea 
Lui, asemeni îngerilor. 

De zâne trebuie doar să te bucuri, așa cum te bucuri de 
Dumnezeu. Altminteri ele te pedepsesc învățându-te ce trebuie să faci. 


Zânele - Gândul frumos al lui Dumnezeu plin de Iubire, pe care 
îl vedem doar cu ochi de copil. lar natura fiind parte din Creaţia Lui, în 
care El însuși e cuprins, cele care ne însoțesc în cunoaștere sunt zânele. 
Ele nu ne spun nimic, doar se joacă cu noi, cântă cu noi, ne iau în 
dansurile lor vijelioase sau ca o părere de adiere de crezi că armonia 
este nemișcare de la un capăt la celălalt al nemarginilor, tu plutind 
asemeni unui vis. 


THH 


2. Poveşti din poveşti 
De ce exist, Pasărea Paradisului, lubirea ca o mântuire 


De ce exist 


Amintiri din amintirea poveștilor ascultate de un copil... scrise 
acum cum m-am priceput. 


Nu există om a cărui viață să fie lipsită total de durere, de 
suferință iar acestea împărțite pe o mare gamă de sentimente, emoții, 
trăiri, senzaţii. 

De ce le avem, de ce trăim, de ce le consumăm (sau ne consumă 
ele pe noi...). Sigur, toate acestea au un scop. 

Dar care, Cerule înstelat și mare? 

De ce existăm... de ce exist? 


A fost destul de greu să-mi pun întrebările astea... Nu am găsit 
un răspuns. Am întrebat peste tot în jur... nimeni nu știa şi unii chiar 
păreau deranjaţi de întrebări. Am înţeles că nu şi le puseseră niciodată, 
că nu prea voiseră să se gândească la aceste lucruri... sau nu voiau să 
mi le spună. La mine pe planetă, ca pe multe, multe altele, nu avem 
corpuri, aşa ca ale oamenilor, deci noi nu avem „senzaţii”, care se 
transformă în emoții de diferite culori și chiar sunete și care leagă 
oamenii unii de alţii. Ba, chiar am observat că acestea se duc mai 
departe, când se adună mai multe și pot călători prin cosmos. 

Mare minune... dar pe care oamenii nu prea o văd când sunt 

aici... pentru că ei nu văd gândurile (aici am învăţat că dacă nu le 
transformi în „vorbe” nimeni nu te aude), iar a „simţi” câteodată poate 
fi un dezavantaj care „doare', provoacă „emoţii”. Ori tocmai aceasta 
face cât toate dezavantajele la un loc, aveam să învăţ. 

Am venit aici atrasă de unda a doua gânduri care a provocat un 
asemenea semnal că m-am hotărât să plec de pe steaua mea pe acea 
undă de lumină. A fost plăcută călătoria pentru că am văzut Marele 
Cosmos, un pic cam rece, dar minunat. Apoi... am dormit o perioadă. 

M-am trezit AICI și am învăţat ce este „căldura” oamenilor, care 
nu ajunge până la mine acasă și noi o cunoaștem doar din poveşti sau... 
când ni se dă voie să privim pe ecrane la pământeni. Dar... tot nu o 
înţelegem, e doar o „noţiune”, aşa cum se învaţă toate. 

Aşa am învăţat ce înseamnă „să ai nevoie de cineva” care te 
învață, cel puţin la început, ce înseamnă acea căldură și căreia ei îi 
spun „iubire”. Privind la ceilalți sosiți aici, mi-am dat seama că nici pe 
planetele lor nu este această vibraţie căreia oamenii îi spun IUBIRE iar 
noi, cei din Cosmos a trebuit să-i spunem la fel, neștiind ce este și ce alt 
nume să-i dăm. Acasă, mi să explicat că este „precum căldura” pe care 
noi o luam din Marele Soare care nu apune niciodată. Aici... el se mai 
culcă... din când în când (i se spune „timp” acestui „când”). 

Noi folosim razele lui pentru a ne alimenta (hrăni) și a exista 
mult, muuult „timp” (după noțiunea asta a oamenilor). 

Aici, „Înveţi” să iubeşti. Parcă faci mereu și mereu experienţe, iar 
unii... tot nu sunt mulţumiţi, adică nu se simt „hrăniți” de această 
energie, care ba îi încălzește, ba îi răceşte... de nu mai știam ce se 
întâmplă. Asta până am ajuns să experimentez și eu. Ba, se mai și plâng 
uneori şi au o stare care se numește „supărare” (atunci când „se 
răcesc” de ţie şi ţie rău dacă stai prea mult pe lângă ei). 

Pe planeta mea nu există flori şi copaci, munți și mare, apă și 
vânt. Acolo sunt doar „esenţe” frumos ambalate în recipiente pe care 
avem voie să le studiem după perioade în care învăţăm „istoria” 
Planetei Albastre, care mie mi să părut uimitoare întotdeauna, de asta 
am şi trecut în fișa mea în dreptul rubricii: „Unde vreţi să vă continuaţi 
studiile”, această planetă. 

Aici, fiecare floare „colorează” aerul din jurul ei şi provoacă 
vibrații cărora înveţi să le spui „miresme”. Sunt tare plăcute... Dar 
oamenii „le simt” şi, dau ochii peste cap. Ei nu le „văd” că sunt reale. 

Valurile mării m-au înspăimântat pentru că se uneau cu cerul şi 
nu înțelegeam unde zboară păsările: în apă sau pe cer. La început tot 
priveam şi tot priveam și toți sau grăbit să-mi explice că apa și cerul 
sunt două „elemente” diferite... 

Aşa am învăţat că fiecare floare are culoarea ei și mirosul ei 
(„parfum”), care nu călătoresc prin aer și nu strălucesc... aşa cum 
crezusem eu. Că păsările zboară doar pe cer nu şi prin apă, acolo „stau'”, 
plutesc. 

Ciudate explicații mai au oamenii pentru toate. Dar, le-am 
învăţat în „timp”, noţiune care a devenit foarte importantă dintr-odată. 

Era ceva care a plecat... dar trebuia să fie... Și ceva care va fi. 
Adică „ieri” şi „mâine”. Trebuia să ştiu ce am făcut „ieri', uneori să şi 
dau socoteală. Adică „ieri” acesta, era când am spart o cană şi mă certa 
mama pentru acest „ieri”. Adică ceva care trecuse deja, aşa că... ce rost 
mai avea? Ştiam că nu am să mai repet „operațiunea” în viitor. 

Tare încurcată am fost şi cu „măsurarea” timpului. Noroc că 
oamenii aveau ceva care „spunea” mereu cât este timpul lor sau chiar 
al altora. 

„leri” mai era şi altceva, era „undă de energie” pe care trebuia să 
o port cu mine (destul de neplăcut uneori, greu întotdeauna) și care se 
numeau „amintiri”. 

Aici, este o altă ciudățenie. Nu trebuie să uiţi ceea ce citeşti 
într-o carte. Asta e de la sine înţeles, dar să nu uiţi cuvinte sau acele 
semne pe care le fac oamenii şi spun că sunt „gesture', ce rost are? 

La început răspundeam după cum vedeam cuvintele lor că vin 
spre mine... mai repede sau mai lent, mai calde sau mai reci. Uneori 
chiar amestecate de deveneam „confuză”. Oricum răspundeam la fel. 
Mi s-a spus, de cam multe ori, că nu așa se „comunică”, că mai trebuie 
să taci sau să „uiţi, adică să trimiţi la „ieri” acele cuvinte sau gesturi. 

lar cuvintele, nu sunt totdeauna asemănătoare cu „stările” pe 
care le „vedeam”. 

Dar... greu a fost să învăţ „cuvintele”, pentru că ele au sunete 
care se tot repetă și tu înveţi să le „asamblezi” unele după altele, 
trebuie să faci şi pauză, ca să nu se amestece (la noi nu este așa, 
gândurile ni le deschidem spre cine vrem iar dacă vedem un simbol în 
acea clipă știm totul despre el). 

Deci, am învăţat să așez sunetele unele lângă altele, să fac 


2 


pauze... ca să le „transmit” mai bine, mai clar (uneori o mai dădeam în 
bară... cum spun tinerii pământeni acum). 

Tot la început, vedeam că sunetele sunt ca și culorile: treceau pe 
lângă mine, unele se loveau de mine... altele se opreau în mine... Dar, 
am fost învățată că trebuie să le opresc pe toate, să „gândesc” şi apoi să 
spun și eu ceva, ca răspuns „bine gândit”. 

Se învârtea Pământul cu mine uneori... așa de ameţitoare a fost 
această „lecție” umană (chiar și acum e dificil... ce să spun şi ce nu, ce 
să primesc sau nu). 

Cuvintele, unele, au devenit acele „amintiri”. Ele erau deja „stări” 
care au început să formeze „ceva'. Aveam să învăţ că se numesc 
„sentimente umane” exact pentru ce venisem pe planetă. Începusem să 
le „simt', să simt sunetele altei persoane. La început, acele 
sunetecuvinte erau frumoase, blânde și calde. Cu timpul au devenit tari, 
tăioase, ascuţite. Şi, pentru că a trebuit să le „opresc” în mine au apărut 
o mulțime de gânduri în mine, care atunci când se uneau unele cu 
altele, formau o „durere” sau o „bucurie” sau „teamă”, „furie”... multe, 
foarte multe „sentimente”. Pentru că nu aveam ce face cu ele... le-am 
lăsat să se aşeze în mine. Am început doar să ascult şi răspundeam 
când sunetele din mine se așezau așa cum erau cele care veniseră. 
Uneori nu reuşeam foarte repede, așa că le păstram şi pe acestea. 
Parcă „depozitam” mereu, realizând adevărate „stocuri”. Mai târziu, 
tocmai aceste stocuri am observat că provoacă ceea ce oamenii 
numesc iubire uneori, alteori... boală. 

Și, am învăţat și „reacții” pe care a trebuit să le stochez și încă 
destul de repede. Când ţie „frică”, adică scânteiezi foarte repede, ca 
nişte fulgere, care te străpung în sus și în jos, apare altă culoare, 
sunetele „țipă” şi ele, începi să tremuri... ce mai, te înmoi tot, energia 
fuge de la tine, tremură mâinile și picioarele. 

A fost interesant la început, pentru că atunci când ești mic, 
înveţi din poveşti ce este frica, teama și multe altele, apoi ele tot se 
adună, tu creşti şi nu mai asculți poveşti ci participi tu la ele şi ele 
devin „stări”, care la noi pe planetă sunt etichetate ca „bombe” (şi 
mânia, și furia și ura, disprețul...) sunt ţinute în recipienţi bine închişi 
şi ni se explică că sunt stări care „distrug” planete întregi, dar şi pe noi. 

lar oamenii... le folosesc „liber” după bunul lor plac sau interes 
sau, uneori, nici ei nu știu de ce. 


Dar unora le place, însă toate acestea dau „în boală” și trebuie 
scoase de către un „doctor” (o durere care „doare”). Unii aleg special să 
vină aici pentru a „simţi” toate acestea și apoi să poată deveni 
profesori pe planetele lor sau oriunde aleg să se ducă, în funcție de cât 
au învățat pe Pământ să dezamorseze aceste „bombe”. 

Numai că oamenii nu văd ceva: cauza acestor bombe, care le 
distruge frumosul trup, este comandată de computerul de „sus” şi nu 
ştiu să folosească computerul principal de la mijlocul corpului. Acesta 
este alimentat cu energia din inima lor, unde e adăpostită steluța care 
este a Creatorului nostru, a tuturor. Computerul de sus, emite, uneori, 
energii atât de întunecate, că acoperă strălucirea steluței și oamenii 
„uită” că o au. 

Unii, pleacă cu gândul în căutarea ei. Numai cu gândul... şi se 
întâmplă dacă „gândesc'” destul de mult și de tare să creeze o rază de 
lumină care ajunge la steluța din inimă. Atunci ei IUBESC, devin pentru 
o perioadă mai mare sau mică „iubire”. Este tare frumos să-i vezi cum 
încep să strălucească!!! Uneori... rar de tot, strălucesc atât de tare că 
luminează multe lumi, devin ca niște sori iar în acele lumi începe Viaţa. 

Aici, pe planetă învăţă fiecare după cum dorește, să aprindă și să 
mențină această steluță strălucitoare. lar când nu fac asta, adică nu 
învață, pentru că unii sunt leneși, dau vina pe alții că le stinge steluța. 

Prima mea iubire a fost simplă și nu îmi cerea nimic. Era a celor 
care m-au chemat și m-au iubit ca nimeni altcineva de atunci: mă 
iubeau că am venit la ei, îmi erau recunoscători pentru asta. Aşa am 
învăţat să-i iubesc şi eu... și a fost tare frumos, toate erau lumină în 
jurul nostru... 

Apoi, am învățat că sunt mai multe „feluri” de iubire. Pe unele 
chiar le-am ascuns în adâncul inimii și nici nu am știut unde sau dus. 
Ocupată cu celelalte „învățături” umane, am uitat de ea. 

Aşa că am început să învăţ „umbra iubirii”, care tot venea şi 
pleca de nu reușeam să înțeleg mare lucru. Ba, vedeam oameni care 
vorbind cu mine „mă iubeau” dar dacă se întorceau imediat spre 
altcineva „scăpărau scântei”, adică erau furioși. Sau... invers!!! 


Greu de priceput cum se poate cineva să fie aşa, dar oamenilor 
le reușeşte de minune. Am încercat și eu... Cerule mare!!! Tare greu 
este!!! 

De multe ori chiar râdeam de „jocul” acesta, dar... am văzut că la 

cei care îl iau în serios, poate deveni grav, se pot îmbolnăvi, îi „doare” 
ceva şi atunci... iar la doctor să le scoată durerea. 

Privirile oamenilor sunt foarte expresive. Cred că ele au legătură 
cu inima lor. Poţi să citeşti în privirile lor... ca într-o carte, tot ceea ce 
sunt ei. Dar, pentru asta trebuie să înveţi să le deslușești, pentru că 
oamenii sunt tare ciudaţi și aici. Ei știu să mintă, să înșele, să fure, să se 
ascundă, să ucidă. lar atunci privirea lor este „grea” sau alunecoasă 
(alunecă așa... într-o parte). Dar, când este o privire de prietenie, de 
iubire, atunci ştii că ai venit pe cea mai frumoasă planetă. Atunci, şi tu 
şi ei ştim că suntem pe fire de undă cu Creatorul și facem să lumineze 
multe universuri, așa de mare este iubirea oamenilor!!! 

Cel mai frumos este când oamenii emană din tot ceea ce sunt 
formaţi, acea căldură a cărei totalitate i se spune IUBIRE. Numai că şi 
aici, sunt mari, mari deosebiri de stare, de manifestare, de 
transmitere... 

Când unii oameni emană iubire către o floare, ea răspunde, 
aerul se încălzeşte şi străluceşte. Știi este molipsitor... florile din 
apropiere strălucesc şi ele şi copacii şi iarba... auzi şi sunete care 
reverberează în tine... lar când ating cu mâna o floare și o „mângâi” 
este și mai frumos... explodează totul de atâta iubire. Numai pe Pământ 
se întâmplă asta... pentru că aici există flori, și copaci şi multe 
animăluţe... şi multe, multe frumuseți... pe care unii nu prea le văd, 
totuşi. 

Cu oameni... nu este la fel. Ei „uită” mereu de „căldura iubirii”. 
Când, cică, sunt „supăraţi” pe tine, nu poţi să le dai iubire, să-i „atingi”, 
pentru că atunci ei sunt „ocupaţi” cu supărarea lor, pe care vor ca și tu 
se „simţi”, să nu îi laşi singuri... şi dacă o faci... se „supără” şi mai rău. 

Uf!!! Asta nu prea înțeleg io pe pământ: nu ar fi mai bine să uite 
supărarea şi să-și amintească de iubire, ca să creeze o undă cu 
inimioara lor??? Tare greu se mai întâmplă asta... pentru că oamenii te 
„uită” de tot, sau spun că nu „te iartă”. Supărarea, tot la ei rămâne şi 
„suferă” în continuare, de iar ajunge să-i doară și... iar la doctor să 
scoată durerea, prin altă durere, evident (se numește „operaţie”). 
Oamenii mari, trebuie să învețe mereu, pentru că sunt „zăpăciţi”, uită 
cea ce au învățat ieri şi mâine nu mai știu. Și se tot uită în jurul lor, 
cică... vor să găsească „ceva” și tot caută și caută. Au uitat demult că au 
înăuntrul lor ceea ce caută: steluța din inimioară. Acolo sunt stocate 

gândurile lor frumoase, de iubire, gânduri care nu se pot vedea până 
când oamenii nu emit un „bip”, aşa cum ai apăsa pe butonul unei 
telecomenzi. 


Toți pământenii suntem „călători” şi avem o steluță ascunsă în 
piept şi am venit cu „invitaţie” atraşi de undele gândurilor, „numai de 
iubire”, chiar dacă unii nu le mai găsesc când ajung aici, câteodată... 
niciuna. Atunci e „naşpa” rău de tot... nu înveţi de la început ce este 
iubirea. Și, dacă gândul lor se aude străbătând spaţiile, de ce nul 
folosesc şi aici, între ei? Unii se „sperie” de-a binelea şi spun că „nu se 
poate” şi se ascund în niște nori tare întunecaţi, de care mi-a fost 
„teamă” uneori. 

Oamenii se mai plâng de ceva... şi încă foarte tare. Se plâng de 
TIMP. Ori spun că au „timp liber” ori „timp ocupat, uneori îl 
transformă în „timp psihologic” sau „timp chronologic”. Primul este 
pentru ceea ce simți tot adunând datorită computerului de „sus”, iar 
timpul crono-logic este atunci când te uiţi mereu la ceasul de la mână 
şi-ţi creezi o stare care se numește „grabă” și atunci spun că „nu mai au 
timp deloc”. 

Aşa că m-am întrebat de multe ori: unde își pun/lasă oamenii 
timpul de nul mai au?!... uneori spunând că nici nu-l găsesc. Tare 
„suciţi” sunt oamenii... 

Dacă la început toți au fost extrem de amabili cu mine, cu timpul 
m-au abandonat spunând că „am crescut”. Crescuse doar corpul meu 
eu tot nu învățasem să „simt”, că doar pentru asta venisem, nu? 

Abandonarea asta ma derutat, nu știam să „simt' acel „mă 
doare”, aşa cum auzeam mereu în jur. Și... am „spus” și eu „mă doare”. 
Cerule mare!!! Am fost „servită” imediat cu ceva care semăna a lovitură 
numai că nu se vedea pe corp nimic, apăruse o pată în dreptul inimii. 
M-am uitat și am văzut că era la toţi oamenii, mai mare sau mai mică, 
mai întunecată sau nu... Tot repetând din timp în timp acea pată a 
făcut să uit, să uit și eu de steluță și chiar am rămas singurică pe 
pământ. Începuse să mă „doară” că plouă sau nu, că pot face ceva sau 
nu, că pot comunica cu cineva sau nu... multe „dureri' și toate 
deveneau prea grele pentru înțelegerea mea așa că trăiam cu ele tot 
încercând să caut şi eu „ceva', privind, ca şi ceilalți, în jurul meu. 


e: 
Pasărea Paradisului 


Cândva am auzit o poveste care mi-a plăcut tare mult. O uitasem 
până de curând, când am descoperit melodia „PĂSĂRILE 
PARADISULUI” (a formaţiei B.Z.N.) şi... parcă ma lovit o stea. 

Încet, încet, o altă poveste să născut în inima mea, amintire vie 
din poveştile copilăriei, pe care m-am hotărât să o scriu, poate cineva o 
va citi şi va găsi un răspuns, o vorbă bună. 

O stea călătoare a văzut în drumul ei prin Univers o planetă care 
a atraso ca un miraj: Planeta Albastră. A hotărât să coboare pe această 
planetă care strălucea ca un safir, luminând cosmosul rece. 

Pe celelalte planete, coborâse destul de ușor. Dar aici s-a 
întâmplat ceva la care nu se așteptase: Viteza creştea din ce în ce mai 
tare şi nu mai avea control asupra zborului. Unda de energie pe care 
călătorea devenea din ce în ce mai fierbinte și zbura din ce în ce mai 
repede. 

Se simţea atrasă de forțe mult mai mari decât tot ceea ce 
întâlnise până atunci, forțe care au devenit copleșitoare, mai puternice 
decât forța ei. Se învârtea aiurită, ameţită de întunericul și de lumina 
care-i desfăceau şi refăceau trupul, până când pierdu şi legătura cu 
unda ei, pe care călătorise spre atâtea stele. 

Se înfricoşă de forța nemaiîntâlnită până atunci și care a lăsat-o 
fără putinţa de a se întoarce printre stele, acasă. Forța Planetei 
Albastre o captase și o transformase într-o imensă minge de foc, o stea 
căzătoare. 

În timp ce se prăbuşea, gândea: „Cerule înstelat și mare! Oare 
aşa se va termina călătoria mea prin univer-suri? O, Cerule mare și 
necuprins! O să mă mistui în flăcări, aşa cum am auzit în copilăria mea 
stelară?” În ea se petreceau schimbări ciudate, aşa că a închis ochii a 
rugăciune. 

Ştia că va lua înfăţişarea locuitorilor ultimei planete pe care o 
vizitase, pentru că aşa era Legea. O clipă, s-a gândit să-și ia rămas bun 
de la tot. Dar n-a mai reușit. Să prăbușit cantrun abis. 

Când o căldură mângâietoare ia atins trupul, un geamăt puternic 

a izbucnit din ceea ce fusese o strălucitoare stea. Devenise un balaur cu 
solzi cenușii, cu ochii ca două rubine și care au scos foc atunci când a 
încercat să spună ceva. În groaza care a cuprinso, a uitat cine este, de 
unde venise, de ce venise. A uitat că locuitorii planetei balaurilor își 
pustiiseră steaua, pentru că vorbele lor ardeau totul în jur, distrugând 
totul, și pe ea, şi pe ei înșiși. Ştiuse că, pe Planeta Albastră, va lua 
ultima înfăţişare avută. 

Dacă până acum păstrase, chiar vag uneori, amintirea a cine era, 
acum simțea cum un văl negru o cuprinde și... uită cine este. Să ascuns 
în locuri întunecate, pentru a se feri de acele ființe care fugeau 
îngrozite când o vedeau. Foamea și singurătatea au făcut-o să devină 
din ce în ce mai întunecată și, în locul unde altă dată strălucea un strop 
de lumină dat ei de Creatorul însuși, acum era un bulgăre din ce în ce 
mai negru, din ce în ce mai greu. Până când, într-o zi, ieşind din locurile 
întunecate, a simţit o imensă plăcere la vederea fiinţelor care fugeau 
înspăimântate. A început să pustiască totul în cale... Să stăpânească 
totul, era unicul gând. Acele fiinţe care-și spuneau OAMENI părăseau 
pământurile și lăsau pradă fiarei flămânde totul, încercând să se 
refugieze cât mai departe. 

Au încercat să o atace, să o distrugă... Dar nu au reușit. Fiara 
devenea din ce în ce mai puternică odată cu fiecare izbândă, iar 
oamenii erau din ce în ce mai îngroziți. În curând, nu aveau să mai aibă 
unde să se refugieze, dar nici curaj să mai atace fiara nu mai aveau. Ar 
fi devenit, iar, mai puternică. La sfatul ţinut, nimeni nu a găsit vreo idee 
de a scăpa de pacostea care le amenința viaţa. 

Într-o zi însă, o fetiță care nu mai avea pe nimeni, pentru că ai ei 
se prăpădiseră din cauza urgiei căzute din cer, a ajuns înaintea 
balaurului fioros. A ridicat ochii senini și luminoși şi la întrebat: „Tu 
eşti steaua călătoare care a venit din cer? Te caut de când te-am văzut 
căzând şi mi-a fost teamă că ai păţit ceva. Acum, de ce faci ceea ce 
faci?” 

Balaurul a privit cu uimire în ochii curați ai copilei. Din ochii lui 
au pornit fulgere, din gura lui au țâșnit limbi de foc, dar fetița nu să 
speriat. 

Ridică blând mânuţa şi o îndreptă spre inima balaurului. Acesta 
se lăsă la pământ, iar mânuţa mică îi atinse inima. 

Un fir de lumină izbucni din acel loc şi plecă spre tăriile cerului. 

Balaurul simţi că-l cuprinde o căldură moleşitoare, care începea să-i 
alunece prin tot corpul. Freamătul care-l cuprindea părea de foc, dar 
nul ardea, cu transforma fiinţa într-o dulce vibraţie, cum nu simţise 
niciodată. Înăuntrul lui, totul fierbea şi clocotea, dar se simţea aşa, cum 
începea să-și aducă aminte că fusese creat de EL. 

Fetița nu-şi dezlipea ochii din ochii lui și-i atinse ușor cu buzele 
fruntea. Îl întrebă: „De ce faci atâta rău?” 

lar balaurul răspunse: „Pentru că am vrut să mă apropii de 
cineva şi să întreb DE CE EXIST. Ce caut eu aici? Toţi au fugit din calea 
mea, aşa că am întrebat urlând, ca să se audă în toate tăriile cerului, am 
scrijelit pământul cu întrebările mele, am vrut să scriu cu foc și pe 
cerul mare”... Şi, în acea clipă, balaurul adăugă „nesfârșit şi înstelat”, 
iar firul de lumină care plecase din inima lui căzu ca o ploaie lină care-l 
cuprinse în întregime. 

Fetița șopti: „Exişti ca să înveţi să fii TU”. 

Balaurul începu să se transforme, începu să-şi schimbe chipul 
hidos care adusese atâta nenorocire. În locul solzilor mari și tăioși, se 
iveau pene colorate ca razele soarelui. lar din balaurul fioros de altă 
dată, răsări PASAREA PARADISULUI. 

Fetița privea cu uimire şi cu bucurie la minunata pasăre din fața 
ei. 

„Cine eşti tu, cine sunt eu?”, întrebă fetița. 

„Pasărea Paradisului! Hai, vino, zboară cu mine!', răspunse 
pasărea. 

„Inima ta curată a eliberat liniștea, pacea și bucuria pe care le 
vom sădi noapte de noapte, împreună, în inimile tuturor oamenilor. 
Apoi, vom pleca departe de lumea împietrită a celor care nu-și vor 
aduce aminte visele, pentru a le crea în viaţa lor. Te voi duce acasă, în 
ținutul ceresc de unde am venit amândoi, micuța mea stea, tu, care ai 
venit aici înaintea mea, ca să mă ajuţi să redevin ceea ce am fost 
amândoi cândva”. 

Şi, de atunci, Pasărea Paradisului, împreună cu fetița, veghează 
visele pământenilor. 

Dar oamenilor le lipsește puterea de ași dori ca visele să se 
împlinească sau le uită când le apare peste zi un alt vis, vis izbucnit din 
întunericul minţii lor. Nici să-și lase gândurile de iubire și de lumină să 
fie rostite de la unul către altul nu mai știu să o facă. 

Aşa că Pasărea paradisului și mica stea nu sau întors încă acasă. 

„Trebuie să vă doriţi şi să spuneţi tare și clar, iar visele vi se vor 
împlini”, șoptesc cei doi noapte de noapte. Dar oamenii sunt zăpăciți 
de mirajele din jurul lor și nu aud totdeauna, nu înţeleg totdeauna, cu 
toate că și sufletul lor le mai aduce aminte din când în când. Așa sunt 
oamenii: Zăpăciți! Și aşa învăţă și ei uneori să zboare, şoptind la rândul 
lor, în visele altor oameni. 

Asta este povestea mea. Și dorința mea este ca toți oamenii să-şi 
aducă aminte visele, atunci când soarele dimineţii va străluci în inima 
lor, până ce ea va deveni luminoasă și liberă, precum a fost meniră să 
fie. 

Soarele dimineţii îi va face pe oameni mai înţelepţi, iar iubirea, 
pacea şi lumina vor deschide calea de lumină spre ținuturile de unde 
au venit cândva. 

Chiar dacă nu tot timpul îmi aduc aminte de Pasărea Paradisului 
şi de fetița din visele mele, aş vrea să fie cât mai mulți oameni care își 
aduc aminte, pentru a mă putea întoarce acasă, de unde am venit 
cândva. 

OAMENI BUNI, spuneţile celor din jur, scrieţile visele voastre, 
dorinţele și dorurile voastre. Sau scrieţi, telefonaţi! 

Poate nu ei vă vor răspunde. Dar cineva vă va auzi și acel cineva 
înseamnă că îşi aminteşte de PASĂREA PARADISULUI şi de MICA 
STEA. 


m 
Iubirea ca o mântuire 


Tainele Fiinţei care suntem. Țesem mii de povești, toate cu câte 
o undă de adevăr. 

Voi încerca să creionez Povestea Femeii, aşa cum îmi apare 
uneori în vise. Povestea fiecărei Femei, a fiecărui Bărbat. 

Se spune că demult tare, în aceste ținuturi, a coborât din ceruri o 
zeiță, devenind femeie, apoi zână, până când va deveni zeiţă din nou. 

A apărut ca o scânteie desprinsă din Marele Necunoscut, 
botezată în Focul lubirii de gheaţă a cosmosului care a luminat lumile. 

Din Ea să născut un Foc rece și Albastru, măreț și impunător, în care se 
recunoştea cu ușurință ori de câte ori se contopea cu el. Deveneau din 
ce în ce mai frumoși şi mai plini de o Fericire fără nume, până când, 
într-o zi, în joacă, și-au propus să se ascundă, să se caute unul pe altul 
prin toate cotloanele galaxiilor. Răsplata venea după. Contopirea unică 
prin care aveau să se reîntoarcă în EL. Unica la care aveau dreptul doar 
o dată în toate timpurile şi mărețele Lui spaţii. Unica prin care puteau 
da un nume fericirii lor. Așa era Legea. 

Din zecile de străluciri celeste, a atraso lumina albastră a unei 
micuţe planete. În Inima El a pătruns un fior vag, dar dulce, asemenea 
Necunoscutului din care era. Acea undă a purtat-o spre planetă, 
străbătând spaţiile din ce în ce mai repede, într-un iureș ameţitor. 
Simțea cum devine din ce în ce mai plăpândă, dar plină de o nouă 
Putere care venea înspre ea. Strălucea la fel şi era ameţitor de 
frumoasă. Era El, cel născut din aceeași scânteie, botezat odată cu ea, 
apoi desprins ca dintr-o îmbrăţișare. Creat și Creator. Sau contopit, 
devenind o unică rază care a luminat întreaga planetă, născând uimire 
şi dorința de a fi cunoscută de cei care ştiau de mult că o să apară, care 
o așteptau din veacuri deja uitate, dar veşnice prin dorul din inimi. 

Văluri grele au început să-i îmbrace, parcă un somn lin și adânc 
cotroprea Raza de foc din care s-au desprins două Fulgere, separând 
ceea ce părea indestructibil. Sau privit, şi două unde au țâşnit din 
piepturile lor, Legământ de împlinire în care să se regăsească. Numai 
prin această legătură din inimile lor aveau să se recunoască, să-şi 
amintească, în jocul lor pe planetă, în visele lor care aveau să devină 
Destin, prin căutări, prin regăsiri fugare de o clipă, până la ultima, 
marea îmbrăţișare, în care vor redeveni Unica scânteie a LUI 
Dumnezeu. 

Aşa a ajuns pe Pământ lanaluana, zeița coborâtoare din stele, 
aici pe pământul străstrăstrăbunilor noștri. A învăţat şi a intrat în jocul 
dualităţilor pe planetă, când își alegea perechea sa de iubire. Era 
întruchiparea frumuseţii și a bucuriei, cu puritate de înger, dar demon 
prin fantezia cu care visa frumosul, copil când privea naivă viaţa din 
jur, dar ca un bătrân când o înţelegea, femeie când gingășia inimii se 
revărsa din privirea ei de leoaică atunci când își apăra dreptul de soție, 
Lucifer în manifestarea furiilor geloziei. Chiar credea că trăiește 
iubirea adevărată, uneori gândindu-se că e cea veşnică. Legiferarea 

acestei iubiri se celebră printr-un înscris care o făcu să devină legitimă 
în fața celorlalți. Asta a zăpăcito atât de tare, încât nu a mai ascultat 
glasul inimii care murmura din ce în ce mai încetişor o poveste care a 
adormito. Și așa, cu ochii inimii închiși, a trecut mult timp, clipe ale 
destinului. 


Dormea liniștită, împăcată că a găsit ceea ce voia sau căuta, doar 
un suspin din când în când, nici ea nu ştia din care adânc al ființei ei, o 
mai întrista. Din somnul cel mai adânc a fost trezită de amintirea unui 
fulger care a revărsat o uriașă durere în ea, un dor care a început să 
ardă din ce în ce mai tare în necunoscutul care devenise. A privit în 
jurul ei şi a înţeles că legiferarea era doar un statut/obligaţie de soție, 
care o supunea unor reguli. 

Nici nu își imaginase că așa ceva ar fi posibil. Și se gândea: 
„Poate am dormit prea mult şi am pierdut legătura cu realitatea 
valabilă şi pentru zei şi pentru oameni”. 

Suntem înconjurați de un mister al Timpului care înghite totul 
dacă i te supui. Neascultând șoapta de dincolo de el, trează mereu în 
inimă, ea o îndemna să rupă zapisul cu înscrisuri legiferate prin care 
era legată doar pentru a-și ascunde frumusețea și iubirea, pentru a uita 
că le are. Pentru îndatoriri într-un mic regat în care nu era stăpână, 
toate fără valoare în fața celui care îl conducea și al cărui somn era 
mult mai profund decât fusese al ei. 

Se lasă o linişte adâncă, asemenea ochiului din mijlocul furtunii, 
în ea se zbate disperararea unui strigăt fără nume, un sunet țâșnește 
din ea, din inima ei. Inima i se deschide asemenea petalelor, lăsând 
lumina unui soare orbitor să se ivească. 

Și un gând a plecat din inima ei odată cu razele. Încă nu știa că 
gândul, odată format şi plecat din inimă, va căpăta contururi precise şi 
nu mai poate fi oprit, zăgăzuit, desființat. El va căpăta o viteză 
inimaginabilă, străbătând Spaţiul şi Timpul fără de început şi fără de 
sfârşit. Nimic nul poate opri din fulgerarea lui printre lumi, un nou 
element în Infinitul Necuprinsului şi al lucrărilor Lui, până îşi va afla 
menirea dată prin începutul tuturor. Până va ajunge la un alt suflet, 
până va găsi Inima în care acor-durile sale să cânte aceeași melodie a 
iubirii. Îşi aruncă durerea legilor morale omeneşti şi de conştiinţă a 
materiei în care trăise, a datoriilor cărora le devenise sclavă. 

Gândul ei întâlnește în Spaţiu un alt gând, hoinar, rătăcitor. Se 
recunosc și devin o unică scânteie, Scânteia Iubirii, esenţa divină a Lui. 
Unica. Cele două suflete ştiu instantaneu de regăsire. 


Sufletele care s-au regăsit în spaţiu, care au aparținut demult 
unul altuia, nu sar căuta și întâlni în niciun univers, dacă nu sunt din 
aceeași scânteie divină. Numai aici, pe pământ, fac alianţe 
întâmplătoare, cu un veşnic dor în inimă. Cele întrupate din aceeași 
esență, botezate în același Foc al veşniciei Iubirii, se regăsesc, pentru 
că totul le este complice, şi natura parcă lucrează pentru ca ei să fie 
împreună, să se regăsească, Pereche coborâtoare în joacă din stele, dar 
trăind separarea ca un dor imens, o durere atât de intensă, încât 
răsuflarea devine abur de foc, iar lacrima se transformă în ardere care 
poate grăbi sfârşitul. Doar prin această moarte se poate transforma din 
nou în zeiţă. 

Universul pare că s-a oprit în loc și priveşte la strălucirea iubirii. 
Ea îl vede pe cel așteptat, un val de lumină și căldură o cuprinde, i se 
pare că învie, din ce în ce mai minunată, crede că și pe pământ poate 
redeveni zeiță. Dar umbra îndoielii o cuprinde, ca Umbra cea de 
neînțeles, dar proprie numai muritorilor. Lucrurile omenești sunt 
într-o continuă mișcare. 

Sufletul a cărui undă strălucea în spațiu era al unui muritor care, 
supus Legilor materiei, tot dorind să le analizeze, să le înţeleagă, să le 
ordoneze, să le catalogheze, nu a ridicat pleoapele pentru a se trezi din 
năuceala lui zilnică, pentru a se trezi față în față cu iubirea. Să 
înfricoșat, şi după o clipă le-a închis. 

Gândul lui demult hoinar nu a mai avut unde reveni. A început 
să cutreiere spaţiul şi timpul, poposind alene, agale, în alte suflete, 
cărora le stârnea fiorii ascunși în materie, le cioplea, le modela lutul, 
pentru a găsi ceea ce nici el nu mai avea. lar el, omul muritor, se lupta 
să supravieţuiască într-o lume a formei pe care o vedea cu ochii fizici, 
din care se înfrupta cu simţurile din ce în ce mai pătimașe pentru o 
clipă sau două, pentru ca apoi să-și acopere ochii și să viseze fulgerul 
de lumină care îi mai amintea de un Nimic în care ar fi vrut să revină. 

Mărginea iubirea nemărginită, neîncrezător în șoaptele divine, 
crezând doar în el și în ce este în jur fizic şi palpabil, lut pe care doar 
zeița iubirii îl poate transforma cu esențe doar de ea știute. Devenise 

asemenea unui vis pe care învățase să îl facă să pătrundă în visele 
muritoarelor, făcându-le doar să viseze frumos. Se simţea bine, din ce 
în ce mai bine, ameţit de o nouă joacă ce numai pe pământ se poate 
manifesta, dar apoi prăbuşindu-se în hăuri din ce în ce mai mari. 
Atunci își ridica ochii și-și amintea de Iubire. Va urma calea până la 
izbânda finală, până la contopirea cu Divinitatea, prin topirea în focul 
iubirii predestinate din care să născut. Flacără albastră și rece, căutând 
mereu focul viu care i-a fost Botez și Nuntire. 


lar fata? Scânteia plecată din sufletul ei a revenit. Şi-a lăsat 
trupul cuprins de răceala nopţii cu lună albastră. A luat calea munților, 
şi aşa a apărut legenda ei. Nu și-a părăsit iubitul, ci doar a devenit zână 
a florilor gingașe şi aromitoare ale îndrăgostiţilor. Zvonul despre 
Puterea florii să răspândit pretutindeni. Toţi au îndrăgit-o, toți au 
început să o poarte, cunună de împlinire. Doar o dată, doar o dată pe 
an, zâna se lasă văzută în frumuseţea ei de Zeiţă a Iubirii de Foc. Ochii 
muritorilor de rând nu o pot vedea. 

Unii doar o visează vieţi la rând, povestind despre o frumusețe 
pe care nu au privito niciodată. Mâinile întinate de lutul amorf, în care 
sunt cuibărite doar patimi, nu o vor culege, cugetele hrănite de 
închipuiri aprinse ale sufletului sau ale minţii, în uitare, în dezicere, nu 
vor găsi drumul spre ea. 

Va înflori doar o dată pe an, dăruind bucuria așteptării tuturor, 
încrezătoare în nuntirea cosmică ce va uni doi coborâtori din stele 
plecaţi să se joace dea v-aţi ascunselea prin galaxii, dar care, 
reaşezându-i în ordinea veşniciei Lui din care s-au desprins, când 
Iubirea, dezlănțuită în două suflete, devine mântuire. 

O adiere trece blând, trezindu-mă din visul poveștii. În mine 
străluceşte taina florii din magica noapte. 

Te voi aştepta să vii, iubire. 

Vom pleca împreună! 


THH 


3. Desluşirea tăcerilor din flacără 


Flacăra unei lumânări, Te chem, Doar un fir, Absent. 
Respect și adorare, A trăi, Minunea. 

Într-o primăvară, Cânt de tei sub ploaie de stele. 

O picătură de mare, un fir de nisip. 

Tăcerea iubirii 


Flacăra unei lumânări 


Stăm față în față. Eu, la un capăt al clipei, tu, la marginea ei. 
Nimicul ne desparte, este prea plin de gândurile noastre. 

E prea târziu. Aprind o lumânare, ca să mă ducă ea dincolo în 
vis. 

Mi-am privit odată mâinile în vis. Erau reale. Le simțeam 
căldura și focul mângâierilor. Am adormit în visul meu şi, acolo, am 
visat că mâinile devin fulgere albastre care străbat visele, căutând un 
alt spaţiu în care să se așeze. 


Ochii devin adânci precum începutul timpurilor, în fața flăcării 
plăpânde care devine geamăt în ființa mea, în încercarea de a se înălța. 

Privesc încă neştiutoare dincolo de flacără. Privesc în abisul din 
jurul ei, abis care parcă îmi soarbe privirea, pentru a mă privi și el. 

Fitilul lumânării, coloană verticală care susține, înnegrindu-se, 
arderea, este un creator care, din muţenia lui, lasă să se gândească 
lumina pe ea însăşi, pentru a se naște însemnând astfel, spaţiul din jur. 
Marginile albastre sunt culoarea care va absorbi întunericul până la 
alte graniţe. 

Fitilul lumânării devine axa unei lumi în care mă nasc; vis din 
profunzimea unui alt vis. 

Privesc uluită cum ființa mea devine, este în acel zvâcnet de 
lumină. Sunt în mii de fire care alcătuiesc totalitatea ce se întrupează. 

Sunt visul din flacără. Sunt visul flăcării. 


„O să apară?” De ce am pus întrebarea asta? Lumina trece 
dincolo de granița imaginaţiei, luminând alte spații. 

Încep să mă joc, trecând din vis în alt vis, devenind visătorul 
celui care visează, care are mii şi mii de amintiri. Se aprinde trecutul 

primelor focuri din lumea în care m-am născut. 


Din exterior, flacăra pare firavă, dar statornică. În lumea ei se 
creează armonia lumii luminii, care devine vizibilă doar visătorului din 
visul meu. Nu voi aluneca nici la stânga, nici la dreapta, ci voi rămâne 
în verticalitatea axului, coloană de foc incandescent, substanța de 
transformare care îmi străbate ființa. Devin certitudinea de a fi, 
gând-imagine a nepătrunsului. 


Poate birui cineva iubirea unei flăcări, a luminii lumânării, cât 
timp ea se roagă în deplinătatea singurătăţii firii? Verticalitate născută 
din ceara cea mai curată a albinelor, fecioare de-a pururi, dar pe care o 
topește. 

Imaginaţia poate fi o flacără, dar nu flacăra însăşi. Flacăra devin 
eu, în noaptea ființei mele. 

Vremi uitate până și de vise se joacă în imagini, înşirând enigme. 
O lume vie, cu puteri secrete, ființe puternice din interiorul ființei mele, 
ființă în care metaforele reîncearcă să devină gânduri, cuprinse într-o 
simplitate în care m-am pierdut, transformând o noapte într-o 
adevărată solitudine dorită cu ardoare. 

Prag de linişte a liniştilor. Îmi strecor, copilă fiind, degetele 
plăpânde, într-o mână mare şi puternică, despre care ştiam că poate să 
stăpânească toate stihiile, dacă vrea, doar cu un semn și cu o privire a 
ochilor verzi ca primăvara. Pletele albe ale Bunicului strălucesc în 
lumina amintirii. Privirea lui adâncă, era mângâiere atunci când îmi 
aduna gândurile de prin florile şi de prin frunzele copacilor, de prin 
nori sau de prin oricare alte depărtări. Altminteri, tăişul lor strălucea 
în nopţile sufletelor celor care dormeau prea adânc și prea mult. 
Multele taine strecurate de privirea lui au rămas legende care au 
început să se rescrie mai încolo, cu cât mă înălțam spre povestea 
propriei mele stele. 


Primul gând care a venit să îmi sărute buzele, primul foc care 
mi-a străbătut ființa neştiutoare, candelă în care s-a aprins dorul de 
Dor şi care nu s-a mai stins, luminând din când în când întunericuri 
care au preferat alte abisuri, flacăra înspăimântându-i, pentru că le 
dezgolea ființa rece și risipitoare, cu bogății care nu le aparțineau. 

Suntem vis în visurile altora, întâlnindu-ne uneori în albastrul 

de la margini. Tot ceea ce suntem risipindu-se în fiecare atom din 
univers. Poate, în noi, trepte spre cer, fiind de ajuns o respiraţie sau un 
gând, azi mai aproape decât mâine sau decât un mereu, pierdut de 
obicei în alte firi. Sau în înaltele adâncuri ale unei veșnice tăceri care 
spune totul despre mine. 

Ţinutul poveştilor ţinut între tâmple în lumina luceafărului 
căzut pe gura de rai. 

Și lumina lumânării se transformă într-un soare murind. Moare 
încet, axul ei încovoindu-se, înnegrindu-se ca un chin. Așa poate muri 
şi un cântec, şi o stea, şi o privire, şi o inimă, dar un gând nu. 

Oare lumina care pâlpâie este narcoticul care face moartea 
flăcării mai ușoară? O să aflu cândva. 

De ce trebuie să plâng acum? 

Doar nimeni nu poate birui lumina unei lumânări! Pentru că ea a 
rămas de-a pururi în spaţii, transformându-se în curcubeie văzute doar 
de ochii veşniciei LUI. 

DOAMNE, dacă sunt copil al stelelor, priveşte-mă încă o dată! 


„Singurătatea mea este gata să ardă pe cel ce o va arde!" (Le nom 
du feu - Louis Emie) 


ie: 
Te chem 


Gândul meu devine sărut arzător înspre ființa ta. Mi-e dor! 
Pătrund în tine cu fiecare respiraţie, acolo, în depărtarea în care încă 
eşti. Te caut! Te caut cu îndârjirea cu care am coborât în lume pentru a 
redeveni zeiță! Cândva privirea gândului Tău pătrundea în mine și aşa 
se năştea desăvârșirea. 

Doar îmbrăţişarea TA poate cuprinde imensitatea din mine. Îţi 
caut îmbrățișarea, poate uneori am să-ți spun cât de deplină sunt în ea 
sau am să-ţi cer să mă cuprinzi în prag de adormire, doar aşa putând 
să te primesc în mine. Sunt întunericul atotcuprinzător de care te 
apropii ştiind că te caută, te cheamă. Sunt întunericul în care te chem, 
te aştept să pătrunzi, numai TU cunoscând lumina mea în care te lași 

alintat și mângâiat. lar gingășia din mine se transformă în puterea 
fiinţei tale. Valurile vieţii, te-au purtat pe țărmuri străine, stranii, ca şi 
pe mine. Pământul străbun are forța de a chema și uni spiritele. Cerul 
de la apus devine răsăritul din inimă. Forţele vântului, pământului, 
apei care ne-au fost mereu alături. 

Dar unica forță a începutului este FOCUL SACRU, din inimi: 
IUBIREA! Manifestarea exterioară poate deveni iluzie, arderea 
interioară este pe deplin transformatoare! Al doilea botez al tuturor, 
făcut prin EL. 

Apropierea altor ființe îmi poate lumina exteriorul, dar numai 
TU poţi înlătura iluzia. Acesta este întunericul de care se tem mulți, pe 
care îl adoră căzând pradă propriilor reflexii, ca apoi, când se termină 
lumina din ei să se trezească singuri, fiecare singur, lumina din 
întuneric rămânându-le de-a pururi necunoscută. 


e: 
Doar un fir 


Împletesc fir roşu și alb, alb şi roşu. An de an, primăvară de 
primăvară. Îl voi lega şi anul acesta de ramura unui copac să păzească 
zările. Doar zările în care nu ştiu dacă mai exiști. 

Credinţa și îndoiala poartă aceleași lupte ancestrale în sufletul 
meu. Devin flacăra în care arde frigul din lăuntru. Pentru că am 
îndrăznit și am lăsat seva mugurilor vii să curgă prin mine. Prea târziu 
sau prea devreme. Poate cineva să zăgăzuiască izbucnirea lor, râuri 
năvalnice adunate prin atâtea descântece rostite de când te aştept?! 
Cea mai ardentă, mai profundă, dorinţă din inimă îmi este de-a pururi 
călăuză. Pot crea spaţii sacre în care să înviu misterul Nopţilor de 
Sânzâiene, pentru că pot ridica vălul porţilor stelare dintre lumea 
zânelor și lumea oamenilor. 

Te ademenesc iubire într-un fior de primăvară, cu ultimul fulg 
topit în sărutarea buzelor mele. Vreau să mă nasc pe buzele tale, 
să-nfloresc în tine. Gust de cer și patimă de a înflori din nou FEMEIE, o 
stare de care m-am dezis. Nu am renegat, am anihilat pur și simplu. Nu 
am fugit niciodată de tine, FEMEIA da! 


Parcă trăiam aievea... povestea pe care am scris-o cândva. Te 
cunosc dintotdeauna. Nu simt nicio urmă de jenă sau împotrivire. E... 
anormal de normal. Cred că vei avea răbdare să mă îmblânzești. 
Pentru că vreau să trăiesc gustul sărutărilor, freamătul buzelor. Să-ţi 
simt palma atingându-mă, căutându-mă. De la tine totul e normal, 
firesc. Dar trebuie să mă redescopăr şi... în dimensiunea asta. Visul 
devine întrupare vie încet, prin blândeţea TA. Doar dacă mă uit în ochii 
tăi pot deveni întrupare. 

Închid ochii, las sărutul tău să pătrundă în mine. Tot mai adânc 
până voi deveni foc nemuritor în care ne vom contopi cândva. Suntem 
ca doi pelerini spre absolut. Limitele nicăieri, și centrul pretutindeni, 
unde şi o privire e de ajuns (acum) pentru a deveni stabilitate a clipei 
în ființă. Se creează, dincolo de lucrurile vizibile, care sunt pieritoare, 
cele care nu se văd, dar care sunt nepieritoare. Urzitele din noi sunt 
cuvintele tainelor neamului. Nu le mai știm rosti dar încă le simțim 
puterea prezenţei. Taină dintru început care a început să se rostească 
în noi pentru că a venit Timpul Împlinirii Iubirii pe Pământul Sfânt. 


e: 
Absent 


Ştiai că inimile îndrăgostite sunt oglinda cerului înstelat? Știai 
că inima îşi află dimineaţa şi prospeţimea în roua lucrurilor mărunte? 

Făcând un efort sincer de a înțelege și punctul de vedere al 
celuilalt, surprizele pot fi mai mult decât plăcute, sunt benefice relației 
în sine. 

Celălalt a apărut în viața noastră nu pentru a ne îngrădi sau a ne 
vâna, ci este darul divin pentru conştientizarea unei părți din noi 
înșine, părți mai puţin cunoscute. 

Împlinirea propriei personalităţi se face prin celălalt, când 
există sinceritate, încredere şi iubire necondiționată. 

E nevoie de o mare răbdare, chiar când celălalt vede în tine 
atitudini neconforme cu perceptele sale. Să-i dăruiești din învăţătura 
ta și să primeşti cu bucurie în suflet din învățătura lui. 

Dar dacă numai unul face acest lucru, e periclitată comunicarea, 

comuniunea sufletească/spirituală. Devine acceptare, percepută ca 
supunere în fața căreia vine și clipa răzvrătirii, a dezicerii, a plecării. 

Dacă deschiderea către celălalt este condiționată, uneori cu 
încăpățânare, sub protecția unor concepte spirituale, nemaiținând cont 
că şi umanul trebuie iubit şi înțeles pentru a dispărea orice nor, atunci 
discernământul se impune. 

Aşa înveţi și Legea Divină a iertării! A ta, a lui! Pentru că nu 
greşim numai față de altă ființă, neiertarea se răsfrânge şi asupra 
noastră. Şi dacă nu știm acest lucru, o vom lua de la capăt. Vom lovi din 
nou, poate aceeaşi persoană, poate pe alta, dar pe noi înşine, în mod 
cert, de fiecare dată. Rămânem... singuri. Nu putem pe nimeni obliga să 
ne tot „asiste”. 

Dar noi facem ce facem și impunem orice, cât de puţin, numai să 
ne dovedim puternici și intransigențţi, atotcunoscători, sau pentru că 
respectăm concepte, pentru că am ajuns să credem mental în ele, 
lăsându-le să ne domine, să ne conducă de fapt viața. Sau pentru că 
obişnuința devine a doua natură, moleşitoare și copleşitoare. 

Când din subconștientul tău iese la iveală, prin recunoaștere, un 
gând față de o situaţie sau o persoană, necesare, benefice, nu supune 
aprobării minţii sau simțămintelor, pentru că vei pierde. 

Inima are raţiuni pe care mintea nu le înţelege, doar dacă începe 
să facă deducţii, ceea ce înseamnă „judecată”. 

Gândirea analitică, care este preponderentă în începutul epocii 
uraniene actuale, (de care erau „acuzaţi” bărbaţii), ne transformă în 
roboţei. Determină o ariditate nu numai intelectuală, dar și emoțională. 
Deloc propice într-o relație. 

Superioară îi este intuiţia (feminină). Să nu o confundăm cu 
„deducţiile”, care sunt tot logice. 

Crede în manifestarea iubirii, care este Dumnezeu. Te iubește 
atât de mult, încât ţi-a trimis un surâs, o voce caldă, o mângâiere, prin 
celălalt. 

Primește-l în inima ta! Aşa, îi vei mulțumi LUI. Așa descoperi cât 
de minunat alcătuită este Creaţia din care faci parte. lubirea este 
puterea care a aprins şi Soarele. Razele lui îi pot vindeca, dar și arde pe 
cei nepregătiți. Tămăduirea sufletului este Lumina trecând prin 
durerea întrupării. 

Îndrăgostiţii au religia lor. Singurul lor crez este iubirea. 


2 


9: 
Respect și adorare 


Respect şi adorare Celei care este Fiinţa, Conştiinţa și Fericirea 
Absolută, ca Putere Infinită; care există sub forma Timpului și Spaţiului 
şi a orice se află în ele și care constituie, de asemenea, Lumina 
Supremă Divină din toate ființele. 

Aceasta este energia și manifestarea femininului care trebuie 
adorat, nu supus, aşa cum s-a întâmplat, uman, până acum. 

Trăieşte, simte divinitatea din celălalt, ia-o în braţe, 
înlănțuieşte-o în tine, prăbușeşte-te în ea, în oceanul cosmic al iubirii. 

Feminitatea este energia Supremului care se manifestă prin ea, 
se mişcă și acționează într-un număr incalculabil de permutări și 
combinaţii diferite, care sunt vizibile ca manifestare, între cei care ştiu 
să iubească. 


Iubirea trebuie să fie atotcuprinzătoare, fără limite? ESTE! Este 
aşa. lubești tot, cu lacrimi în ochi, pentru că faci parte din acest tot. 


Dar relația de cuplu e mai ciudată. Fuzionezi cu celălalt prin toți 
atomii tăi. Și, ca în orice reacţie dintre doi atomi care, având aceeași 
polaritate, la început se resping, cu cât se apropie (sunt determinaţi să 
se apropie, pentru aceasta fiind nevoie de o mare cantitate de energie), 
dispare câmpul şi, în momentul impactului, degajarea de energie este 
uriașă. Pentru bomba nucleară, e nevoie de un consum imens de 
energie, la temperaturi colosale, dar, în corpul uman, se „întâmplă” 
natural, printr-o vibraţie care este unică: IUBIREA! 


DUMNEZEU ŞI MANIFESTAREA LUI! Atât. 


În ceruri, așa este. Pe Pământ, nu mai este la fel pentru unii. 

Orice femeie are în ea toate aspectele cerului. Și în Apocalipsă, 
EA apare încununată cu cele 12 stele. Interpretări misogine s-au dat 
destule. Femeile umane nu se mai recunosc. 


TD 
Atrăi 


A trăi nu înseamnă a respira, ci a face ceva; a respira înseamnă a 
te acorda cu vibrații înalte. A deveni conștient de tine și de tot ceea ce 
este în jur, până la Dumnezeu. 

A trăi total înseamnă a (te) dărui, a nu avea nimic al tău, dar a 
primi totul. Celor mai mulți ne e teamă. 

Nu renunțăm la nimic, chiar dacă știm că aceasta ar fi fericirea 
de a-i dărui celuilalt împlinire. Nu avem puterea de a ne împlini pe noi 
prin renunțare totală. Nu acceptăm că abia atunci, fără nimic al nostru, 
avem totul. 

Ţinem să ne dovedim puterea prin păstrarea identităţii, care se 
dovedeşte iluzorie în fața unicei realități: iubirea care ne dezbracă de 
tot, pentru a putea străluci. 


e; 
Minunea 


„Viaţa noastră se încheie în ziua când rămânem tăcuți în privinţa 
lucrurilor care contează". (Martin Luther King) 


Gând răzleț în noapte târzie. Gânduri, unul după altul, tropot 
care se îndepărtează, care se apropie, pleacă iar din mirarea mea 
crescândă că există sunete în afara mea şi în noaptea asta. 

Ascult vântul care smulge gemete din jur. Din el sau din mine? 

Ascult murmurul în nesfârşirea pe care nu o străbate niciun 
fior... doar visul tău. 

Cine sunt am aflat iubindu-te înăuntrul meu. Acolo o să te caut 
mereu, o să te aștept până zorii vor trece prin mine, risipindu-se-n flori 
sau în cuvintele altor gânduri, ca să le dea din puterea mea. 

Voi fi a ta, lângă tine, iubitul meu, dragostea mea. 

Jarul din mine topește punctele prinse în cercul magic din 


împărăţia zorilor fără de zi. Loc liniştitor ca o biserică, ca un templu 
păgân, în care am băut odată iubirea, aroma ei strecurându-se, 
invadându-mi trupul care a devenit mireasma voluptăţilor fără limită 
de timp. 


TĂ 
Într-o primăvară 


E primăvară. Degetele mele urmăresc conturul frunzei. Apăs 
nervurile ei, liniile unei vieţi care e a mea. 

Nu pot, nu pot să despart frunza de floare, hrănită cu seva verde 
izvorâtă din rai. Apăs buzele arse, fierbinţi, şi sunt atrasă, vârtej nebun, 
în petale. 

Clipesc trezită, de parcă o rază mi-a tăiat umbra de dinaintea 
zorilor. Vreau să mă ascund? Vreau să mă găsești! Se frânge un strigăt 
mut în inimă. 

Gesturile mele devin fragile, nu mai sunt o ancoră a trupului. 

Întotdeauna am stat ascunsă într-o floare care a izbucnit în 
fiecare primăvară din sufletul cerului căzut asupra pământului. Floare 
rară şi de leac pe care să o cauţi, dorind-o mereu, nuntire între cer şi 
pământ. 

Cânt de tei sub ploaie de stele 


Necuprinsul nopții e în taina/firea femeii. Ea e inițiatoarea și 
misterul. 

Vocea, șoapta mea se poate sparge în mii de șoapte, în fiecare 
cuprinzând un alt sunet/suflet. Dar numai una este şoapta cu care 
chem iubirea în care mi-e scris numele. 

În razele de soare se mistuie totul, în adâncimea inimii se naşte 
totul. Sunet prelung de sfere se răsuceşte brusc în mine, aproape 
sfârtecându-mi trupul. Ispita de a exista sub semnul miracolului și al 
fericirii. 


Cântecul ei îl las să pătrundă în mine. În adâncimile tăcerii. 
Depăşesc granițele dintre sunetele ispititoare, una câte una. Privesc 
lumina... lumina care pătrunde în mine. Înmiresmata lumină a teilor 
înfloriți care mă cuprind într-un auriu, într-o dimensiune care ești TU. 

Noapte de feerie care presară stele pe pământ... 

Eu devin viaţa. Tu eşti inima, eu sunt iubirea din ea. 

Am ales în noaptea asta să fiu... culegător de stele. Întind 
palmele şi strâng una câte una micile scântei. Sunt atât de fericită... 

Dar dacă se goleşte cerul? 

„Vreau o stea!” îți spun, şi mâna cu degete prelungi urmărește 
alunecarea ei până în palma mea. 

Ploaie de stele care ard repede alunecând spre marginile ființei 
tale, ducându-ţi în vise dorul de mine. 

Mă înfăşor în mireasma teilor care alunecă prin şoaptele nopții. 

Şi-mi spui: „Priveşte spre cer, o să-ți sărut ochii. O să arunc 
stelele strânse, și se va forma o nouă Cale Lactee, pe care vom păşi 
împreună”. 

Eu te rog: „lubeşte-mă o clipă. Voi rămâne, mă voi încurca în 
gândurile tale, căci sunt născută sub semnul tău”. 

Chiar dacă noaptea asta va fi sfărâmată de zorii zilei și încă un 
început va fi vestit, Sufletul meu va sclipi în continuare prin miile de 
diamante de ploaie. 

Cât timp am fugit de mine? De întrebarea care venea cu zgomot 
surd şi mi se oprea în gât, înfundând urechile cu alte sensuri nerostite, 
pentru că nu mai voiam să se nască deziluzii?! Așa gândeam cândva. 

Cântul chitarei, miresma teilor, ploaia de stele, sunt lacrimi 
într-o fragilă ființă umană. 

O picătură de mare, un fir de nisip 

Pescăruşii taie ziua în fâșii de sunet înspre înalturi. 

Zborul lor, spirale de gând adunate într-un țipăt din adâncul 


suspin al mării, mă înfioară. Parcă acelui suspin ei îi deschid cale de 
mărturisire spre înalturi. 


Pășesc pe nisipul fierbinte, iar tălpile absorb cu sete căldura, 
dogorea unei zile. Îmi place fâşia unduitoare dintre apă și uscat. 

Niciodată nu ştii până unde vor ajunge valurile. Îmi descopăr o 
umbră de tristețe când ele nu-mi învăluie picioarele. Pășesc în 
întâmpinarea următorului val, și el îmi cuprinde brusc genunchii, 
făcându-mă să țip odată cu un pescăruș care... zboară speriat! 

Doamne, ce joacă frumoasă! 

Ştii? Aş aduna infinitul, pentru a ne regăsi îmbrățișați la masa 
tăcerii, când călătoria se va sfârși. 

Să ne ascundem în adâncul abisal, popas al absolutului din noi. 

Rămâne surâsul scris în clipa din inimă, tron de adorare în 
adâncimi de nord. Clipa muritoare s-o dăruim nemuririi. 

Mă voi lăsa purtată mai sus de nori și voi fi ca în adâncimi de 


Abis! 

Câteva clipe doar! 

Culori-sunete, din tăcerile mele 

Sunt în stângăcia cuvintelor care s-au aşezat la marginea ființei 
tale. 


Neîntruparea lor în sunetul din tine, se răsfrânge devenind 
tăcerea care arde în mine. 

Aruncăm cu tăceri uneori. Alteori ne adâncim în ele. 

Tăceri care dor, tăceri de dor! Sunt printre ele. 

Teama de netimp, de trecerea ta dincolo de zâmbetul sau de 
râsul meu, de neputinţa care va veni în nopţile care vor smulge din 
mine cuvintele pe care mi-e teamă că nu ţi le mai pot oferi... sau, nu 
mai am cui. 

Încerc să mă joc doar... cu un pumn de cuvinte, degetele mele să 
devină culoare înmuiată în lacrimi de stea, care să atingă chipul tău în 
neantul care te absoarbe, în care pătrund și eu din când în când. 

Încerc să pictez chipul cuvintelor iubirii. Strâng în palme mii de 
sunete și culori și te îmbrăţișez cu ele. Așa pot să ţi le aşez pe ochi, pe 
păr, pe buze. lar în ființa mea rămâne doar un azuriu, și un auriu de 

chihlimbar sau un violet de stea sau... sau o altă culoare, care devin eu. 

„Există durerea naşterii culorilor?!” întrebam cândva. Copil, 
Sufletul meu amestecă cuvintele cu culori și sunete, printre care își 
pierde conturul. Printre aceste mii, sute de mii de cuvinte care îmi 
oglindesc cele mai mari temeri... că încep să nu mai exist transformată 
de-a pururi în vis... 

„Du-mă lubire înspre sus şi așază-mă pe o margine de stea” să 
aud din nou rostirea cea dintâi. 

Cândva a fost un Cuvânt! Ne-am pierdut cu toţii printre sunetele 
şi orbitoarele lui culori și forme. 

Nu știu, nu mai ştiu să redevin Cuvântul... 

Dar ştiu, încă știu că vreau să-ţi fiu în continuare... Dor! 

Tăcerea iubirii 


Dor! Cuvintele dor! Cuvinte dor! 

Am stângăcia de a îmbrățişa cuvinte nepotrivite; pe celelalte 
ținându-le prin caiete sau prin sertare pe care nu le mai deschid. Nu uit 
cheia lor, doar că nu mai are rost să o păstrez, zic câteodată. 

Dar acum, îmi amintesc „cuvintele noastre”. Ele sunt formate din 
nerostiri, din plecări sau din veniri nepetrecute aievea. 

Cuvintele noastre, care au un „împreună”, străpung zările gri în 
care, de atâtea timpuri, ne-am pierdut. 

Cuvinte rostite pe treptele unei margini de timp, cuvinte pe care 
aştepţi să i le spui, sperând că are să le audă, cuvinte şoptite, cuvinte 
care sparg norii şi plutesc către un necunoscut care parcă ieri era 
alături. 

Cuvinte călătoare închise într-un gând pe care nu-l mai lași să 
plece, cuvinte inventate, pentru că dragostea e prea mare ca să mai 
poată fi comparată cu un „te iubesc” nerostit nicicând. 

Cuvinte strigate în primul leagăn al copilăriei, cuvinte care 
rămân şi pe care le rosteşti mai târziu, în speranţa că va veni adus de 
unda lor. 

Cuvinte care se confundă cu secrete, devenind taine întru două 

suflete. 

Cuvinte nerostite, neînțelese, neîmpărtășite sau, mai mult decât 
atât, inexistente. 

Cuvinte care nu aud şi care nu ascultă alte cuvinte rostite - doar 
un sunet, un alt sunet care devine nevorbire în el însuși, dar care, în 
tine, se transformă în cânt. 

Cuvinte din crucea nopților, când nu mai ai nimic concret de 
împărtăşit. 

Cuvinte care se visează ele însele, dorind să fie aşezate într-o 
frază frumoasă, simplă, curată, care să spargă barierele timpurilor. 
Care să fie recunoscute ca aparținând începutului. Care să rămână. 
Care să nu moară odată cu visul dinspre zori, sau cu neumbra amiezii, 
cu aprinsa vară sau cu străveziul curcubeu dintre ploi. 

Cuvinte care să atragă alte cuvinte, să formeze cercul lor de 
putere, până când ajunse pe margini de inimi şi de cercuri/spirale, în 
centru, să se dizolve într-o tăcere ameţitoare, adâncă. 

Cuvinte care să alunece împreună cu alte cuvinte, în stări 
creatoare de lumi și universuri, care să le străbată îngemănate până la 
starea nefiinţei. 

Cuvinte care să devină semne, fie şi pentru un singur anotimp, 
în tăcerile strecurate în minte şi inimă. 

Există cuvintele care să ne facă să ne regăsim, care să se aşeze 
uşor pe timpanul tău şi să ne auzim unul pe celălalt?... Ca să ne dăm 
seama cât ne-au lipsit? 

O să le auzi vreodată? O să vii? 

În ființa mea mi-e dor, tare dor de tine. 

Încep să număr clipele, de parcă ele sunt responsabile de buna 
funcționare a inimii. Trec uneori dintr-un ieri înspre mâine, pentru că 
azi nu e un timp perfect sau nu vreau eu... Dar învăţ să trăiesc în acum, 
învăţ minunea împlinirii care este doar în clipă şi iar în clipă. Și aşa 
veșnicia devine sens unic. 

Stare neverosimilă ca ameninţarea unui surâs. Încep să gândesc 
într-o limbă veche ca un templu unde mi s-a poruncit să te iubesc. O 
voi face din ascultare, din drag de oracol... 

Pleoapa întunericului mușcă din mine. Pot vedea şi cu ochii 
închişi. În aducerile de zile şi nopţi, învăţ cum e să fiu cuvânt de iubire. 


Tac ca întreg focul din venele mele. Te închid în mine, ca să învăţ să fiu 
ceea ce oracolul glăsuia. M-ai închis în tine, ca să-ți fiu inimă. Numai tu 
ştii să mă înveţi că lumina poate să mângâie și să ardă la nesfârșit 
atunci când e dorită. 

Suntem pe un tărâm în care incantez cuvintele puterii mele, 
cuvinte care ne vor uni. În mine creşte un mâine, tot mai adânc. Numai 
tu mă înveţi să mai fiu flacăra cea dintâi, în care este gingăşia mea, 
revărsare de mir păzitor de porți. Aromă de foc în care te cuprind 
izbăvitor. 

Vei voi cândva a ține în mâini pagini pârjolite, neantice, care se 
întretaie la porţi de dor, unde sunt întotdeauna?! Îţi vor aminti... 

Vino! 

Ard dorul şi lacrima, arde cerul din mine, aprins de IUBIREA 
VEȘNICIEI DIN NOI! 

4, Focul sacru al iubirii 


Transformarea. Umbra de îndoială și jocul iubirii. 
Devenind FEMEIE. Struna iubirii. Mie dor de jarul din mine. 
Chipul iubirii. Împlinire şi soapte. Să crezi în puterea iubirii. 
Focul iubirii și cerul. Chipul iubirii. Calea timpului 


Iubitul meu, bărbat minunat, sublim, iubirea ta era plină de 
tandreţe şi pasiune. Îmbrăţișările fierbinţi și blânde transformau într-o 
clipă scânteile dorințelor mele în adevărate erupții de lavă vulcanică. 
Descopeream taina trupurilor noastre, gustul unor noi arome ale 
voluptății prin stăpânirea în sine. 

Avusesem nevoie de timp pentru a ne apropia, pentru a ne 
cunoaşte. Ne purificasem prin focul suferinței, al durerilor, al furiilor, 
al negărilor. Piedici pe care gnomul, eurile din noi, le așeza în calea 
noastră, căci iubirea ar fi însemnat sfârșitul lui, şi niciodată nu e dispus 
să piardă sau, cel puţin, nu cu ușurință. 

A venit clipa când ceea ce era om și Dumnezeu în noi sau întâlnit 
şi am cunoscut iubirea, preoţia dată omului. 

Trupul și sufletul meu au fost treptat purificate prin încercări 
care depășeau tot ceea ce trăisem, care lăsaseră urme, răni chinuitoare, 
deprimante. Căci pasiunea aprinde numai trupul, neexistând decât 
împlinire momentană, o veșnică goană din dorința de a primi tot mai 
mult. 

Acum, acelaşi foc pătrunzând în Împărăția sufletului se 
îmblânzise, devenind căldură, o adiere dulce, tămăduitoare, o iubire 
nemărginită, în care mă dizolvam, pentru a mă regăsi în alt întreg, în 
pasiunea de a dărui. 

Simt totul, privesc totul prin inima ta, iar tu, prin inima mea. Nu 
mai trăiesc sentimentul de a pune stăpânire pe tine. Numai ceea ce 
dăruim liber ne aparține cu adevărat. Ceea ce vrem să dominăm sau să 
păstrăm cu orice preț duce la manifestări umilitoare, poate duce la 
pierdere iremediabilă, la despărțire. 

lubeam și aveam sentimentul că îl recuceresc în fiecare clipă. 
Admiraţia lui față de mine căpăta nuanţe diferite, devenisem Zeița pe 
care o adora, așa cum și eu aveam același sentiment față de el. 

Nu doar trăiesc, radiez voluptate prin fiecare fibră a trupului. 
Fiecare atingere a ta mă transformă asemeni unei vrăji misterioase. 
Trăiesc voluptatea extatică, o savoare deosebită, un joc în care îmi 
place să dezmierd şi să fiu dezmierdată. Mângâieri care au o pasiune 
spiritualizată, care trezesc în mine cele mai tulburătoare nuanţe ale 
sentimentelor, împreună cu simţurile, prin ele trecând într-un dincolo 
din ce în ce mai relevant și atotcuprinzător. 

Nu mai suntem separați, devenim cele două poluri ale energiei 
creatoare. În jocul nostru se manifestă totul, se integrează totul, prind 
viață acele puteri ale naturii umane care, chiar dacă au în ele 
perfecțiunea divină, deveniseră duale, se separaseră, nu mai aveau 
puterea de a trece dincolo de circuitul lumii create, o lume în care 
amorţiseră de sine stătătoare, supuse legii despărțirii, dualității. 

Minunata armonie a Fiinţei mele în care se trezeau zorii iubirii, 
când iubitul meu mă privea cu adorare mută și nețărmurită, când eram 
pătrunşi de cosmica IUBIRE care se lăsa ca un văl asupra noastră, 
cuprinzându-ne în Tainica ei îmbrăţișare. Valurile sentimentelor care 
ne contopesc sufletele, beţia bucuriei de pe fețele, din trupurile 
noastre, sunt un dar divin căruia îi suntem supuși şi recunoscători. 


Avem şansa să găsim într-o încarnare sufletul-pereche, în alta, îl 
căutăm, învățând împreună cu alții. Evoluţia completă are loc atunci 
când sufletelepereche se întâlnesc, trăiesc, evoluează și se înalță 
împreună. Ele ştiu să se susțină, să se recunoască unul în celălalt, fără a 
se domina, cu deplină egalitate. Neînţelegerile nu sunt dispute, ci 
adevărate căi prin care se sublimează trăirile anterioare. Nu există 
desăvârşire fără aceste experiențe. Dar ele trebuie mărturisite cu 
sinceritate, ascultate cu aceeași sinceritate și rezolvate de comun 
acord. Altminteri devine vaier în pustiu care deprimă pe amândoi, așa 
cum se întâmplă de obicei. Intrăm într-un univers unidimensional, în 
care relaționarea încetează de a mai fi prezentă. 

Bărbatul și femeia formează un tot, un Unic Viu al Fiinţei. El este 
înțelepciunea, Ea este Iubirea! Cu un sărut femeia este trezită, 
transformând ființele umane în zei în Templul Inimii. 

Iubitul meu e vântul care adie împresurâdumă cu miresmele 
aromitoare ale depărtărilor?! Mă îmbrățișează alintându-mi trupul în 
care se nasc înfiorări. 

Iubitul meu e muntele de a cărui piatră îmi lipesc tăcută obrazul 
şi palmele, fierbintele din adâncul pietrei trece înspre adâncurile mele 
descoperindu-mă uimită în statornicia lui. 

Iubitul meu e pământul pe care mă întind în serile de vară 
sorbindu-i setea în trupul care devine arșiță mistuitoare pentru a se 
întoarce apoi în calda lui îmbrățişare. 

Iubitul meu este în cântul care șopteşte lin în inima mea, neauzit, 
neştiut. Plutesc în adierea lui pătrunzând în Împărăţia Tăcerii. Ochii tăi 
îi recunosc acum. Mau urmărit în toate vremile. Cu cât mă apropiam cu 
atât simţeam fascinația din tine, recunoscându-te când mă priveai din 
înaltul cerului, din îmbrăţișarea vântului, din tăria muntelui sau fiind 
căldura pământului. Încep să-nţeleg ce nu mi-a fost dat să văd până 
acum... 

Toate sunt contopite în mine, în tine. Ți-am fost adiere de vis, 
ţi-am fost tăria sufletului hoinar și pavăza împotriva nălucilor din tine. 

Pășim amândoi pe podul de lumină care uneşte inimile noastre. 
Cât am stat la capetele lui Universul a fost mut, chemându-ne. Acum 

sunete din armonia stelelor se răspândesc aprinzând mii de străluciri 
în ochii altor oameni. Un vârtej de foc îi cuprinde într-o horă a iubirii 
când magia pătrunde în ei. 

Neam transformat în doi oameni care-şi apropie buzele în 
sărutul sfânt al cununiei celeste. Sacra iubire ne uneşte mâinile 
deasupra flăcării nestinse de veacuri, vegheată de nemuritori. 

Sunt mireasa pe care o vei duce în casa sufletului tău care ma 
chemat atât de tandru, de atâtea ori. Mirele meu de lumină, vei fi 
împlinirea menirii mele. 

Este sărbătoarea iubirii în noi și pe pământ. 

Am muguri de lumină în păr, în trupul viu, legănat de vânturi 
calde în ceasul universului. 

Trupul este strivit în iubire, strivit de buzele cerului, sărutul de 
culoarea cărnii din petalele ameţitor înmires-mate ale trandafirilor. 

Uitarea lăsată în cărările uscate, în bocetul cetinilor ce mai 
respiră încă, sub poala zăpezilor risipite în uitare mai învie însă uneori. 
Arde dorul în gândul meu, arde cerul din mine, aprins de atingerea 
rămasă şi acum pe buzele mele, prelinsă în adâncurile unde cerul nu 
mai săruta pământul. 

Sunt din nou anxioasă, în sufletul meu se strecoară îndoiala: nu 
mă iubește! Azi sunt într-un eșec sigur și chinuitor. Parcă vreau, insist 
să se realizeze ceva care pune stăpânire pe mine. Şi imaginaţia o ia pe 
cărările fanteziei dureroase, gata de distrugere. Caut identificarea cu 
Femeia Divină din mine, caut pacea şi liniștea sufletească. 

De ce aştept doar de la el? Dacă sunt sortită altuia? De ce nu las 
lucrurile să se desfășoare, acceptând jocul desăvârșit al înțelepciunii 
divine, care face ca întâmplările vieţii să fie perfecte, fără ca eu să 
intervin cu mintea mea, schimbând realitatea şi de zece ori pe zi? 
Fantasme care mă pot subjuga, eu însămi creândule, hrănindu-le. 


Simt că singura realitate sunt eu însămi, născută din cea Divină. 

Am simțit atingerea delicată a degetelor, mișcări lente, 
mângâietoare de ritual ancestral. Forţă și gingășie, spirit ludic. Mâna 
spune multe despre noi. Așa ar trebui și ne cunoaștem, prin jocul 
mâinilor, cu ochii închişi. Palmele tale mi-au mângâiat degetele, apoi 
brațele goale, pornind cu blândeţe pe umeri, pe gât, pe față, pe păr. Un 
val de emoție urcă din adâncuri. Arderea buzele a strecurat în noi 
freamăt viu prin care mă apropii blând de tine. 

Încep jocul frumos în realitatea vie a unui mare mister. Aşa cum 
ştiu să se joace copii şi îndrăgostiţii în lumea oricărui început; noi fiind 
actorii de mai târziu care vor relua uneori repetițiile până la 
desăvârșirea rolului, jucat impecabil. 

Învăţ că El foloseşte orice ocazie de a ajunge la noi, de a așeza 
Cuvântul Său în inimă. Ne face mereu asemenea surprize plăcute. Să nu 
uităm cine este EL. Detalii imprevizibile fac opera Sa perfectă. Dacă 
înțelegem asta, jucăm cea mai frumoasă dintre versiuni. Putem juca 
râzând, prefăcându-ne că nu ştim, dar bucurându-ne ştiind că Tu ne 
vezi în acest joc cosmic, tainic, al iubirii. 


:9: 


„Ai tot ce își poate dori o femeie. Inteligență, situație socială, 
frumuseţe. Dar ai uitat să cauţi şi să devii un lucru esenţial: FEMEIE. 
Te-ai născut femeie, și aceasta este calea ta proprie către perfecțiune. 
Frumuseţea trebuie învățată prin inteligență să emane dragoste, altfel, 
minunile cu care ai fost dăruită nu au viaţă, nu vor fi puse în valoare. 
Vei fi ispitită de suferință, de dezamăgiri, de deziluzii. Nu fi asemenea 
Frumoasei adormite, nu-ţi ajută la nimic”. 

Sunt cuvinte, înțelepciuni care m-au învățat cine sunt. Spuse de 
glasul tău blând și încrezător. Și eu nu ştiam ce am şi ce pot fi. Îmi luai 
capul şi mă priveai adânc în suflet. Te priveam și deveneam o unică 
răsuflare, în care ne topeam amândoi. 

Simţeam din ce în ce mai puternic cum se umple inima de noi 
vibrații, de noi culori, de o căldură căreia nu puteam să îi dau nume, 
dar care exista. În zilele când nu simțeam aşa, parcă nu trăiam. Am 
ajuns dependentă de iubire. 

Şi-mi spuneai: „În ziua când vei fi FEMEIE, așa te vor privi şi cei 
din jur, aşa îţi vei trăi viața. Dragostea care străbate ființa până la 

moarte este mai de preț decât fidelitatea față de o idee, sau chiar față 
de un om”. 


Aveam să învăţ şi asta. Aveam să învăţ. 

Am luat hotărârea de a fi singură, puternică, pe picioarele mele. 
Am fugit de multe ori când ai apărut tu în viața mea obişnuită, cu un 
mod normal, ziceam eu, de a privi lucrurile, lumea. 

Odată cu întâlnirea noastră, a apărut conştientizarea căutării 
bărbatului a cărui iubire să intre, să ajungă în mine, în ascunzișurile 
cele mai profunde, cele mai tainice ale sufletului, apoi la inima mea, în 
care să vibreze acea unică strună, prima notă armonioasă din simfonia 
împlinirii, a unirii în Dumnezeu. 

Într-o zi a iubirii, am să te chem, am să-ți spun că te iubesc. Vei 
avea putere să vii să mă vezi?! Vei avea putere să spui: Te iubesc?! Va fi 
o sărbătoare a lubirii sau voi rămâne prizonieră veșnic pentru că am 
deschis poarta magică?! 

Dar împlinire nu a fost. Doar tulburătoare clipe care mi-au adus 
noi deslușiri. 

Capul meu nu s-a odihnit pe inima ta, braţele tale nu m-au 
cuprins. Nu ai spus nimic, iar eu am lăsat cântul să urce singur în stele. 

Un gând fără de trup pleacă spre ele. Se naște o furtună în suflet, 
un cântec în ceruri și minunile se împlinesc. 

Acea strună tace acum; din când în când doar șoapte 
tulburătoare izvorăsc din ea. Știu că nu va muri niciodată, pentru că 
sunt eu însămi deplină în ea, dar cântecul nu va fi al nimănui. Va 
răsuna a dor în toate, cuprinzând totul, dar pe nimeni. 

Cea mai adâncă, mai tainică, mai ascunsă dorinţa din inimă te 
călăuzeşte întotdeauna. Pe căi pe care nu le înţelegi, pe drumuri care ţi 
se par prea grele sau nefolositoare. Trebuie însă să înveți să asculți 
Calea Inimii, să o auzi, să o deslușești, să o auzi, să o urmezi. Va fi Calea 
Adevărului, vei ajunge acolo unde este împlinire. 

Am venit în timpul de acum singură, să învăţ singurătatea Firii 
în deplinătatea ei, tocmai prin aceste unice clipe de armonie umană 
prin care trec, pentru că aceasta este Calea mea, cum aveam să înțeleg 

mult mai târziu. Nu voi renunţa la nimic, nu mă voi dezice de nimic, dar 
nici nu voi păstra nimic. Voi trăi doar bucuria izvorâtă din fericire. Asta 
este împlinirea Veșniciei pe pământ. Bucuria care face clipele mereu 
vii. 

Voi fi, voi rămâne ceea ce sunt. Inima omenească devine una cu 
inima divină, când trăieşte mă bucuria dumnezeiască a ființei. 


0} 


Sunt dansul clipelor în care te caut, te chem. Alunec clipele în 
tine, să mă sorbi cu răsuflarea fierbinte şi să-ți trasez linia vieții. 

Sunt singurul strop fierbinte de rouă din mătăniile cerului 
căzute pe pământ, strop care pătrunde tăcerea ta, uimit de taina din 
mine. O să mă recunoşti întotdeauna, dragostea mea. 

Mai găsit când nici nu gândeam la tine. Noaptea a fost strivită de 
aroma buzelor mele, de trupul meu, în care jarul învierii descoperea 
foamea din tine. 

Te chem încet în visul din zori, degetele mele răsfirându-ţi părul, 
ardere de dor în inima ta. 

Închide ochii. Eşti îndrăgostit tot mai mult de poezia picurată 
din ființa mea, silabe din trupul meu alunecând în tine, devenind 
melodie în care mai tremură o taină. 

Mie dor iubitul meu, dragostea mea. Îmbrăţişează-mă! 

Gând răzleț în noapte târzie. Gânduri, unul după altul, tropot 
care se îndepărtează, care se apropie, pleacă din mirarea mea 
crescândă că există sunete în afara mea şi în noaptea asta. 

Ascult valurile care smulg gemete țărmului. Din el sau din mine? 

Ascult murmurul în nesfârşirea pe care nu o străbate niciun 
vânt; doar visul tău. 

Cine sunt am aflat iubindu-te înăuntrul meu. Acolo o să te caut 
mereu, am să te aștept până zorii vor trece prin mine, risipindu-se-n 
flori sau în cuvintele altor gânduri, ca să le dea din puterea mea de 
femeie. 


Voi fi a ta, lângă tine, iubitul meu, dragostea mea. 

Jarul din mine topește punctele prinse în cercul magic din 
împărăţia zorilor fără de zi. Loc liniștitor ca un templu în care am băut 
odată iubirea, aroma ei strecurându-se, invadându-mi trupul care a 
devenit mireasma voluptăţilor fără limită de timp. 

„Ştii tu cum e iubirea ta? Cum e chipul iubirii tale?”, m-a întrebat 
cineva, după ce le ascultasem pe femei povestind despre bărbaţii din 
viaţa lor. 

„Nu are chip”, am răspuns zâmbind. „Dar ESTE”. 

Mi-au aruncat priviri fugare. Dar întrebarea a rămas în mine: 
„CUM e chipul iubirii mele?” 

Ochii? Seninul cerului care coboară în ființa mea sau verdele 
ierbii care mă mângâie tandru? 

Sau întunericul care mă cuprinde într-o învăluire cati-felată din 
care nu mă mai desprind? 

Buzele? Doar șoapta lor o aud cum curge, torent arzând în mine, 
spunându-mi cele mai incredibile poveşti, pentru a mă convinge că 
basmele sunt reale. 

Devin pulsaţia vieţii, gustul și pofta ei care poartă atingerea 
cerului. Freamăt, boare, atingere imperceptibilă, când răsăritul caută 
apusul, ca să se ascundă în el, când pământul caută stele, ca să devină 
aidoma lor, când tu mă cauţi pe mine, neștiind că regăsirea devine 
Neînţeles cuprins în el însuși. 

Străbat așa ceața amintirii, cu lumina razelor de foc pătrunzând 
în ființa ta. Răsfrângându-mă în liniicurcubee, care se despoaie de 
vechile păcate. Răul, sămânță purtată în bezna veacurilor, beznă în 
care pătrund liniile de foc, născând tulpina arzândă care se va înălța la 
lumina inimii, candelă veşnică, aprinzând-o cu ardoarea lubirii. 

Îmboboceşte un surâs într-o spirală de miere aurie, hrănind cu 
nectar de toate culorile, feeria misterelor vieţii pe care le port. 

Chipul iubirii mele? E totalitatea ființei în care redevin eu 
însămi cântec de stea, într-o candoare de ritual al clipei, doar a unei 
clipe de infinit aflat între două răscruci: tu şi eu. 


2 


Devin ecoul unui strop de rouă într-un susur de izvor. Clipă 
tăioasă, care pleacă din inima mea pentru a deschide Calea. 

Ascundemă în tine, lubire! Chem cuvintele inimii pe buze, dar 
nu le pot şopti. 

lubirea? Taină sacră. Nu poate fi rostită, sar rostogoli în 
adâncimi răzvrătite, cuvintele ei însă sunt născătoare deplin într-o altă 
fiinţă. 

Cei care se iubesc rămân mereu fără cuvinte, tăceri care unesc 
răsăriturile cu apusurile, cerul cu pământul. 

Auzi tăcerea din mine? Te-am cuprins de atâtea ori în ea, încât 
acum mi se face frig de moarte. Dacă nu auzi atunci gestul miraculos al 
clipelor să destrămat. 

Inima mea este altar în templul tău. Când o să vii, vei avea unde 
să te rogi. Un gând fără de trup pleacă spre stele. Se naște o furtună în 
suflet, un cântec în ceruri. 


O înfiorare a primăverii întreabă: „De ce oamenii nu sunt 
iubire?” Alta îi răspunde: „Pentru că ei nu știu încă cine sunt. Au suflete 
pe care le ascund după simțţiri, sunete pe care le ascund după vorbe, 
zboară, dar sunt înspăimântați de cele două aripi: cunoașterea și 
iubirea”. 

Sunt 

Adiere. 

Plâng. 

Sunt. 

Eram la marginea mării. Lăsam braţele în jos, briza 
străpungându-mi trupul. Mă ridicai în braţe, mă învârteai. Eram 
nebuni și frumoşi, deschizând poarta sufletului cu un sărut, 
transformai totul în fericire. Fruntea mi se apropie caldă de nisip, ochii 
dor dincolo de ei. 


„Eu sunt inima, Eu sunt una cu inima IUBIRII”, șoptesc iubirii 
din tine. „Femeie, eşti o rază a lui Dumnezeu strecurată în inima mea”, 
şopteşti iubirii din mine. 

Am văzut tărâmul bucuriei și al fericirii, nimic nu a mai rămas. 
În mijlocul inimii mele, a apărut o stea, şi cele șapte ceruri le-am 
absorbit gemând. 

Te apleci asupra mea asemeni cerului înstelat: „Eşti femeie!” 
„Femeia ta?” șoptesc. Mă ridici privindu-mă în ochi şi spui din nou: 
„Eşti Femeia!” „SUNT!” răspund. „Tu eşti văpaie fără grai!”. Și sărutul 
tău îmi cutremură ființa neştiută încă. 

Din tine izbucnește admiraţia privindu-mă, îndepărtându-mă 
ușor, îmbătându-te de deplinătatea frumuseţii izvorâtă în mine prin 
ochii tăi care mă ridică în ceruri, cuprinzându-mă în întregime. Braţele 
tale devin aripi care - mi cresc pe umeri, două şuvoaie de foc se 
împletesc, se ridică, se cuprind într-o armonie frenetică, vârtej de 
gheață fierbinte și pătrunzător. Venele mele devin mai albastre, 
zbatere prin care unde fierbinți fac sângele să alunece, transformat 
până la esenţă. 

„LUANA!” şopteşti. 

Deschid ochii. Visam, visam clipe! Numele mi-a dat bătăi de cap 
întotdeauna. 

„Luana, deci”, ai spus cu o mirare în ochi. „Luana, iar mama mea 
ma coborât direct din stele”, am răspuns cu curaj ca și-n alte dăți. 

„Să crezi, şi ai dreptate”. 

Blândeţea cu care mai atins când ai şoptit uitându-te în 
adâncurile mele, pătrunzându-mă atunci cu totul, ma năucit. Puterea ta 
a stat întotdeauna în blândeţe. La început, mă speria. Nu eram pe 
deplin pregătită să primesc în viața mea existenţa unui spirit superior, 
anormal de normal. Mi să părut că violentează existența mea de 
perfectă muritoare. Mă înspăimântam ori de câte ori vedeam admiraţia 
din privirile tale. 

Desfoliai înțelesurile cuvintelor, până ajungeam la miezul de foc 
al lor, plin de încărcătura spirituală, divină, în care am început să fiu. 

Transformai pustiul din mine în mit sacru, în care am devenit eu 
însămi plină de taină și de împlinire. 

„Nu-s eu!” îmi ziceam. Și într-o bună zi am fugit. 

Dar lumea era prea mică să mă ascundă de tine. De mine. Așa 

am devenit iubirea în care neam contopit amândoi pentru veşnicie. 
Totul din jurul meu erai TU, te aveam aproape în fiecare clipă chiar 
dacă erai la celălalt capăt al lumii. Şi așa am înţeles că trăim Taina 
Tainelor. ȘI TU mă vedeai ca unica ființă care te desăvârşeşte, oglindită 
în toată creaţia. Și mi-ai șoptit: „Tu eşti EA”, și ţi-am şoptit: „Tu ești EL” 
şi zorile cereşti ne-au cunoscut nuntirea. 

Mai învățat să depășesc capcana poftelor, arătându-mi iubirea și 
strălucirea ce emanau din inima mea când mă priveai. 

Luciditate conștientă, împletită cu beatitudinea iubirii, în totala 
abandonare în Sine. 

Fierbinte, înăbușitoare, pătrunzătoare este în mine amintirea ta 
venită aievea. Întredeschid buzele, sorbind lacomă aroma clipelor în 
care cu un sărut prelung mângâiai deja uitarea, strecurându-te înspre 
clipele de acum. 

Surâd amintirii care doare, răscolind ca primele raze marea 
adorată. Mag pierdut în depărtatarea albastră, redă-mi libertatea! 
Amintirile mă leagă prea profund de adâncul mării. Tăcere de abis, 
care coboară în imensitatea din ce în ce mai stranie, mai vastă. 

Acolo nu este Cerul tău, este uitarea din care nu sorb decât 
vaietul prelung al despărțirii de prea demult. Ocean fără de sfârșit, 
într-un început despicat în două. 

Mă las mângâiată de sunete răzlețe venite din ceruri pe care nu 
le mai ador. Pătrund în mine, modelând câteva note, apoi se 
transformă în pală de vânt. Mă înconjoară nisipurile, pietrificându-mi 
răsuflarea. 

Iluzia se transformă într-o cruciadă de supravieţuire, fără a fi 
hotar nimănui. Ne desparte o poartă a uitării prin care vreau să 
pătrund în taina de dincolo. Să intru în iad sau în paradis. 

Visul aleargă înainte, stârnind gânduri care apun în mare, 
lăsând un abur să plutească înspre mine. Nu e doar chipul tău, e o 
îngemănare de doi din care nu vreau să mă desprind. Știu că așa visezi 
şi tu. 

Mă strecor zâmbind în sufletul tău, unde este o poartă cât un 
bob de soare. Mai așteptat dintotdeauna în poarta sufletului tău. Voi 
bea apa vieţii, pentru a sorbi setea vie de pe buzele tale, care aduc în 
mine învierea. 

Pășesc abandonându-mă în taina dintre lumea din afară și cea în 
care mai chemat. Şi mă strecor în bobul de soare, în ținutul veșniciei, 
când privirea mea se adânceşte în tine. Zorii străbat ființa mea, 
desferecând visele din șoaptele care au pătruns în adâncurile tale. 

Nu știu graiul îngerilor, dar pot mărturisi, cuprinzându-ţi buzele, 
că eu sunt iubire; femeie din soare și vânt, din ploaie şi din mireasma 
florilor, întrupată dintr-o geană de soare; jar strecurat în sângele meu 
răscolit de setea ta, păstrează-mă în visul tău. 

Voi fi negreşit întrupare vie. O să strecor din nou în tine 
frumuseţea cerească prin taina ştiută. 

Ai venit obosit, cu îngrijorări, cu nemulțumiri, de parcă toate 
catastrofele lumii erau treaba ta. Eiii, dar avem un secret al nostru, nu? 

Nu dragul meu, nu iubitule, nu te las aşa. 

Mă apropii şi mă lipesc de tine, ispititoare. Ştiu că eşti fără 
niciun chef. Trupul meu se alintă ca o liană. Te cuprind încet, cu atenție, 
cu tandrețe, răbdătoare. Nu intri încă în jocul meu. Știu că nici nu vrei 
să mă bruschezi, dându-mă deoparte. 

Îți caut ochii. Te privesc adânc în pupile. Te hipnotizez. Pătrund 
prin ochi în tine, suav, dar cu o forță imensă: IUBIREA. A dispărut 
corpul meu. Ai înțeles ce îți dăruiam. Fără dorințe, fără legi, fără 
atracții, fără vise sau suspine, fără nimic sau cu toate acestea la un loc, 
ba chiar mult mai mult. 

Încet-încet, mai tras la pieptul tău, mai tras toată în tine, 
sorbindu-mi sărutarea, unica, de care nu te mai săturai, izvor de apă 
vie; mi-ai întors sărutul, primind la rândul meu în mine viața din 
veşnicia bărbatului din tine. 

Am devenit o îmbrățişare mută, uniți într-un etern în care 

veşnicia este doar un simplu timp. Corpul tău flămând primeşte, 
absoarbe energia din mine. Devenim o singură flacără, ochi în ochi, un 
sărut fără de sfârşit. Mă cuprinzi tot mai puternic în îmbrățișarea ta, 
mă apropii, mă lipeşti cu o tandreţe din ce în ce mai mare, mă absorbi 
prin toată ființa ta. 

O energie caldă, aromitoare, a trecut din unul în altul, devenind 
vii amândoi, valuri de foc pătrunzându-ne în aceeași clipă. Trupurile 
noastre îşi transmiteau iubire, nerobite niciunui gând, prin 
intermediul cărnii, prin atingerea pătrunzătoare de dincolo de ea, 
dintr-un adânc al fiecăruia care devenea unic. 


Nu orgie a simțurilor, ci curgere de foc sacru din unul în altul. 
După asemenea momente, putem să alegem, cum am făcut-o de atâtea 
ori. Putem face dragoste sau să ne vedem fiecare de alte treburi, 
privindu-ne cu o linişte tulburătoare, din când în când, ştiind noi ce 
secret teribil avem împreună. E la fel de minunat. Vibrează şi aerul 
până departe de ceea ce suntem noi. Puterea privirii pătrunde, te 
pătrunde în totalitate. 

Am avut răbdare amândoi să învăţăm cum să ne apropiem. Ai 
ales şi în seara asta IUBIREA. Doar O ÎMBRĂȚIȘARE prin care trupurile 
noastre şi-au trimis, au transferat iubirea prin intermediul cărnii, prin 
vibrația ei, pe care mai învățat să mi-o cunosc. A detensionat totul în 
noi, între noi. 

Îți mângâi uşor părul din când în când. Tu ştii de ce. În faţa 
iubirii, dacă eşti ocupat, pierzi. Îşi fac loc ambiguităţile vieţii. Prin 
iubire vezi totul limpede. Disponibilitatea de a primi şi de a da iubire 
devine semnul deschiderii inimii. Lipsa duce la blocajul ei, la o 
disociere chiar și de corpul fizic. Alegem iubirea în locul blocajelor de 
orice fel? De cele mai multe ori, nici nu ştim că se poate și altfel. 
Credem în acele clipe, că numai iubire nu ne trebuie. Marea majoritate 
gândește şi se comportă așa. Iubirea Femeii am învățat-o prin tine, 
iubitul meu, dragostea mea. 

Există un infern al iubirii? Oricât de mult ar cădea ființa umană, 
iubirea coboară şi mai în adâncuri, prin suferințele pe care le provoacă, 
pentru ca apoi desăvârşirea să fie perfectă, să avem aripile sufletului 
curate în zborul spre desăvârşire. 

Mărturisiri: „Nu există coborâre mai adâncă decât iubirea; 
iubirea e mai adâncă decât orice cădere. Ea este ștergerea oricărui 

păcat. Iubirea topeşte iadul din noi”. În viaţa reală trecem de la rai în 
infern, determinând separarea. Puţini rezistă, pentru că focul arde, 
aprinde seva lăuntrică făcând-o să devină elixir din care mintea se va 
hrăni, apoi va picura în inimă. Dacă Focul urcă direct la inimă, va 
pârjoli viața. Când inima umană suferă, inima în care vinul divin 
coboară, gustă din sevele nemuririi. În doi. Numai în doi. Totul este în 
noi, totul este să nu împrăștiem niciun strop, totul este să nu ne golim. 

Măsura coborârii în infern este măsura iubirii tale. Când te 
lepezi de durere şi de suferință. Dar probele sunt teribile, infernurile 
simţurilor caută să stârnească seva, să se hrănească din ea. Vărsarea 
Vasului Hermeneutic va hrăni infernurile. 

Focul Iubirii care pătrunde adâncurile aprinzând candela va 
ridica Imn de Adorare. Clipe Divine. 

Încet, încet, pe neştiute, au rămas numai ei doi. Copiii au crescut, 
au plecat după soarta lor. 

Îl priveam din ce în ce mai des, pe furiş, prin perdeaua genelor, 
ca să nu vadă mirarea din mine, așteptarea. Așteptam ceva, ceva de 
tare demult, care uite, privea odată cu mine bărbatul. 

Ea trebăluia prin casă, el stătea în fotoliu, după ce lăsa pajiştea 
singură cu poveştile ei. Îşi lăsa capul agale pe spate și închidea ochii. Ar 
fi vrut să viseze, să-şi mai imagineze, să aibă măcar fantezii. Apăruse 
un gol în fiinţa lui cu care nu era obişnuit. Simțise demult cum vine. Un 
gol în care începuse să își audă inima bătând încet, încet. Acum și-a dat 
seama că o şi auzea. Ştiuse că ea bate, dar nu o auzise niciodată așa. 

„Doamne ce dor îmi e de el”, șopti uimită de revărsarea 
sufletului în întreaga ei ființă. Pășind ușor, cu sfială, cu smerenie, se 
apropie de el. Întinse mâna şi-i mângâie ca o părere ochii. 

El tresări, dar rămase cu privirea înspre adâncuri, de unde o 
lumină apăru și îi inundă chipul. Zâmbi. Nu auzea decât alunecarea 
suavă a mâinii ei dintotdeauna, dar mereu altfel. Cât de dor îi fusese de 
ea! 

Se așază ușor în brațele lui care o cuprind încet, cu blândețe 
izvorâtă din inimă. O apropiau înconjurând-o, ocrotindo, păzindo ca pe 


cea mai de preţ comoară. O apropiau tot mai mult, tot mai mult, până 
când capul ei se așeză uşor pe inima lui. 

Bucuria iubirii, îmbrăţișarea dragostei, suferința, jocurile 
nebunești ale căutării, rătăcirile şi reîntoarcerile sufletului. Doar o dată, 
doar o dată eşti îndrăgostit pe pământ sau în cer. 

Frumuseţea iubirii este oceanul în care fiecare strop iubește 
întregul, întorcându-te în el, iubirea mea. 

Aude bătăile inimii lui sau sunt cele ale inimii ei? Ascultă 
amândoi iubirea. Din ea, din el. lubirea! Este doar un senin, un cer 
senin al inimilor în care amândoi se contopesc. 

„Dumă fericire în sus, şi atingemi tâmpla de stele”. Să cadă, să se 
rostogolească, să mă acopere. Pulberi de sărutări peste amintirile 
mele. 

Buzele mi se apropie calde şi tremurânde de gura ta flămândă 
de ființa mea. Cu cât eşti mai aproape, cu atât femeia din mine se 
trezeşte în taina Iubirii. Vibrăm într-o curată dar patimașă, simplă dar 
arzătoare, împlinire. 

Chem cuvintele inimii pe buze, dar nu le pot şopti. Iubirea? 
Taină sacră, nu poate fi rostită. Sar rostogoli în adâncimi răzvrătite 
cuvintele ei născătoare într-o altă fiinţă. Și cei care se iubesc rămân 
mereu fără cuvinte; tăceri care unesc răsăriturile cu apusurile, cerul cu 
pământul. Auzi tăcerea din mine? Te-am cuprins de atâtea ori în ea, 
încât acum mi se face frig de moarte. 

Dacă nu auzi, gestul miraculos al clipelor să destrămat. Și inima 
mea, altar în templul tău, nu mai arde. Dar când o să vii, vei avea unde 
să te rogi. 

Gândul meu devine sărut arzător înspre ființa ta. Mie dor! 
Pătrund în tine cu fiecare respirație, acolo, în depărtarea în care încă 
eşti. Te caut! Te caut cu îndârjirea cu care am coborât în lume pentru a 
redeveni zeiță! Cândva privirea gândului Tău pătrundea în mine și aşa 

se năștea desăvârșirea. 


Doar îmbrăţişarea TA poate cuprinde imensitatea din mine. Îţi 
caut îmbrățișarea, poate uneori am să-ți spun cât de deplină sunt în ea 
sau am să-ţi cer să mă cuprinzi în prag de adormire, doar aşa putând 
să te primesc în mine. Sunt întunericul atotcuprinzător de care te 
apropii ştiind că te caută, te cheamă. Sunt întunericul în care te chem, 
te aştept să pătrunzi, numai TU cunoscând lumina mea în care te lași 
alintat și mângâiat. lar gingășia din mine se transformă în puterea 
fiinţei tale. Valurile vieţii, te-au purtat pe țărmuri străine, stranii, ca şi 
pe mine. Pământul străbun are forța de a chema și uni spiritele. Cerul 
de la apus devine răsăritul din inimă. Forţele vântului, pământului, 
apei care ne-au fost mereu alături. 

Dar unica forță a începutului este FOCUL SACRU, din inimi: 
IUBIREA! Manifestarea exterioară poate deveni iluzie, arderea 
interioară este pe deplin transformatoare! Al doilea botez al tuturor, 
făcut prin EL. 

Apropierea altor ființe îmi poate lumina exteriorul, dar numai 
TU poţi înlătura iluzia. Acesta este întunericul de care se tem mulți, pe 
care îl adoră căzând pradă propriilor reflexii, ca apoi, când se termină 
lumina din ei să se trezească singuri, fiecare singur, lumina din 
întuneric rămânându-le dea pururi necunoscută. 

Iubirea o poţi dărui doar fiind tu însuţi iubire. Mulţi vor 
explicații. Iubirii fizice îi pot corespunde anumite transformări chimice. 
Dar IUBIRII așa cum o doresc mulți îi corespunzi tu însuți. 

Învăț mai mult din vibraţiile celor din jur ce înseamnă 
manifestarea tainică a puterii feminine. Observ. Pentru așa ceva nu 
sunt cursuri, nu se predau tehnici. Este starea reală în care lubirea 
devine Femeie. lar Femeia este dorită ca împlinire a Bărbatului. El este 
Puterea dar Forța/energia este dată de Iubirea femeii. Altminteri 
sufletului bărbatului devine steril, uneori chiar monstruos. 

Doar o adiere a degetelor mele pe tâmpla ta și inteligenţa îţi va 
fi asemeni îngerilor. lubirea este energie creatoare prin ea însăși, focul 
care a luminat universurile amorfe din galaxii, din suflete, doar ea este 
deplinătatea puterii tale, domn al meu. 


2 


Edenul pierdut al neștiinței îl transform în LUMEA 
CUNOAȘTERII, lacrimi și focul lor, durere şi bucuria izbânzii. Dar totul 
prin credință. Neam pierdut puritatea cea dintâi. Neam pierdut unul de 
altul. Neam căutat regăsindu-ne parțial în multe întrupări. Niciodată 
nu am stat față în față doar noi doi pentru a ne întregi din nou. 

Ştiu că un simplu gest poate naște o lume de neînchipuite 
plăceri; poate transforma o zi întreagă în care iubirea să fie pecetea de 
jar din inima ta. Se vor termina vreodată aceste căutări prin care să mă 
vezi oglindită/fragmentată în mai multe femei?! Am hotărât să tE 
aştept: să fii unicul. O femeie poate lua mai ușor și cu deplină 
înţelegere această hotărâre. Un bărbat, nu. Știu. Dezvoltarea puternică 
a corpului mental al omenirii a dus la schimbări de atitudine interioară. 
Nu putem să trecem peste ele. Nu putem reveni la marile epopei oricât 
de adevărate au fost ele. Au fost pentru acele timpuri. Puritatea 
sufletească este trecută prin filtrul gândului. Sentimentele devin arșiţă 
care pot cotropi sufletul. 

Pot iubi întreaga lume, dar numai UNUL este împlinire. Pe 
poarta sufletului unei femei, pentru a deveni preot şi domn în Templu, 
nu poate intra decât un Bărbat. Cine nu înțelege asta rănește îngerul 
Iubirii. În inima unui bărbat este întrupată doar o singură Femeie, 
Preoteasă şi Zeiță. Cortegiul de bacante care l-au însoţit îl vor sfâşia 
dacă întoarce capul, nelăsându-i hămesite, nicio picătură de sânge în 
trup, rămânând mereu în jurul lui, energii nevăzute, dar cu atât mai 
prezente. Curăţenia sufletească depinde şi de cea trupească, din toate 
straturile corpurilor, nu numai a celui fizic. 

Am citit undeva o frază: „Poţi iubi mai mulți bărbați /femei, dacă 
eşti în stare, dar nu te culca decât cu unul/una, decât cu cel/cea pe care 
iubești. Nu există excepţie de la această regulă”. 

Sensurile sunt mult mai profunde. Fiecare persoană, chiar în 
spirit, care trece prin gândul/patul, nostru, lasă ceva din ea, din 
energia ei, în noi, în structurile noastre. A spune că nu este așa ne 
dezicem de știință, de fizica cuantică. lar bacantele vor fi mereu la 
pândă pentru ca fermecata Liră să nu se mai audă vreodată. lubim 
Totul, pentru că EL se răsfrânge în EA, CREAŢIA LUI, UNICĂ. De ce pe 
EL am fost învăţaţi să îl vedem ca UNUL iar pe EA multiplicată?! EL 
ESTE în EA multi-plicat la rândul LUI. Imităm grosolan în materie fără 
a accepta că sfințenia cere dezicerea de biologic a materiei, de 

inteligenţa biologică căreia îi suntem tributari de prea mult timp. 

Timpuri în care suntem unici în întrupare. Asta sunt. Asta ma 
învăţat apropierea TA. 

Tenacitatea mea poate trece, ca fază intermediară, prin 
deznădejde, dar nu prin negare. 

Mă vei recunoaște ca fiind întrupare a Femeii din inima TA! 


THH 
5. Sunt duh din Duhul poveştilor 


Sufletul pereche, Amintiri stelare în acum, Inorogii. 
Fragilitatea gingășiei, Durerea alungă eternitatea. 
Povestea unei povești 


Sufletul pereche 


O trecere halucinantă! Cum aș putea să descriu ce simt? 

Bună dimineaţa, Soare! 

Bună dimineața, primăvară a sufletului meu! 

Bun venit, IUBIRE! 

Cândva, demult tare, când eram încă formaţi din Lumină, când 
ne era ușor să fim Unul, când iubirea însemna să ne contopim într-o 
unică vibraţie, totală și perfectă, am trăit clipa separării, a despărțirii. 

Urmăream uimită cum TU te transformai într-o vibraţie 
necunoscută mie, vibrație care te făcea să dispari uşor şi simplu, cu 
fiecare respirație a mea parcă. Am încetat să mai respir, pentru a te 
mai vedea, pentru a-ţi întârzia plecarea despre care înțelegeam că e 
definitivă. Am cunoscut atunci, pentru prima dată, ce este disperarea 
care mă cuprindea cu gheare de foc, cu gheare uscate și negre ca 
tenebrele înfricoşătoare. Mă priveam pe mine însămi, văzând cum 
Lumina mea se transformă în întuneric, nu în afară, ci numai înăuntrul 
meu. Cum rubinul de foc, curat și pur al inimii, rubin care strălucea 
precum inima Creatorului, se strânge dureros înăuntrul meu și devine 
o inimă opacă şi închisă în ea însăși. Acolo, pentru ultima oară, am 
absorbit imaginea TA, pentru a rămâne în veşnicie cu mine. 

Am rămas sărman stâlp de lumină, străină de locurile care 
deveniseră și ele întunecate. Simţeam cum creşte în mine o forță 
cotropitoare, mai puternică decât tot ceea ce simțisem până atunci: 
URA. 

Şi am strigat către EL, cel din care ne desprinsesem: „TE urăsc! 
Mă dezic de TINE, pentru că mai aruncat în Haosul întunecat! Pentru 
că mi l-ai luat fără ca măcar să ştiu, fără a-mi spune nici UNUL nimic. 
Sunteţi amândoi cruzi şi laşi. O să rămân aici şi o să mă răzbun pe toată 
Creaţia TA!” 

EL a plecat, fără a-mi spune că TU ai vrut aşa. lar Ura şi Mânia 
din mine sau transformat în forţe teribile care au cuprins totul în jur. 
Străpungea toate fiinţele pe a căror mirare, văzând că vine ceva nou 
care pătrunde în ele, le lăsa la voia mea. Și voia mea era de a cotropi 
totul, pentru a distruge Creaţia LUI, cel care îmi luase/separase 
Lumina, lăsându-mă ființă firavă şi neștiutoare, la cheremul forțelor 
întunericului, demonice. 

Am rămas pe această planetă transformată în durere şi ură, în 
negare față de TINE şi de EL. 

Nici nu încercam să înțeleg de ce mi l-ai luat, de ce ne-ai separat, 
de ce pe EL l-ai chemat la TINE, iar pe mine mai lăsat aici, mai părăsit. 

lar EL să plece fără un cuvânt? Fără un gest? Doar ochii care se 
adânciseră în mine îi mai vedeam, doar de ei îmi mai aminteam în 
toate viețile pe care le-am trăit de atunci, aici, pe această Planetă 
Albastră. 

Ochii pe care am început să-i caut cu o disperare care cutremura 
totul în cale. Ochii care mai nășteau în mine amintiri vagi şi de care, 
treptat, a început să-mi fie dor. Ochii care m-au făcut, într-un târziu, 
să-mi ridic privirea la stele, la cer, la EL, în multele vieţi trăite aici. 

Şi, de acolo, prima dată, am auzit spunându-mi că ţie dor de 
mine, că şi TU mai căutat printre eoni, că și TU mai crezut pierdută 
prin veșnicia LUI. Uneori, înțelegeam mai bine, alteori, șoapta TA era 
ca un susur prea îndepărtat, pentru a o mai desluși. Uneori, credeam că 
te-am găsit în vreo altă ființă, şi ea căutând la rândul ei. Îi priveam 
ochii mereu și mereu, până vedeam că nu ești TU. Atunci, o distrugeam 
sau eram distrusă, fără pic de milă din partea amândurora. 

Şi am învăţat şi această ARTĂ teribilă, cea a distrugerii fără milă, 
totale. Dar nu găseam nicio satisfacție în mine, nu puteam să umplu 


2 


golul hâd şi negru cu nimic. Făceam răul şi mai rău şi tot numi ajungea. 
Am învăţat să creez ura în jurul meu şi să-i învăţ și pe alții. 

Am distrus vieţi şi am secerat capete ca pe spicele de grâu care 
se unduiau fără teamă sub mâinile mele. Doar ele îmi plăceau, doar ele 
mai potoleau mânia mea, doar bobul lor mă putea hrăni. 

lar ochii tăi mă urmăreau mereu, până când, într-un târziu, 
te-am auzit şoptindu-mi întruna: „Mie dor de tine! O să vin! Redevii 
Lumină!” 

lar într-o zi, mi-am tăiat sufletul într-un ciob de amintire și am 
cunoscut prima LACRIMĂ a lui, lacrimă care a picurat pe inima mea, 
înroşindo. 

Acea clipă a redeschis rubinul amintirii din sufletul meu... a 
amintirii când eram Lumină, două aripi care îngemănau doi coborâtori 
din stele. 

Şi, viață după viață, an după an, clipă după clipă, lacrima din 
colțul ochiului unui înger care și-a pierdut o aripă mia umplut ochii 
sufletului cu amintirea TA! 

Ai cutreierat și tu lumile și ai revenit aici, căutându-mă. 

Râsul meu de acum sparge clepsidra timpului. 

Am învățat bucuria râsului, cu lacrimile curgând, alunecări de 
curcubeie spre inima mea. Sau născut linii de Lumină înspre 
adâncurile cotropite de întuneric. Linii de Lumină care curg acum, 
reamintindu-ne. 

Ochii sufletelor noastre se privesc. Voi vedea lumea LUI prin 
ochii tăi, vei vedea manifestarea LUI prin ochii mei. Aceasta înseamnă 
CREDINŢĂ, SPERANŢĂ ȘI IUBIRE. 

Refacerea UNU - lui care îi cuprinde pe toţi înseamnă să priveşti 
doar la EL, în ochii LUI. Aceasta înseamnă credința, speranţa că vei fi 
mântuit, că ne vom întoarce ACASĂ prin IUBIRE. 

EL ma desprins din SINE însuși, pentru a învăţa să îl manifest. 
TU eşti EL, CEL prin care voi reveni. 

DEZICEREA DE DUMNEZEU a fost căderea şi pierderea pe aici. 

Regăsirea sufletelor, se face tot prin EL. 

Dumnezeu se cunoaşte pe El prin noi, ceea ce învăţăm fiind 
ofranda pe care l-o dăruim. Dar, pentru ca această ofrandă să ajungă la 
EL, NOI trebuie să ne înălțăm, să stăm faţă în față când îi oferim Darul 

cunoașterii noastre. 

DUMNEZEU este sufletul-pereche al tuturor. lar manifestarea 
LUI suntem noi. 

Cine sunt eu? Tu? 

Bun venit, lubite! 


ro; 
Amintiri stelare în ACUM 


Miros de rocă încinsă îmi arde palmele şi obrajii. Ridic încet 
capul, lumina îmi atinge retina, precum un fulger. Strâng cu putere 
pleoapele peste văzduhul ars din mine însămi. 

Mă dezmeticesc greu, întinsă pe cărarea muntelui. Privesc cerul, 
stâncile şi iarba pârjolită. Îmi privesc mâinile. Nu îmi aduc aminte cum 
am ajuns acolo şi cine sunt în deșertul din jur, dar și în cel dinlăuntrul 
meu. Nu fac nicio mișcare, pentru că mie bine așa, fără timpi şi spații. 

Lumina Soarelui se scaldă în pupilele mele dilatate. Am ieșit din 
sactuarul planetei pentru ultima dată, iar de acum, ușa grea separă 
două lumi. Una în care am cunoscut veşnicia, și cea de aici, prin care va 
trebui să învăţ semnele ascunse tot mai mult în adâncul firii. Semnele 
pe care le voi uita cu fiecare pas făcut în această lume. Știu, mai sunt 
ascunse în cineva, perfecte și identice. Nimic în plus, nimic în minus. 

Mă alintă o boare prin păr. E alt timp acum, o altă culoare a lui. 
Încerc să mă ridic încet, de parcă nu îmi mai amintesc mişcările. Și 
totuși, aerul tăcut, nu el ma mângâiat. Nu simt nicio diferență între 
mine şi tot ceea ce mă înconjoară, nu simt că exist, sunt acolo ca parte 
şi totuși, nediferenţiată din tot. 

Dalele reci sub pași. Îmi recunosc fiinţa în femeia ca o rătăcire 
albastră pe coridoarele castelului. Sufletul ei este într-o lume, a 
spiritului cu un același alt cer, în care totul are o înfățișare mai 
frumoasă decât orice închipuire. Timpul există, chiar trece prea repede, 
dar rămâne infinit. 


Plutesc deasupra acestui loc, legătura este femeia cu inima 
pustiită de dorul iubitului care nu se va mai întoarce niciodată. A fost 
atras dincolo. 

Sufletul ei a plecat să îl caute într-o lume în care soarele arde 
peste munții de gheață ai văzduhului, transformând totul în mii de 
oglinzi care reflectă toate lumile. Știu că aici va trebui să aleg drumul, 
unicul, care mă va duce la el. Parcă ar fi locul creaţiei noastre. 

Privesc în oglinzi clipe ale gesturilor care vor veni și pe care, 
cândva, va trebui să mi le amintesc, pentru a le trăi amândoi în același 
Timp. Ştiu că voi pătrunde acum în toate visele noastre. 

Te voi găsi? Ştii să aștepți? Tu știi că doar iubirea nu moare, că 
doar ea ne va aduce, cu toate spaimele, împreună? Îţi vei reaminti 
suficient de mult, încât să mă recunoşti? 

O să port mereu două semne pe umeri. O să le vadă toți, dar 
numai tu vei şti ce sunt. 

Deschid ochii în Acum. Aerul rătăceşte în negura nopții prin 
care fantasme de inorogi alunecă. Apare o stea care străluceşte în 
seara asta ca niciodată, ca o magie pe care o cunosc, o aştept. Ascult 
nemișcată tropotul inorogilor. Voi pleca cu ei. Undeva, în lumi. Mă 
aştepţi? „Nu-i timp de pierdut”, îmi aud gândul. 

Am ajuns aici pentru că trebuie să ne întâlnim. Știu că nu mă vei 
recunoaște. Sau poate o vei face în clipe fugare. Va trebui să mă strecor 
în una dintre ele, va trebui să o fac să devină Timpul nostru. 

Îmi ating semnele de pe umeri, cele cu care am venit şi în 
această viaţă, în timpul de acum. Sunt! Așa m-am născut, cu ele vizibile, 
de data aceasta. Le acopăr cu câte un deget şi zâmbesc. 

De Undeva, a venit amintirea unei coronițe plutind pe ape. 
Întind mâna şi o iau. O las suspendată undeva, într-un spaţiu de unde 
doar el o poate vedea şi lua pentru împlinire. 

A venit Timpul. Se aude tropotul inorogilor din ce în ce mai 
aproape. 

Inorogii 


Frânturi de gând prind trup din ceața amintirilor. Același 
cutremur al ființei, atât de cunoscut, prin care porți se deschid, 
pătrunzând în lumile visurilor. De câteva nopți, încerc să îl las să fie 
deplin, dar de fiecare dată, izbucnesc într-un plâns care nu contenește 
decât când ceva se rupe înăuntrul meu. Dimensiunile se întrepătrund, 
încât nu mai știu unde sunt. 

INOROGUL alb și maiestuos, blând ca toate șoaptele doinelor 
noastre, mirosind a văzduh de primăvară cu liliac şi lăcrămioare, a 
iarbă fragedă cu picături de rouă. În a lui coamă aş fi vrut să-mi afund 
obrazul, să-i cuprind grumazul cu brațele, într-o caldă îmbrățişare. Am 
recitit legendele cu Inorogi. Dintru început cu Adam şi a lui Evă, cu 
fecioare, cu împărați, cu Maica. În toate religiile lumii apare El. 

Și mie dor, cu fiecare ceas mie tot mai dor de el. Știam că au 
existat herghelii de inorogi pe pământ, că oamenii erau vindecaţi de ei, 
de LACRIMILE lor. Se culcau în iarbă şi adormeau. lar inorogii veneau 
la ei și picurau lacrimi de iubire deasupra capetelor lor, iar aceștia, 
când se trezeau, erau vindecaţi. 

Dar unii au înţeles că, dacă te ungi cu praf de corn de inorog, ai 
puteri magice, poţi stăpâni lumea, poţi avea totul, şi atunci a început 
masacrul. Până au rămas doar doi: el şi ea. lar ei au fost luaţi și duși în 
alt cer. Sau poate că oamenii au căzut în altul, din cauza răutăților. Așa 
a mai dispărut o şansă a veșniciei. Aşa se face că omul a ales în locul 
nemuririi, mărirea vremelnică. 

Cineva mă visează, deschizându-mi poarta tărâmurilor. Sunt 
purtată uşor de o adiere blândă. Străbat spaţiile care sunt ale altor 
visători. Nu mă opresc. Chemarea lor nu este pentru mine. Ea vine de 
la altcineva, de la cineva care mă atrage cu o gingășie inimaginabilă. 

Un sunet straniu înfioară pădurea. Frunzele ascultă, iarba ridică 
tonuri de mlădieri, petalele răsfrâng arome vii. O lumină străvezie 
străbate aerul albastru ca al dorurilor mele, sub sigiliul lunii. Apar 
mlădioși, mişcându-se ca o viziune a frumuseţii. El se apropie de mine 
privin-dumă, străpungându-mi sufletul cu o lumină blândă. Ea stă mai 
retrasă. Înţeleg că spaima de oameni încă există în amintirea ei. E 
sfioasă şi blândă ca o adiere. Dar temătoare, teamă pe care i-o înţeleg 
prea bine. Pe care am trăit-o de atâtea ori şi eu în apropierea 
oamenilor. Dar iubirea din ea este nemărginită. 

Mă uit la ei, şi valuri de iubire îmi inundă sufletul. Se apropie 

uşor, uitându-se în ochii mei. Un tremur mă cuprinde şi izbucnesc în 
plâns: „lartă-mă, minune! lartăne, Doamne pe noi, oamenii care au ucis 
iubirea, care iau îndepărtat şi pe Ei. lartă-mă, Iubire!” 

ÎI cuprind cu braţele pe după gât, aşa cum mi-am dorit cu 
ardoare, băgându-mi capul în coama lui. Îi simt mirosul de ceruri. 
Lacrimile îmi şiroiesc pe obraji, împletindu-se cu lacrimile lui. Și îmi 
cer iertare înaintea lui şi a străbunilor lui, pentru toți şi pentru toate 
câte le-am făcut. Îl mângâi pe bot şi îl sărut, lipindu-mi capul de 
obrazul lui. Nu ştiu cât stăm aşa, însă, la un moment dat, licorna se 
apropie şi mă lasă să o mângâi. Mă învăluie, îmi străbate ființa un val 
de iubire din care știu că nu aş mai vrea să revin. E tandrețea mamei, 
gingășia iubitei, puritatea copilului, sentimente pe care mă lasă să le 
simt în deplinătatea lor. Mă alintă ușor, mângâindu-mi obrajii. lar eu 
devin totalitatea ființei mele, așa cum mi-am dorit dintotdeauna, așa 
cum doar ştiam că poate fi, iar acum sunt. 

Sunt frumoși amândoi în dumnezeiască lor iubire. Apoi, scutură 
din cap și dispar împreună ca o umbră, în adâncul pădurii. 

Mi-au redat ceva, ceva ce nu pot defini. De atâta iubire, simt că o 
să îmi explodeze inima. Şi încet, se naște TĂCEREA în mine, tăcere în 
care aud totul. Este muzica cosmică, sunetul veşniciei în fiecare fibră a 
trupului, în fiecare respiraţie, în fiecare gând. 

Rămân nemişcată, cu o imensă pace în inimă. Nu voi mai fi 
singură, m-au chemat în visul lor. 


6; 
Fragilitatea gingășiei 


Îi sunt recunoscătoare pentru marea lecție de iubire dată. Nici 
nu știu cum îl cheamă. Ne oprisem la un popas să mâncăm, să ne mai 
dezmorțim. Peisajul era superb. O liniște în care fiecare fir de iarbă se 
căznea să se înalțe în primăvară, (o uriașă victorie a vieţii din adâncul 
întunecat al seminţei), norii pluteau ici şi colo, străvezii, lăsând cerul să 
se bucure de splendoarea pământului. 

Ceva să mișcat în dreapta mea, aşa, ca o părere. Doi ochi uriași 
mă priveau. Parcă atingeau cu delicateţe dar ferm totul în mine, parcă 


verificau fiecare celulă, fiecare vibraţie. Am simțit cum mă predau 
acestui... seismograf care înregistra și scana totul. Verifica rând pe 
rând, plimbând privirea aceea adâncă și misterioasă prin întreaga mea 
ființă. Şi, ciudat, aveam încredere. Nu știu în ce, de ce... dar aveam 
încredere în cel căruia îi aparțineau ochii tulburători de luminoși. 

Aş fi vrut să se apropie... aș fi vrut să mă apropiu... Era o fragedă 
sfială între noi, în noi... Aerul părea încărcat de mii de volţi (așa 
gândești într-o societate supertehnolo-gizată), încadrându-ne într-un 
spațiu propriu, numai al nostru. Am ridicat încet mâna. Și în clipa 
aceea am simţit deja degetele mele mângâindu-i pielea catifelată și 
lucioasă şi netedă... În ochii lui apăruse un fel de mirare dar şi bucurie. 
Cineva îl mai mângâiase așa, ştia bucuria ei. 

Fragilitatea gingăşiei, asta simţeam în suflet! când tu însuţi ai 
vrea să spui ceva, să te apropii cu un gest de cineva dar... străbați spații 
de câțiva cm în... ani lumină! Sunt cele mai minunate clipe, pentru că 
trăieşti veşnicia care este cuprinsă doar în clipa prezentului, ea se 
dilată spre un viitor care devine aidoma. Și atunci crezi că e... tot o 
clipă, dar cu ceva mai multe secunde decât știai până atunci. Intri în 
nemurire. 

Palmele mele au alunecat, aproape fără al atinge, spre minunea 
din fața mea. A înaintat încet, privindu-mă ţintă, până i-am înconjurat 
gâtul lipindu-mi obrazul de el. Mirosea a primăvară și lăptic, a iarbă şi 
iubire. A închis ochii și să lăsat îmbrățișat. Imagini dragi au apărut sub 
pleoapele mele închise, a altor călători/zburători celeşti, de demult, 
mai de dinainte dar cu care am străbătut mereu spaţiile. Spațiile din 
noi sau din universuri. lar mânzul ăsta mititel și fragil care își 
adăpostise boticul în palma mea, care de abia învăța să meargă, era 
întruchiparea, zămislită pământean a visurilor prin care Dumnezeu ne 
dă posibilitatea reamintirilor, prin tot ceea ce ne înconjoară. 

A venit stăpânul în fugă după el. leşise singurel... la plimbare!!! 
Un om bun pe care minunea de mânz la recunoscut după voce. la pus o 
legătură după gât şi a vrut să îl ia. 

„Mai îmbrăţișațivă odată!” a spus râzând omul, văzând cum ne 
privim, eu și mânzul. Și, om cum mis, am spus îmbrățișând mirarea din 
faţa mea: „Să fii cuminte. Să creşti mare și voinic”. 

Am rămas cu amintirea acelei fragile gingășşii prin care neam 
apropiat. A redeşteptat în mine ceva, înțelegerea începuturilor. Când tu 

crezi sau, mai bine zis, simți apropierea de cineva, clipe în care se 
clădesc mii de culori şi sunete, mii de cuvinte care devin poeme 
nerostite şi pe care le înveţi desluși mai târziu, uneori cu nostalgie. 
Când fragilitatea fiinţei umane în care suntem se poate prăbuşi în 
neant, între cei doi. 

Darul iubirii necondiționate care izvorăşte din noi în asemenea 
clipe este tulburător. Îl trăim cu precădere față de tot ceea ce ne 
înconjoară, și flori, și animale și oameni. Cu o excepţie: când apare 
iubirea de cuplu, între doi oameni. Gând și simțământ contopite în 
credință. Când citim aceeași filă din cartea vieţii, când fiecare cuvânt 
vibrează în adevăr adevărat inseparabil pentru amândoi. 

Puterea care se naşte nu este datorată cuvântul în sine ci 
spiritul în care este el acceptat și manifestat de amândoi. Eşti, trăiești 
sublima stare de acum. În acum nu vrei nimic şi ai totul. În acum nu 
poţi schimba pe nimeni şi nimic, pentru că e totalitatea. Toţi trăim 
clipe din acestea. Acest ACUM este uluitor. Este echilibrul, starea 
absolută. Și, a spune celuilalt „te iubesc” este cel mai frumos dar a 
spune... „CRED că mă iubeşti” este și mai frumos. Asta după ce TRECE 
ceva timp, când încep manifestările umane cu acel „ai spus că mă 
iubeşti”. Fiecare gând poate fi trăit; fiecare gând poate fi întrupat 
vizibil. Orice stare în care ești, aceea îţi întreține viaţa. 

Dar între două ființe, starea aceasta trebuie să se transmită 
conținu. Să fie ACUM. Întreruperea ei înseamnă că unul are alte 
priorităţi, unde pe care transmite în alte zări. Şi de obicei nici nu 
acceptă că ştii. Și ieşi din clipă. Din clipele vieţii. De ce nu au oamenii 
încredere decât din când în când?! JOCURILE... umane! Doar umane. 
Pentru că revenirea la starea sublimă în care un botic mic şi cald al 
unei ființe fragile se aşază în palma ta și, știi că ești pe cea mai 
frumoasă planetă a iubirii, se face prin grația LUI. Și iubeşti totul 
atunci. 

Mulţi spun că este posesivitate, dacă gândești aşa. E o subtilitate 
a stărilor dificil de demarcat. Și asta datorită diferiței constituive 
dintre bărbat și femeie. Și între care s-au mai interpus multe între 
timpurile parcurse. 

Iubirea este unica forță care devine indestructibilă când o laşi 
pe ea să se manifeste. Altminteri se transformă în reproș, sau așteptare 
zadarnică. Primitorul când nu spune nimic e doar un primitor. Îl las să 

se bucure pe deplin, şi mă bucur şi eu. Renunţarea la a cere răspuns... 
Un gând minunat a rămas undeva. Nu se pierde. Bucură în acea clipă 
pe cineva şi asta trebuie să te bucure și pe tine... Și pot să gândesc că a 
plecat spre stele și luminează multe planete. 

Când însă este întrupată în amândoi, atunci devine comuniune, 
aceeași cupă din care sorb amândoi nectarul divin, dar care nu este a 
niciunuia, ci a LUI. Ei, aici este fragilitatea ființei umane. Crezi... te 
apropii cu sfială, secundele devin eternități și clipa rămâne uneori 
suspendată în trecut. Întoarce-te de la ceea ce este la ceea ce trebuie să 
fie şi mergi în armonie înainte. 

Începutul?! Este o stare sublimă de adorare a tot ceea ce este 
dumnezeiesc în om, dar și în tot ceea ce ne înconjoară. Pentru acele 
clipe în care acordurile inimilor şi făpturii au fost un unic și celest cânt, 
mărturisesc că sunt deplin recunoscătoare și de am fi suficient de 
liniştiți pentru a auzi sunetul inimii, a credinței, am ști ce se înţelege 
prin „muzica sferelor”, armonia auzită numai de zei. 

Un lucru este sigur: Magia sublimă a lubirii există! Darul de 
veşnicie a ființei fiecăruia. Nimic nu ni se întâmplă dacă nu există în 
propria noastră natură, iar iubirea este întotdeauna. 

Îmi voi lua „aripile mele de dimineaţă” și mă voi înfășura în ele. 
Când soarele va străluci voi atinge cu ele marginile mării apoi mă voi 
odihni pe culmile munților pentru a fi cu o secundă a clipei mai 
aproape de Dumnezeu! 


6; 
Durerea alungă eternitatea 


Arpegii în tonalități vag cunoscute mă cuprind trecând de 
bariera frigului, ploii care urlă cu stropi puternici parcă opunându-se 
vântului care vrea să o spulbere, să o desființeze, să nu o lase să curgă 
aşezându-se, alunecând în pământ. 

Adevărată luptă între forțe puternice care ştiu să mângâie dar şi 
să lovească, să creeze dar şi să distrugă. Dezlănţuire între două stihii... 


Incerc să îmi aud bătăile inimii. Dacă simţurile sunt cuprinse în 

vârtejul de afară inima are calea ei de înțelepciune. Blândă și 
desăvârșită. Cândva creasem un ecran între ea şi ceea ce era în jur. 
Credeam că pe ea o doare, că suferă, că plânge. Și voiam să o ocrotesc. 
Cât de tare mă înșelam. Mă privam de unica ocrotire pe care o puteam 
avea aici dar şi în toate devenirile trecute şi viitoare. Ecranul era ca ea 
să nu vadă dizarmoniile iscate în mine de simțuri, de gândire. 

Dacă ar fi să spun de ce am ales singurătatea știu că nu o pot 
face în totalitate. Există încă undeva o reticenţă... poate o dorință de 
împlinire pe care nu pot să o mai rostesc. 

În sufletul uman există o forță brută, focul vieţii pulsând într-o 
energie mai puţin rafinată care domină şi hrăneşte simțurile. Nu ne 
este suficient la marea majoritate. Bezna suferinței este a materiei 
dominată de simţuri prin care ne legăm de cei din jur, fie că sunt fie că 
nu mai sunt în această dimensiune. 

Inima fizică doare, prin ea ne hrănim orgoliile și patimile. Ştim 
noi ce facem cu puterea noastră?! Cei mai mulți clar, nu!!! Avem o 
inimă fizică, de carne prin care sângele circulă preluând nu numai 
oxigenul (care la nivel subtil, de esență însemnă orgoliu și ataşament), 
sângele care este cald şi roşu. Căldura lui este plăcută dar... când nu se 
transformă în patimi, roșu este benefic dar când nu se transformă în 
ataşamente. 

Atunci sângele devine ca oţetul, aşa cum însuși vinul (substitul, 
nu întâmplător al sângelui chiar şi în ritualul ortodox) se oțeteşte 
transformându-și proprietăţile. Avem și o inimă spirituală, care este 
cea divină, cu un singur locuitor: Dumnezeu prin Fiul său lisus (la 
ortodocși) sau El, fiecare în credinţa lui. 

În iubirile noastre ce facem?! Păstrăm cu mânie, cu încrâncenare 
chiar și cu dorința de răzbunare, amintirile. Cu ranchiună, cu 
speranţă... Daaar... tot ne dorim o altă iubire. Unde? Într-o inimă plină 
de deziceri, de încăpățânare, de amintiri care bântuie ca stafiile în 
vechile castele?! Păi cine ne suportă cu tot cu stafii?! Vrem să fim 
oameni... spirituali! dar nu ne asumăm practica exerciţiului spiritual. 

Trăim într-o lume zicem reală dar bântuită de sufletul celui pe 
care nu îl lăsăm să-și vadă de viaţa lui. Nici el nu va fi fericit și, mai ales, 
noi. Îi facem... prizonierii gândurilor noastre, cum se spune pe bună 
dreptate. Dacă sunt oameni puternici se desprind ei primii (așa cum se 
întâmplă de cele mai multe ori) iar noi rămânem într-un vid din care 

cu greu vom ieşi. Ne și complăcem (nu am zis că ne place, pentru că am 
venit să învăţăm să fim fericiți nu să trăim în iadul propriu). 

Un vid pe care îl arătăm aproape tuturor sau măcar îi 
determinăm să îl ghicească. Vrem să obținem compătimire. Real nu ne 
dăm seama că asta facem. Dacă ne spune cineva zicem că nu ne 
înțelege sau e fără inimă... sau găsim orice altă motivație de a 
învinovăţi sau chiar înjosi persoanele respective. 

Doare!!! Ştiu, ştiu cât doare sufletul uman, inima umană. Uneori 
spuneam: „Gata! Gata, Doamne, nu mai pot! fierți milă de mine” de 
parcă EL voia să sufăr. Credeam că nu mai apuc dimineața sau seara. 
Voiam să fiu oriunde în altă parte numai aici, pe pământ nu. Umanul, 
biologicul cu ale lui ataşamente pe care le ducem de bunăvoie după noi, 
în braţe sau în spate... 

Și totuși... chiar nu mai avem nimic? Zâmbetul bărbatului de 
lângă noi, sau zâmbetul şi sufletele copiilor care te așteaptă să vii de 
prin peregrinările din zone cel puțin... umbroase sau... 

Sau pur și simplu, un răsărit sau un asfinţit de soare cum în alte 
universuri nu sunt. 


9; 
Povestea unei povești 


Îşi strecura paşii uşori pe străduţa dintre ale cărei garduri 
năvăleau în noapte flori fără chip. Cascade de miresme se întretăiau 
într-un dans al vieţii cu moartea. 

Firescul zilelor dispăruse de mult. Sau se împletise cu un alt 
firesc, din ce în ce mai clar, dezvelindu-i sensurile pe care doar le 
păstrase în ea. Le știa de mult, pentru că erau visele care reveneau din 
când în când. Acum, simţea că e la marginea unui alt vis, care voia să 
devină real, pentru că deja era undeva. Visul spre împlinire scris de o 
mână pe care o simţea caldă, adierea de abur care o străbătea din când 
în când, umplându-i tot trupul. O cunoștea. Ar fi recunoscut-o din tot 
freamătul din jur, în care uneori se mai ascundea. 

Zâmbea amintirii din acea zi. Munții! Cei care iau dăruit prin 
preoţii lor o altă deslușire. Încercase să se împotrivească o secundă. 

Umanul din ea voise o cale umană. Încă nu totală, ştia că nu avea cum, 
dar încerca. Nu pentru ea, ci pentru celălalt. Nu a fost să fie. Simţise 
forța nevăzută care ştia că o ocrotește, că o îndrumă, dacă e cuminte. Și 
a hotărât să fie cuminte și să lase împlinirea menirii ei să vină. Pentru 
că asta spunea deja zâmbetul de pe chipul ei. 


Altă dată, ar fi găsit o scrisoare sau numai o foaie cu un scris 
mărunt, deasupra căreia s-ar fi oprit pasul. Acum e mai simplu, poate fi 
chiar mai aproape, mai apropiat totul. Un simplu ecran pe care e scris 
ceva ce sufletul începe să deslușească. Cuvinte care nu sunt înțelese, 
pentru că pătrund în inimă. Nici nu le prinde conturul. Ele curg 
umplând spaţiul care le era destinat în ea. Le știe fără rostiri. Și, 
încet-încet, în fiecare noapte, primeşte în ea zămislirea celui pe care îl 
ştia fără nume. Pe care la căutat și de care vag își aducea aminte că îl 
găsea uneori când se întâlneau unul în visul celuilalt; amintirea lui 
revenea acum clară în ea. Ştia că o caută, că o aşteptă cu, uneori, 
aceeași disperare a durerii care nu ţipă, nu plânge, ci doar există ca 
taină care se cere deslușită. 

Au trecut împreună prin tărâmuri pe care le colindaseră singuri, 
unul în căutarea celuilalt. Au descoperit că trăiseră aceleași dureri 
aproape în aceleași clipe ale vieţii de acum. El, pe Calea Bărbatului, Ea, 
pe Calea Femeii. Își împliniseră menirea umană. Acum, se căutau doar 
pe ei. Şi s-au găsit într-un atât de firesc mijloc de comunicare... Banal, 
nevăzut, dar ce importanţă avea? Se vedeau în fiecare noapte... Femeia 
îl lasă să pătrundă în ea. Din ce în ce mai profund, el renăștea în ființa 
ei. Îl recunoștea ca fiind Bărbatul dintru început... 

El a căutat-o toată viața. Ştia că există, pentru că o întâlnise, 
pentru că venise de câteva ori la el. Ştia asta. Nicio clipă nu putea uita. 
De ascuns însă, putea ascunde. Uneori, durerea a fost atât de mare, 
încât se hotăra să o alunge cumva. Credea că nu va mai apuca clipa de 
alături, dacă o mai lasă în el să existe. Era cutremurător dorul de ea, 
dar învăţa să trăiască singur, doar cu amintirea unei năluci. lar acea 
nălucă, tocmai acea nălucă, a început lupta pentru propria 
supravieţuire. 

Femeia vedea că este în el. Simţea dorul lui mistuitor, care voia 
s-o tragă înăuntrul lui, pentru a se putea hrăni cu lubirea care era EA, 
cea vie, reală, și în care deja se vedea născut pentru o ultimă oară. Un 


2 


început pentru întregirea, contopirea, fără de care el nu mai exista 
lumii acesteia. Nu ar mai fi avut puterea de a fi om. 

Dar năluca născută în El, care adunase toate durerile lui, a 
început treptat să n-o lase să se apropie. Dacă EA l-ar fi hrănit cu 
iubirea Ei, ea, năluca, ar fi fost învinsă. Așa credea, pentru că şi 
Bărbatul se temea. În timp, din ce în ce mai des, trecea vârtej prin viaţa 
ei. Sau căsătorit dincolo de lumea nălucii, într-o lume a lor, o lume din 
care să aibă puterea de a hrăni și realul. 

Dar EI, prin năluca din lăuntru, nu a lăsat-o să îmbrace unica 
rochie pe care nu o purtase niciodată... Niciodată, în viaţa reală. Unica 
rochie, încă imaculată, străvezie şi strălucind de toate dorinţele țesute 
în ea, de când se ținea minte pe ea însăși. Ştia că asta este împlinire. Să 
poarte rochia de Mireasă pe care a visato atât... Să poarte Corona de 
aur şi să dănţuiască în acel Cerc al Vieţii. Împreună. Căsătoria în alt cer 
a fost un gest al lui, poate acela de a o chema mai aproape, poate doar 
de a înșela năluca, poate doar de a mai avea timp... 

Dar zorii sau prăbușit din nou în noapte. Rochia... Rochia de 
Mireasă el o aruncase aiurea. No văzuse îmbrăcată cu Rochia. Ea 
devenise, era deja una oarecare. Amăgirea venise de la năluca din el, 
care a respirat uşurată. 

Iubirea Femeii, iubirea pe care EL simţise că pătrunde în inima 
lui din când în când, a şters lacrima de pe obrajii femeii, obraji care 
tremurau de plânsul ce îi zguduia ființa. EL, el mai exista? Nu înțelegea 
cu cine se luptă, dacă trebuie să se lupte. Lăsa iubirea să fie măcar în 
jurul lui. Să îl ocrotească așa. lar, într-o noapte, să întâlnit cu năluca din 
el. Sau privit uluite. Erau UNA și aceeași. Dar năluca, cea care, atâta 
timp aproape amorţise, nu a înțeles că iubirea femeii din fața ei pe EA 
o va face să fie VIE. 

lar ea, FEMEIA, uneori se comporta asemeni nălucii din el, 
zăpăcindu-i pe amândoi. Dacă, încet, EL ar fi înțeles într-o bună zi și ar 
fi lăsat Iubirea El să pătrundă în el definitiv, năluca ar fi devenit în 
sfârşit FEMEIE. 

El începuse din când în când să îi mai spună câte un cuvânt... Ea 
începuse să îl asculte dincolo de cuvintele înțelepte pe care le rostuia 
ca înțelegere analitică a lumii în care trăiau. ÎI asculta, lăsa cuvintele să 
vină, pentru al înțelege pe el. 

A închis pleoapele peste ochii uscați. A chemat iubirea să vină 

înăuntrul ei, ca să nu-l mai doară pe el... Năluca... El hotărâse că năluca 
poate rămâne, pentru că o putea domina. Se obişnuiseră amândoi, se 
obișnuise prea tare cu ea. Îl domina ea pe el, dar el nici nu îşi dădea 
seama de asta. Peste voința omului nu trec cerurile. lar voința 
Bărbatului poate alunga lubirea. Pentru că lui îi e greu să se predea. 
Pentru că Femeia existentă în el se opune Femeii din afară, chiar și 
când este EA ÎNSĂŞI. Aşa este, așa a fost întotdeauna. Până când? Nu 
ştiu... Nu ştiu! 

Dacă Bărbatul nu primeşte și nu lasă Femeia în el, în inima lui, 
să fie IUBIREA după menirea cerească, fiind conștient că aceasta este 
Viața, ştiind că totul va deveni mult mai uşor de înfăptuit datorită 
iubirii ei, ştiind că hrana lui de clipă cu clipă este Femeia Vie din el... 
EA pleacă. Pleacă aiurea... 

Și, într-o zi, ea a chemat iubirea care să ascuns într-un strop de 
lumină ce a devenit întuneric într-un ungher din care nu va mai ieşi, 
pentru că viața aici, pe pământ, atât e. 

Și a devenit într-o bună dimineaţă doar o trecătoare oarecare, 
cu care el a schimbat un zâmbet. Un simplu zâmbet. Nu avea cum să-și 
mai amintească de EA; pentru că iubirea Ei nu mai era, nu mai era în el, 
nul mai hrănea cu nevăzutele neștiutului care trăiau vii doar în poveşti. 
Nici amintiri unul despre altul nu mai aveau. Le alungaseră amândoi, 
în somnul nefiinţei. 

Se strecuraseră din nou în alte proprii poveşti. E doar o poveste. 


THH 
6. Şarpele de aramă 


Luna albastră, revelionul și sufletul. 


Descântul îngerului Pământului, Cântul mării - unic cânt al 
abisului. 


Icoana surăsului, Focul florii. 
Suflet de primăvară într-un copil cuminte, Crucea florii de liliac 


Luna albastră, revelionul și sufletul 


A trecut și faza de Lună albastră, a trecut şi Revelionul - nici pe 
el nu am avut cum să îl privesc, pentru că erau prea multe artificii la 
mine în suflet - așa se spune. 

Aşa că astăzi mi s-au aprins neuronii când am auzit: „Este 
frumos la tine în suflet!” 

Să iscat o curiozitate de zile mari. O fi frumos, dar cum vede el 
Sufletul? Că eu doar zic aşa, dar, de fapt, nu l-am văzut niciodată. 
Presupun, logic, odată ce a zis că îl vede, nu are halucinații, ba chiar îi 
şi atribuie o calitate (compliment doar?!). 

ÎI întreb: „Cum este? Unde îl vezi?” 

Se uită la mine de parcă nu înțelege. 

„Sufletul. De el vorbeai. Unde vezi tu sufletul meu frumos?” 

Şi mă uit intens la el, așteptând un răspuns, care a devenit foarte 
urgent, pentru că ştiu că am multe lipsuri, măcar să găsesc ceva ce eu 
nu mai cred /ştiu că am, dar uite, cineva spune că da. 

Aştept și, după foiala celuilalt, îmi dau seama că ceva este în 
neregulă. I s-a schimbat și privirea, iar zâmbetul lui a devenit 
îndoielnic. 

Gândesc fugitiv: „Deci nu o să aflu prea ușor sau prea repede 
unde mie sufletul. O fi el frumos, o fi colorat sau sună frumos?” 

„Ce culoare are sau ce sunet?”, întreb repede. 

El priveşte undeva, dincolo de mine. „Mi să mutat sufletul pe 
afară”, gândesc puţin dezamăgită. „Ori se dezintegrează, ori se 
colorează cu alte culori. Lor mai recunoaște?” 

Îmi dau brusc seama că nu voi afla nimic mai mult despre 
sufletul meu, unde este, cum este, frumos (cică), de la cel din fața mea. 
Eu nu pot să îi văd sufletul. O fi ocupat cu alte suflete. Sigur, asta e! 

Îmi iau rămas-bun şi dau să plec. Stă în faţa cănilor de cafea, 
parcă niţel îngândurat. 

„Doar nu îi pare rău după sufletul meu, pe care cred totuși că nu 
la văzut”. 

Hmmm... Pare însă preocupat. Și-o fi adus aminte de alt suflet și 
caută răspunsurile acolo? 

„Fericire îți doresc”, zic şi plec. Omul se uită de parcă mă vede 
prima oară. 

„Mai stai”, şopteşte. „Nu pot, am o întâlnire importantă”, zic eu 

ca să mă scuz... elegant. 

De fapt, chiar am. Reiau pe strada aproape pustie conversaţia cu 
mine însămi. 

Cu „frumosul”, asta este! O fi frumos şi gata. Fiecare are o idee 
proprie despre frumos și, cum nu am aflat cum vede el frumosul, 
trebuie să văd eu, după ce îmi găsesc sufletul. 

„În suflet”. Ciudat! Deci nu EL este frumos, ci undeva, înăuntrul 
lui. O mai fi ceva acolo? Într-un măr, da. Miezul, sâmburii, vitaminele. 
Are şi gust înăuntrul lui, și parfum, dar astea sunt mai „sensibile” la 
vedere. Uau, câte sunt într-un măr! Oare și în sufletul meu or fi atâtea? 

Las întrebarea suspendată... undeva. Sigur se va întoarce cu un 
răspuns. Am mai păţit asta, aşa că am încredere și acum. 

Ajung acasă şi mă întind pe pat. Devenim una. Parcă nu am mai 
stat așa de vremi bune. Stau întinsă cu ochii în tavan. Nu mai număr 
şipcile de lemn, sau cumsor fi numind, ci doar le privesc, mi se opreşte 
privirea în ele. Hmmm... Nu am o privire prea insistentă? Mă amuz 
singură. 

E suficient să îmi arunc ochii, (adică nu, nu arunc nimic), arunc 
(iar?) o privire pe geam și mă opresc drept în copacul din grădina 
vecină. (O să plantez un copac şi la mine, în dreptul geamului, ca să mă 
opresc în el, să nu mai zbârnii prin cel al vecinilor, că or să spună că 
le-au căzut frunzele (copacilor, deh) din cauza mea). 

Aş bea o gură de cafea. Cana e la 2030 centimetri. Realizez că 
între gând şi mișcarea mâinii nu mai este legătura de până acum, 
instantanee, de nici no luam în seamă. 

Aştept să se miște mâna. Nu. Gândul nu a ajuns de data asta, așa 
că mâna mea e inertă. Am zis eu că am devenit una cu patul, dar nici 
chiar așa. Între gând și mișcare nu mai este nicio corelare 
ştiută /învăţată de atâta timp, încât nu-i mai dădeam nicio importanţă. 
Legătura sa rupt pe undeva. Toate devin anapoda, brusc. 

Parcă e o mare imensă în mine. Habar nu am de ce/cum/cât de 
imensă, dar, dacă simt așa, asta e! Gândesc că e roşie. Nu, nu e roșie. A 
luat locul sângelui care să scurs neştiut, fără să anunţe, undeva. Halal! 
Şi eu i-am purtat atâta timp, având grijă chiar şi când o picătură curgea, 
să nu las să se piardă prea mult, iar el acum, dispare așa, fără să spună 
nimic. 

Caut o dâră, o urmă până la gândul meu, poate oi reuși să iau 

cana de cafea. Nimic. Renunţ deocamdată la cafea. Bine că există cana, 
totuși, acolo. 

Mă întorc la marea din lăuntru. E străvezie, așa, ca lacrimile. 
Deci vor curge lacrimi prin venele mele de acum înainte? Uluitoare 
devenire. Pentru că eu nu prea plâng (pot să număr pe degetele de la o 
mână de câte ori am plâns în viață). Doar, uneori, când mă bucuram, mi 
se umezeau așa, dintr-odată, ochii. 

Deci, reiau, vor curge lacrimi de bucurie care vor ajunge la inimă 
şi... Şi inima va deveni și ea o lacrimă imensă, va străluci cât toate 
lacrimile de bucurie la un loc. 

Simt că mi se opreşte inima. Probabil a auzit şi ea „gândul'. 
Începe să bată tare, rar. Zguduie niţeluş, dar e plăcut. Sunt convinsă că 
o să-i placă să devină asemenea unui cristal strălucitor, transparent și 
clar, doar o imensă Lacrimă. Poate io fi mai ușor cu marea asta de 
lacrimi, decât cu sângele roşu... 

Ce să mai fac? Încă nu mă pot mişca. Reiau cu ochii minţii 
(ciudată și expresia asta) ziua de azi. Adică evenimentele ei. Nu știu, 
orice aş spune/gândi, parcă o fac pe două planuri. Cuvintele sunt una, 
pe când gândul e mult mai clar, direct. Las asta pe mai târziu. 

A! CEVA demn de „gândit”. Am trecut în fugăfugă peste mesajele 
din calculator. Nu am avut starea să le citesc. Multe, foarte multe. 

„CINE o fi în spatele lor totuşi? O fi frumos la ele în suflet?” 

În calculatorul meu este o lume dincolo de lume, o lume în care 
nu pot spune că am un loc. Am încercat o dată, dar a venit cineva și 
mi-a spus că nu e bine. Am crezut, dar aveam să mă conving că nu mi-a 
spus adevărul, motivele fiind ale sufletului lui, nu ale mele. 

Liniile astea pe care le văd şi care fac legătura între mai multe 
puncte din calculator tare încâlcite mai sunt. (Uau! Reușesc să ridic 
mâna câţiva centimetri în direcția dorită, cana cu cafea. Hmmm... Oi fi 
reuşit să mă apropii de gândul pe care l-am avut inițial? Aşa se pare). 

Sunt prea multe fire în calculatorul meu. Pe unii îi înconjoară 
chiar foarte multe (oare îi sufocă? Prin alții, cei drept, foarte puțini, 
firele parcă doar trec). Când îi ating, ei „emit” o lumină scurtă, de culori 
diferite, apoi se sting. Fire calme pleacă de la câteva puncte și încarcă 
altele care încep să strălucească. E frumos. 

Uite: un punct care parcă e asaltat. E „zăpăcit” niţeluș deja. 
Zbârnâie dezordonat. Cred că nu va rămâne mare lucru din el, după 

atâtea „impacturi”... cu/ în alte suflete. 

Altul! Pleacă spre mai multe puncte, iar ele, când sunt legate cu 
el „zbârnâie” straniu. Parcă se... Da! ce mai?! se prăjesc de-a binelea de 
la intensitatea cu care au preluat „mesajul”. 

Cerule! Ce doctorie le-o fi necesară? 

Între alte două puncte este un fir minunat, superb. Stau, privesc 
şi mi se umezesc ochii. A! Deci inima lucrează cu noua substanţă. 

Fiecare punct trimite din ce în ce mai multă vibrație spre celălalt. 
Ce frumos e! Parcă se formează un univers unic, care îi cuprinde pe cei 
doi. Hmmm... O să devină şi altfel? 

Sper că da, e prea frumos şi straniu de curat! A, nu! Şi spre unul, 
şi spre celălalt se îndreaptă fire care parcă ar vrea să îi sugrume. 
Doamne, ce se întâmplă în calculatorul meu? Război galactic?! Îmi vine 
să țip la cei doi. „Fugiţi, dispăreți amândoi de aici sau nu vă lăsați 
înconjurați de alții!” Firele încep să îi înconjoare, devin tentacule care 
sug lacome prada... 

Închid calculatorul. Nu am putere să mai privesc, nu am putere 
să fac nimic. Nimic. A! Am reușit să mai prind fugar, cu coada ochiului, 
câteva fire care vin și spre mine, ba unul chiar mă lovește mai tare, e 
chiar un mesaj. „Nu, nu! no să-l citesc, ca să nu mă „racordez” la cine 
ştie câte alte fire ascunse în /după el. Îmi ajunge cât am văzut!” 

Câtă/ce diferență este între firele din calculator și cele din afară? 
Una ar fi că firele din calculator spun mai multe decât cele din afară, 
cele pe care le oprim să mai plece, prin „cuvinte”. Credem că nu ajung. 
Of! Asta e o altă discuţie. Da. Aici, în calculator, trimitem fire pe care nu 
le mai descâlcim... în afară. Mai bine fără! 

NINGE! Copacul vecin are crengile albe, pufoase. Nu mai aterizez 
în el, ca să nu-i scutur gândurile (iar gânduri? Ei, fie și așa, dacă asta 
vreau eu acum), care s-au aşezat cuminţi pe crengile lui. Poate au să-și 
spună multe, de asta au străbătut văzduhurile cine știe de unde venind. 

Oare ceva din exterior (copacul, fulgii, perdeaua de la geam, 
gândul tău) poate lăsa urme în interiorul nostru? Găsim o cale de a 
cunoaşte exteriorul şi altfel decât privindu-l?” O fluctuaţie a unui 
parametru fizic lasă o urmă în trăirea subiectivă”, spun cu glas tare. 

Oare firele din calculatorul meu (am eu ceva azi cu el, sau el cu 
mine!), lasă urme în trăirea subiectivă a subiectului/subiectelor 
(punctelor) implicate? Uf, da, doar se „vede” cu ochiul liber. Trăire 

subiectivă indusă, care se transformă într-o autotrăire, de se pot forma 
multe galaxii până... te trezeşti. 

Subiectiva din mine creează deocamdată tăcere, adică nu, sunt 
mai multe tăceri. Cred că ar fi bine să devină una singură, o unică 
tăcere. Sunt sursa, dar şi substratul ei, ca nemanifestare încă. Deci pot 
influenţa o tăcere nerostită, neformată încă... 

Câte n-am putea face noi, oamenii, dacă am fi pe deplini 
conștienți de o altă ştiinţă? Cea a intuiției. Intuiţia e cea mai obiectivă 
dintre toate și tot ea e cea mai... Gata, vreau să mă opresc aici. Ce? Eu 
îmi ascult intuiţia? Sigur că da, dar după ce o iau peste ochi, de cele mai 
multe ori. Sper să ies din această obișnuință cât mai curând. 

Sună un telefon. Îmi desprind/dezlipesc privirea, gândurile, din 
înalturile pe care le-am golit de nori, dar voi mai reveni, sunt sigură. 

Aşa că atenţie când mai priviţi norii! Dacă vă vine un gând mai 
ciudat, ca să zic aşa, tocmai mi-ațţi citit unul (o să recit poezii mai des, 
ca să îmi țin gândurile ocupate, că vedeţi ce iese...) 

Privesc telefonul... Oare o fi sunat? 

O fi iar „frumos la mine în suflet?” Ciudat Sufletul ăsta, dar, dar 
dacă tot se zice că îl avem, asta e! 

Frumuseţe în sufletele voastre, ale tuturor! 


t0; 
Descântul îngerului pământului 


Ceramica de Horezu ma încântat și acum. Îmi place să simt 
recele adânc al lutului care începe să vibreze a poveste. Îngerul 
pământului, cum i se spune în popor. Îmi place să-mi beau cafeaua în 
cană de lut. Dar acum iau două. „Pentru a pune apă vie în ele” e gândul 
care se naşte din mine clar și limpede. Zâmbesc și ştiu că așa voi face în 
curând. 

Bătrânul olar îmi spune că el a făcut cănile și mă priveşte 
zâmbind îngăduitor. Privesc şi eu împrejururile care adăpostesc atâtea 
legende mai vechi sau mai noi. Privirea îmi este mereu atrasă de un 
punct îndepărtat şi tot revine spre el. Un fior parcă se strecoară în 
mine. 


„Acolo unde vă tot uitaţi a fost un conac boieresc și, într-o vară, 
au venit mai multe domniţe să se bucure de aerul de aici. Una era 
frumoasă foc. Boierul tânăr pusese ochii pe ea. Dar se spune că, 
umblând prin sat, a ajuns la casa unui olar. A cumpărat oale, străchini, 
dar nu se mai dădea dusă. Ucenicul olarului, un tânăr chipeș, nu-şi mai 
dezlipea nici el ochii de la domniţă. la promis că îi va face în câteva zile 
ceva frumos, unic. „Numai pentru noi doi”, cică ar fi șoptit fata”. Numai 
pentru noi. Atunci, așa o să fie. O să fac două căni din care o să ne 
astâmpărăm setea”. Și, cum necum, sau întâlnit într-un amurg prin 
pădurile de folose. Așa au dus-o toată vară, în beţia fânului proaspăt 
cosit şi însoţiţi de cântecul pădurii şi al păsărilor cerului. Boierul cel 
tânăr s-a supărat foc. La o vânătoare, la împușcat pe olarul cel frumos. 
L-au părăsit în pădure. Domnița a alergat la el şi a văzut că mai suflă. 
Cu cele două căni a cărat apă, de i-a dat să bea și ia spălat rănile. La 
vegheat zi şi noapte pe iubitul ei olar, cântând încetișor. Veneau 
jivinele pe rând şi stăteau cu ea. Păsările cântau dulce, iar pădurea 
toată părea îndurerată de suferința celor doi. Până când, într-o zi, a 
apărut Zâna Pădurii şi a învăţat-o descântece, câte unul pentru fiecare 
cană. Unul pentru apă moartă, iar celălalt pentru apă vie. Cu care să-și 
ajute iubitul. Şi a tot descântat fata, până când, într-o zi, tânărul olar 
şi-a venit în simțţiri. Au plecat împreună, și cică au trăit fericiți multe 
sute de ani. Fiindcă domniţa învățase descântecul Apei Vii, pe care îl 
şoptea mereu. Nimeni nu știe acel descântec. Dar se spune că 
argila /îngerul pământului îl știe, iar dacă sunt două căni pentru 
îndrăgostiți, atunci fata ştie în inima ei să descifreze descântecul și să 
fie fericiţi. 

Mă uit uluită la bătrânul olar. Deci descântecul EXISTĂ! Nu a fost 
un gând răzleţ. Îl sărut cu bucurie şi recunoştinţă pe amândoi obrajii 
arşi de soare, de vânt, brăzdaţi de ani. Are ochii că ai pădurii, frumoși şi 
buni. 

„Aveţi grijă cu descântatul! Dacă nu e cel care vă e sortit, să dați 
cănile de pomană la sâmbăta morților! Altfel, vă aduc nenoroc'. 

Încă privesc cele două căni de lut. Sunt albe, cu frunze, flori şi 
spirale... Le rotesc încet, ca să pot cuprinde tot desenul de pe ele. Şi ele 
parcă se tot rotesc într-o spirală de cânt. Poate voi dărui o cană... Săi 
şoptesc iubirii: „Beamă până la cel din urmă strop, ca să fiu în tine!” 

Stau întinsă pe pat, cu fereastra larg deschisă. Peste drum, e o 

cădere de apă. În noapte, sunetele ei sunt când puternice, când line. 

În vuietul apei curgătoare, revine un vis. Apa are ritmul unei 
magii în care rămân suspendată între liniștea dintre sunete. Uşor, ele 
desenează în mine un alt peisaj, un spaţiu de libertate, în care m-am 
abandonat de atâtea ori, sorbindul, extrăgându-l dintr-un timp 
abstract. 

Acum, vreau să îl aduc în sfârșit în prezent, acesta să devină 
adevăratul lui timp. 

Întind palmele spre timpul din fața mea, dar e un timp despre 
care ştiu că e trecutul încă netrăit. Simt în ele o arsură ca aceea a unui 
sărut cu o putere divină, sărut primit de la o ființă mult iubită. Timpul 
nostru lăuntric, în care intrăm de atâtea ori, este, în realitate, Timpul 
etern în care uităm să revenim, locuind numai cu privirile pe dinafara 
noastră, în acele urzeli care ne încâlcesc deseori destinele... 

Dar Aproapele devine în câteva secunde o depărtare din care cu 
greu reușesc să mă dezmeticesc. Nu s-a întâmplat nimic, doar cerul 
inimii a fost acoperit de o imensă mantie. Privisem o secundă doi ochi 
care însă sau întors spre altcineva. Ochii pe care îi caut de la începuturi, 
ochii LUI, încă nu i-am privit, nu i-am regăsit privirea în care să mă 
pierd fără urmă de împotrivire. Ochii sufletului, care să se contopească 
într-o arzătoare adorare. 

Plec ușor, pentru că, oricât de vag, atunci când îngerul iubirii e 
chemat de două priviri, nu e bine să te amesteci. Trebuie să lași de 
acum încolo oamenii să încerce să descifreze ce le şopteşte îngerul. 
Cum /cât vor reuşi... e povestea lor. 

Undeva, sus, în ceruri, zgomot de ceramică spartă... Două căni 
redevin lut. Vreodată, poate cineva le va da forma a doua suflete. 

„Aveţi grijă cu descântatul! Dacă nu e cel care vă e sortit, să dați 
cănile de pomană la sâmbăta morților. Altfel, vă aduc nenoroc”. Așa voi 
face. 

Îmi aşez palmele pe inimă, şi acolo e o armonie nouă. 

Am primit o mare Taină. Cântuldescântul de apă vie există! 

Cântul mării - unic cânt al abisului 


„Dacă te uiţi prelung în abis, abisul se va uita prelung în tine”. 
Friedrich Nietzsche 


În ultima vreme făceam ce făceam şi tot despre Abisuri dădeam. 
Sau... dădeau ele peste mine. Aveam senzaţia că nu există carte în care 
acest cuvânt să nu fie scris măcar odată. Un răspuns tot avea să vină, 
cumva. Dar metafizic, gândeam. Avea să vină dar, în deplinătatea lui 
vizibilă... fizic. 

Mergeam încet, prin orele înspre pragul nopții spre mare. 
Aveam de îndeplinit o promisiune. Întâlnirea cuiva cu Marea prin mine. 
Să îi spun ceva, să creez un gând prin care să ajungă să se regăsească 
două fioruri. Și am aflat că este ușor de ajuns... la malul mării. „Pe 
străduţă drept înainte”. 

Mergeam și mă gândeam la sufletele întâlnite în acea seară. Cât 
de simplu este să le modelezi dar ce responsabilitate enormă. O simplă 
informaţie spusă cu o anumită tonalitate îi poate arunca în... abis, 
desigur. Gata! Hotărăsc solemn că nu mai vreau cuvântul acesta. Mă 
înfioară deja. 

Străduța pe care merg spre mare e tăcută. Aud/disting marea, 
pescăruşii. Mi s-a spus că la capătul ei este EA. Deocamdată mie 
suficient. Casele sunt tăcute. Nu muzică, nu zgomote. Câte o lumină 
stingheră parcă, la câte vreun geam. Privesc copacii. Nucii deja nu mai 
au frunze. Sunt străjeri la porți, încă nu ai impresia că sunt stingheri, 
trişti înspre iarnă. Dar unii copaci sunt uluitori sub razele de lună. Stau 
şi îi privesc îndelung. Mă farmecă culoarea argintie pe care o au 
frunzele. Unele, cele luminate de razele lunii. Celelalte au o 
întunecime... Am bufnit în râs. Ei da, au o întunecime de abis şi gata. 

Din când în când las senzația apropierii de Mare să fie mai 
prezentă în mine, mai conștientă. Apoi privesc din nou în jur. Flori la 
fiecare casă. Trec din culori în alte culori, din miresme în altele tot mai 
răscolitoare... 

O tresărire bruscă, un mic balans și... mă opresc parcă 
suspendată în necunoscut. Nu mai am unde face următorul pas pentru 
că... e ABISUL. Văzut cu ochii fizici. REAL, în faţa mea. 

Zeci de stele într-un întuneric deasupra care se continuă sub 
mine. Imens. Dar în acea întindere nu strălucesc, e doar un hău imens 

din care... se aud valuri. 

E MAREA. Ea parcă absoarbe stelele în adâncuri. E 
cutremurător. 

Mă retrag ușor, mă asigur că simt pământul sub picioare. O clipă 
nici faptul că este un întreg oraș înapoia mea, nu am mai știut. Formez 
un număr și... cineva se reîntâlnește cu marea. Misiune îndeplinită. 

Apoi... mă las să alunec în vrajă. A mai găsit destinul un pretext 
pentru a mă aduce aici. Las zbaterea valurilor să creeze culoar înspre 
adâncurile mării. Înspre acel abis pe care doream să îl cunosc, să îl 
ştiu... metafizic sau poate au fost clipe în viață când credeam că sunt în 
el... Impactul a fost însă atât de puternic încât a şters orice altă 
amintire. Un mic pas și m-aș fi trezit rostogolin-dumă (tot aievea) 
înspre el. 

Mă aşez cuminte pe pământ cu picioarele în golul imens. 

Nu se distinge linia dintre Mare şi Cerul mare și înstelat. 

Doar că sus sunt stele iar dedesubt sunt... tainele lor. În adânc, 
în ABIS. 

Valurile doar apără Taina sau cheamă înspre adânc de Taină. 
Fiecare va simți altfel. Pe mine mă cheamă. Mă gândesc că bariera 
valurilor este... o barieră. „Da, și?!” Opresc gândul și mă las să alunec. E 
cald și învăluitor. „Ciudatele... găuri negre. (chiar și cele create la 
ultimul experiment al omenirii, de acu câteva zile)”. Hai să las lumea cu 
ale ei trebi... Îmi pare rău de secunda de gând. Am pierdut aşa o 
porţiune din alunecare. Revin și simt marea, uriaşa ei putere de apă 
cum e din ce în ce mai calmă, mai lină, atotcuprinzătoare dar într-o 
îmbrățișare tandră, ispititoare de a fi mai în adâncul ei. Simt cum se 
apropie Puterea unei Tăceri. Mie cumva cunoscută. Și brusc apare o 
imensă explozie de lumină. Cerul şi marea sau întâlnit şi m-au făcut din 
nou să trec barierele umanului din mine, când toate câte sunt /există, 
dar și toate câte nu sunt le simți că te așteaptă, că sunt pentru tine, în 
tine. 

„Doamne, câtă Putere, câtă strălucire, câți sori adunaţi în Inima 
mării din adâncul ei. Și iubesc acest adânc al Tainei, această inimă 
cerească care este în ea. Care este în mine acum. Pentru că acea 
explozie a dizolvat existența mea pământeană. A pătruns în mine cu o 
asemenea forță, minunat și dulce, liniștit și cu ardoare, foc care topeşte 
mistuind şi ultimele mele bariere. În mine pătrunde sufletul adâncului 

făcându-mă să-mi văd dorurile ascunse de atâta timp încât nu mai 
ştiam că există. Acolo, în tăcerea Abisului, dorul din inimă a învins 
până şi visele. 


„Dacă te uiţi prelung în abis, abisul se va uita prelung în tine” — 
ochii noştri sau întâlnit. 

Ce este un Abis?! este cel care rupe cercul închis al cauzalitățţii, 
dincolo de legile și ordinea cauzală în care suntem?! Dar cum, CUM să 
rupi tu... ceea ce nu a fost creat/ manifestat dar totuși există?! 

Care absoarbe cu o forță care credem că atrage fără putință de 
scăpare. Şi atunci... ce căutăm acolo?! Într-un portal care deschide 
calea spre infinit, dincolo de limitările şi legile cosmice. 

Putem distruge toate iluziile existenţei efemere ale cosmosului 
creat de noi înșine?! Cred că încă ne este teamă de... necunoscutul Abis 
din noi. 

Îi putem spune IUBIRE pur și simplu, mai presus de lume dar 
ascunsă în ea. Dumnezeiască dovadă de lubire dar din care nu ne 
lăsăm împărtășiți (cel puțin nu cu ușurință că doar avem experienţe 
motivatoare care ne ajută să ne dezicem cu maaare ușurință). 

lar până a ajunge la ea... mulți renunţă. Totalitatea fiinţei sperie, 
ea absorbind şi dezintegrând doar... spaimele şi temerile, dezicerile 
din noi. Sunt obișnuiți cu ele marea majoritate mai mult decât vor/pot 
să recunoască. Doar... datorită obișnuinţei se simt stabili, stăpâni. Pe ce? 
Pe frânturi... de soartă. Care tot încearcă să îi întoarcă cu fața spre 
Adevărul lor. Punându-i în fața repetabilităților... Care de fapt nu 
însemnă nimic, eventual o dezicere de taman ceea ce ar trebui să... iei 
în braţe la orice răscruce ai fi, să te laşi pătruns/să pătrunzi, până în 
totalitatea Fiinţei... (aveam să văd în curând o nouă demonstrație...). 

Aud un foșnet uşor în jur. Un om stă la câțiva metri şi privește şi 
el înspre Tăcerea din fața noastră. Pentru că nu se mai aud valurile. 
Contopirea cerului cu marea este deplină. 


„Vam vegheat! Nu, nu m-am gândit la altceva să ştiţi. Pe aceia îi 
cunosc. Parcă... cântaţi împreună cu Marea. A fost o seară frumoasă și 
pentru mine”. Nu pot decât să zâmbesc. Stă la câțiva metri și priveşte 
din nou, tăcut marea. Nu ştiu de cât timp e acolo. Nu are nicio 
importanță. Vreau să îl las acolo, să nu-l tulbur şi plec pe străduța pe 

care parcă o cunosc de poate mult timp. Îi aud pașii în urma mea. Rari, 
la aceeași distanță. Când ajung la Bulevardul luminat, cu zgomot de 
mașini ca la raliu... se opreşte. Probabil... e zona altcuiva, mă întorc și îl 
salut ridicând uşor mâna. 

Se apleacă într-un salut atingând aproape pământul cu mână. 
Nu imită pe nimeni. E un gest coborât din alt timp pe care parcă dorea 
să îl mai facă odată. Ridic mâna la inimă și înclin uşor capul. Rămâne 
nemișcat iar eu mă întorc și plec. 

Plec spre un „Acasă”, poate într-o inimă umană care ştie Abisul 
şi mă aşteaptă de mult timp iar eu nu am știut că există din cauză că... 
nu lăsasem abisul să pătrundă în mine, să mă descopere pe mine mie 
însămi. Teamă? Nu. Neîncredere? Poate. Sau alungarea într-o uitare 
voită. 

Mai fac din când în când câte o plimbare prin gândurile, prin 
şoaptele, prin tăcerile mele, ale tale. 

Parcă e o regăsire netrăită dar prezentă, a mea - a nimănui cu 
nimeni, eliberare dintr-o absenţă a oricui de oricine, absenţă în care nu 
am fost dar în care putem fi în oricare din clipele care vor veni. 

Las geamul deschis și încet /încet aud din ce în ce mai clar 
MAREA. Disting foşnetul, alunecarea valurilor înspre un țărm și 
retragerea lor înspre adâncuri de cer coborât în Ea... Revin uneori cu 
putere alteori cu o imensă blândeţe, parcă alintând... iar inima mea 
cuprinde nemărginirea în ea. Devenim UNA, contopire de Cer şi Mare, 
un Unic Cânt al Abisului. 

Dorul - un suflet călător la o răscruce dintr-un adânc dintre 
mine şi nimeni. 

Icoana surâsului 


Am primit o icoană. Ciudată. Expresia chipului e martorul din 
interiorul meu. În lumina zilei, nu descopăr nimic. Senzaţie clară că 
figura poate dispărea oricând în vid. Moment pe deplin surprins nu 
când privesc direct, ci doar fugitiv, ca o alunecare de gând. Simt cum se 
fixează tot mai profund în mine, suprapunându-se, perfecțiune 
nebănuită. 


Descopăr un surâs teribil venit de nicăieri, care luminează 
chipul. Legătură urzită numai de vraja prin care Absolutul coboară în 
Manifestare. Şi se întâmplă doar prin Vidul surâsului, care devine Vis 
ascuns în mine. Blestem și Binecuvântare, cer și infern, trezire şi adânc 
de somn, indiferenţă și aprindere, antinomii care susțin stau agățate de 
acest surâs, pentru a vedea că exist. 


Nu există sunet, pentru că tăcerea e prea grăitoare. Lumina 
devine alunecare, Hierogamie, dar fără să o denumești, devine prin 
cuvânt duală. Starea fiinţială în care cuvântul separă. În nerostire stă 
Taina. De nerostit, pentru că se divide prin explicaţii. Sunt îndrăgostită 
datorită surâsului. Mortal și îmbietor, asemenea seminţelor care, 
surprinse în somn, își dezghioacă secretele sau, cine știe, vor doar să 
surâdă în sărutul cerului. 

Surâd fără să mai privesc icoana. Toată manifestarea, toate 
lumile văzute sau nevăzute din ceruri sau din adâncuri stau agățate de 
acest surâs. Nimic nu pare a se mişca, pentru a nu rupe fiorul - fir între 
Neant și înfățișarea manifestată. Surâsul din icoană era compasiune 
infinită, dar indiferentă. Asta a născut spaima din privitorii de până 
acum. Mil amintesc și eu vag, ca o ameninţare asupra celui care 
îndrăznește să miște sau să respire - mişcare prin care se cheamă 
viața. Creează spaimă misterul de dincolo de surâs, devenit pol, poartă 
prin care ieși pentru a te întoarce. Ducând cu tine Surâsul ceresc în fața 
celui Infernal, în neantul pe care îl afli jos. 

Focul florii 


Am primit o Floare Roşie. 

Culoarea ei de Foc Aprins mia sorbit privirea. Un tremur ușor, 
îmbătător, ma cuprins în cea mai tandră îmbrățişare în care am lunecat 
amețită de atâta căldură și putere, când degetele, palmele mele au 
mângâiato ușor. Îndărătul ei se află un suflet, iar în acel suflet vreau să 
fiu şi eu. Adoratorii iubirii fac cerc în jurul ei și-și întind braţele 
deasupra pentru a se încălzi. 


Întindem braţele cu atâta credință deasupra unei Flori Roşii? 
Avem credința care ne poate încălzi? Avem sinceritatea și puritatea și 
încrederea că așa este? 

Focul dinlăuntrul florii este veşnic. El reapare mereu și mereu. 
Mă gândesc uneori că, datorită nouă, florile înfloresc iar și iar. Mesajul 
lor nu îl pricepem IUBIREA E VEȘNICĂ. Iar noi avem/trăim doar stări. 

Până învăţăm să ne lăsăm cuprinși în abandonul total fiecare 
pas doare, fiecare gând sună în mii de tonalități. Culorile se amestecă, 
iar înmiresmarea lor ne zăpăcește. Nu mai știm uneori de unde/cine 
este cel care ne dăruiește Floarea Roșie. Și totuși, arderea trebuie să fie 
deplină. 

„Un visător de ceruri trebuie să descifreze în fiecare floare 
culoarea unui cer”, vine o şoaptă. 

Şi originea florală a focului! Cât mister al vieţii care pătrunde în 
adâncimile cele mai abisale, cuprins într-o sămânță care va înflori în 
roşu. „Culoarea este o epifanie a focului, floarea este o ontofanie a 
luminii” - citiseam cândva. 

Floarea lăuntrică a focului pătrunde ființa care i se dăruie. Nu se 
poate altminteri decât întinzând brațele deasupra florii purpurii, 
primind seva arzândă pe care o simți cum trece din floare în tine. Și 
devii tu purtătorul de foc al florii, tu însuţi rug de seve mistuitoare. 

Am primit o Floare Roşie. Rugul aprins de ea mistuie ultimele 
fărâme ale trecerii mele. 

Suflet de primăvară într-un copil cuminte 


Poate suna ciudat în alt context sau spațiu, dar acum, aici, în 
singurătatea plină de adevăr a muntelui, parcă sunt formată din 
aceleaşi esențe ale misterului care alcătuiesc visele. Fulgerul care 
coboară pe pământ luând înfăţişare de şarpe când se ridică deasupra 
norilor devine veritabil Balaur - măreață simbioză pe care o 
întrezăresc în răstimpuri, aduceri aminte din legende şi poveşti. Câmp 
de bătălie între cer și infern. Spiralele Balaurului sunt trepte pe care 
urcăm. 


Mă uluiește puterea omului în a se lăsa asimilat Vortexului 
Sferic, rămânând entitate. Înțelepciune transformatoare când e supusă 
pazei simţurilor, singurele în stare să „zăpăcească”... Cu ele nu lupți, ci 
le schimbi direcția. Nici măcar semnul, ele fiind în partea de 
dedesubtul orizontalei, vălul fiind starea crepusculară a ființei. 

Alunec în frântura de vis... realizez că tăcerea muntelui îmi 
măsoară credinţa, măsură a înaltului care aici mi-a fost întotdeauna 
mai aproape. 

Mie din ce în ce mai frumos... în Primăvară, în dezlănțuirea 
clipelor care curg din veșnicie, în alunecarea lor înmiresmată pe 
pământ - scaldă de îmbătătoare arome, verzi seve prin albastrele vene 
ale trupului urzit în tăceri de aștri în care renasc. 

Crucea florii de liliac 


„Oamenii mari nu pricep niciodată nimic și este obositor pentru 
copii să le dea întruna explicaţii”. (Micul Prinţ) 


Zile de primăvară, sărbători ale vieţii în cercul celor văzute, 
basme păstrate/venite din lumea celor nevăzute... care pătrund în 
mine în adâncimea nopților din ce în ce mai calde. 

Pășesc obosită, cu gânduri pe care le vreau pentru mai târziu. 
Sau adunat atâtea nedumeriri, mai ales ale altora în mine... Știu că le 
voi da de capăt... pentru că, pentru că oamenii sunt iubiţi, chiar și când 
a rămas doar o părticică din sufletul lor, netulburată în vremile de 
acum. 

De undeva apare motănelul meu. Mergem agale amândoi pe 
străduța îngustă. Parcă aș vrea să deschid ochii spre ceva anume, dar 
încă nu pot. E o oboseală mare în mine, un zâmbet trist... 

În dreptul porții ne despărțim: Bizu sare pe gard pentru că, 
dincolo de poartă mă (ne) așteaptă Nad. Doar îl ghicesc în noaptea 
neagră. Îi simt botul cald cum se apropie de mâna mea. Scânceşte ca un 
copil de bucurie... 


Tămăduire!!! Nu vindecare, ci de tămăduire au nevoie oamenii. 
Tămăduire care pleacă din minte pentru a îmbrățișa inima. Pentru a fi 
una cu ea, suspin în adânc de foc, în inima Fiinţei. 

O mireasmă caldă mă învăluie. Degetele mele se strecuraseră în 
ramurile de liliac primite de la bunele mele vecine. Unele le dau 
drumul în curte sau le lasă agățate pe poartă. Sunt multe culori... 
nuanțe de violet care par vii în aroma ce se răspândește valuri, 
unduinde în geometrii numai de ele știute. 

ŞTIU... sunt seri, nopţi de când, ca în fiecare primăvară, apare 
aceeași întrebare cu același răspuns. (Din... copilărie, evident). 

Mă întrebau de ce dorm sub tufele de liliac, de ce mă învălui în 
ele. Luam ramurile și le înfăşuram, atentă, fără să le rup, în jurul meu. 
Rămâneam așa... ca o statuie, mult timp. Răspundeam invariabil: 
„Dorm sub CRUCEA florilor de liliac. Adun florile - în cruci în jurul 

meu. 


Da, e o altă poveste din povestea care curge acum prin starea 
mea de copil al nopții. Ştiu... ştiu că toate poveștile sunt deja scrise 
undeva. Noi le citim din când în când de pe filele sufletului nostru 
saaau, al altora, uneori. Atunci când ne invită, când ne dă voie sau chiar 
ni le citeşte. Se întâmplă... şi aşa. Uneori, chiar rămânem unul în 
povestea altuia așa cum a rămas CRUCEA florii de LILIAC în povestea 
mea. 

Crucea „cheie şi izvod uman și cosmic”. 

Mă plimb în crucea nopții, în mirarea razelor lunii pline, pe 
străduţele tăcute. Strălucesc florile liliacului sub razele ei şi a stelelor. 
E o înfiorare de miresme și culori care străbat umbrele din mine. Mă 
las absorbită de aroma care pătrunde în fiecare suspin al sufletului... 
Nimeni nu cred că i s-ar putea împotrivi. 

Devin culoarea, catifelarea petalelor mici... devin crucea care mă 
atrage în adânc de ființă. Ochiul credinţei din mine e atras de acel 
dincolo de catapeteasma inimii. Acolo nu mai există în seara asta 
numire a nimic ci doar o cunoaștere simplă aşa că în sufletul copilăriei, 
mai presus de culoare, semn, alcătuire, numire sau denumire care ar 
limita ceea ce devine mișcare în nevăzutul rugăciunii, într-un spaţiu în 
care sunt cuprinse toate, dintotdeauna. Un dincolo în care simţurile nu 
mai sunt stări ale lumii văzute, devenind de prisos în ruga care se 
rostește neîncetat. 


Poate niciodată nu am trăit atât de profund starea crucii. O 
gândeam... o imaginam... o simţeam, dar ea nu era VIE în mine. 

O Liturghie netrupească rostită pe altarul inimii, care se 
săvârşeşte din Nefiinţă. 

Sufletul meu este cuprins în mirare, doar uimirea contemplării... 

Doar atât: uimire într-o lacrimă, dulce suspin de tămăduire 
dintr-o noapte cu arome suave, tandre, dulci amărui, din Crucile 
Floriideliliac... 

7. Supt semnul SÂNZIENEI 


Timpul, Clipa gând, Cuvântul. 

Împlinirea tăcerii, lubirea, Joaca, Sunt doar ploaia. 
Rostiri, Sunt azi din ieri, lertarea, Îmbrăţișare. 
Sacralitate, A dărui, Împlinire. 

Eternul feminin 


Timpul 


Închid ochii peste pleoapa timpului trecător printre tâmplelele 
mele. Cer suspendat a viselor, gândurilor, chemărilor. 

Calc peste clipele care vin. Am vrut să plec din ele, luând cu 
mine verdele din liniile vieţii frunzelor, batere înfioarată a copacilor, 
albul din sideful perlei în care s-au ascuns razele de lună, gândul 
argintiu al Crăiesei, roșul din sărutul soarelui răsfrânt pe buzele tale 
care topeau în ființa mea mireasmă de aprinsă floare în al cărei potir 
pătrunzi însetat, ca să mă regăsești în nopţile nesomnului. 

Luând albastrul din neantul în care gândurile tale caută dorul 
împlinirii din răsăritul atingerilor rămase în delirul zidurilor reci 
răstignite în arcada timpului obosit de el însuși, în surâs nemișcat. 

Am vrut să plec prin nopţi cu stele, să mă dezbrac în surâsul 
nemișcat al albastrului de sub pleoapele tale... 

Redesenează-mă în el, în conturul gândului tău, la fiecare răsărit 

sau apus, sau înserare sau lasă-mă să plec în neființă. 


r0; 
Clipa gând 


Clipă - un simplu popas al florii între sămânță şi uimirea 
înfloririi hrănită de lumina bobului de rouă nerostit. Clipă în cuvintele 
însetate de taina din ele, din fiecare răsărit sau apus, şerpuind în 
lungul universului curcubeul negândului; un simplu cânt deasupra 
zorilor. 

Aşteptarea tăcerilor care vor rostogoli cuvintele pe margini de 
lumi, numărând unduirile argintii ale vieții în noaptea care desparte 
un gând. 

Clipele curg, gânduri rostite-nerostite, ape de Stele; Cununile 
neursite între cer și pământ. La rădăcina lor, aştept roua de seară, 
sărut al nopții în inima gândului. 

Mi-e dor să fiu doar sunet nerostit în taina Vieții începutului, 
Doamne! 


ro; 
Cuvântul 


Şoptesc şi apoi închid în mine Cuvântul. Se preface în murmur și 
îl las să se așeze în inima mea, adânc care cheamă Adâncul. 

De ce o fi rănită? Un înger se așază alături și zâmbeşte. 

Ce-o fi știind de ființa lui mă învăluie ca ropotul-cântec al ploii? 
Ah! Am uitat: Cuvântul. 

Şi eu, care voiam să-l şoptesc din nou. Pentru că, la începuturi, 
întotdeauna îți răspundeam, chiar când nu-mi spuneai nicio vorbă. 
Învățasem să ascult privirile Tale. Să te caut și să te găsesc înăuntrul 
adâncurilor mele. Şi acum eşti în atingerea Cuvântului uitat de când nu 
l-am mai şoptit. Rostirea lui rămâne suspendată, nemișcată, în tăcerea 
dintre noi. 

lar sufletul meu începe să-și amintească, respirând în iubire, 

sunet cu sunet, Taina cea demult uitată. 

Lasă fereastra deschisă, ca să pot pătrunde în tăcerea inimii tale, 
unde să ne regăsim. Am fost acolo dintotdeauna. Chiar dacă acum ne 
este greu să mai înțelegem unde începe cerul, Lumina care înconjoară 
necuprinsul. 

Până atunci, boabă de rouă, voi aștepta Soarele să mă sărute, 
transformându-mă în curcubeu, pod de culori între visele noastre. 

lar Tu vei şopti înconjurându-mă cald și blând, ca să nu mă 
doară sunetele Lui. 

Cuvântul. 


TĂ 
Împlinirea tăcerii 


Uneori, nu mă pot uita în ochii TĂI care mă învăluie în privirea 
lor de la începutul începuturilor. 

Alteori, îi caut şi vreau să mă afund în adâncul lor clar, să mă 
pierd în limpezimea ce mă învăluie în deplina Lumină care vine, 
s-așază lin în inimă şi-mi cuprinde tot spaţiul din jur, și nu mai am altă 
scăpare decât să devin parte din EL. 

E-atâta Eternitate în priviri, încât, de vorbesc sau tac, se nasc 
mereu alte ETERNITĂȚI. Și învăţ cum tac Cuvintele... Sufletul meu o 
vreme le mai poartă umbrele spre înalt, spre depărtări. Liniştea se 
așază, ESTE, blând, în mine. În adâncul Tăcerii, dezleg Tainele 
Timpului care par a căuta un trup pentru a se naște. În taină, plăpând, 
încep să mă cunosc. Mă înalt și cobor din stele, ştiind că TU exiști! 
Doamne, dacă sunt copil al stelelor, priveşte-mă încă o dată! 


ie: 
Iubirea 


Ochii Veșniciei! Taină închisă sub pleoape. 
Cine rămâne în acest DINCOLO? 


Ochii mei nu TE caută și nu TE privesc şi totuşi TE VĂD. 

Şi tac! 

Pentru că EXIȘTI, şi eu sunt UNA cu TINE. 

Fac parte din Eternitatea TA. 

În Lumina TA 

nu voi mai fi niciodată o aripă frântă. 

Trupul meu nu ştie că a fost cuprins în IUBIREA TA. Sunetele îl 
dor. 

M-am răzvrătit împotriva lui, acum îi iubesc fiecare freamăt. 

Nu vreau să plâng. 

Prin ochii mei s-ar prelinge stropi de cer. 

Plânsul ar deșerta nevăzutul. 

Devin strop de rouă în cupa florilor, ca să pot săruta Soarele! 

Să mă las sorbită de primele lui raze. 

Atunci, voi ŞTI unde este Răsăritul. 


Sinele meu respiră numai îmbrățişând în totală Iubire, un 
celălalt Sine. 


Cunoscut numai prin dăruirea ce se cunoaște în contopire. 


ro; 
Joaca 


Oare cum se joacă îngerii? 

Aruncă cu bulgări de Iubire unii spre alții? Sărută florile pentru 
a le împrăștia parfumul şi culoarea? Clipesc râzând în curcubeiele 
apelor? 

Se aruncă însetați de dor în razele soarelui? Șoptesc blând 
poveşti printre frunzele copacilor? Acoperă cu clar de lună iubirea 
temătoare a pământenilor? 

Cum este iubirea îngerilor când ei se contopesc în unicul cânt de 
slavă al iubirii Lui?! Se iubesc iubind Iubirea Veșnică împlinindu-se 
prin ea, negrăită rostire încă pe pământ. 

Cum este oare cântecul îngerilor? Un freamăt de vânt? O 
tresărire a zorilor? Mirare? O mângâiare și o desfătare a Slavei? Sau 

Tăcerea tăcerilor noastre? Cântecul lor are limpezimi ce taie adânc 
împletirea dintre trup şi suflet. 
Copil, sufletul meu ascultă în răstimpuri cântecul îngerilor! 


T 
Sunt doar ploaia 


Vreau să mă transform în ploaie, să râd, să plâng, şiroind 
năvalnic în toate timpurile și visele prin care am trecut, ascunși în 
umbrele unor chemări. 

Sunt mirajul ce arde-n ruguri ofrandele din palmele-mi - flăcări 
sacre, mereu reînnoite când ţi-ating inima. 

Vreau să fiu focul pătrunzând în ascunsele lemniţi ale minţii tale, 
să mă transform în unicul tău gând... 

Balaurul din adâncul zărilor s-a apropiat ca o vijelie mare, 
rănind seninul cerului cu tunete şi cu fulgere pe care am învățat să le 
transform, iubindu-te, în curcubeie. 

Vreau să fiu vântul care mângâie zilele tale de călător, când 
pescărușul cu aripi verzi transformă în realitate chemarea ta. 

Închide ochii! Sunt altarul lăuntric unde să-ți aşezi gândurile în 
fiecare seară. 

Vreau să fiu neuitarea ta, în viul visului care coboară cerul, 
seninul din ochii tăi când mă priveşti. Vreau să fiu... doar ploaia? 

Închide ochii. Ne întâlnim în inima lumii. E doar un gând al 
Dorului. 


e: 
Rostiri 


Cuvinte - zidiri înghețate topite de pecetea jarului pătrunsă în 
inimă prin lacrima primului Botez. 

Cuvinte care ne-au zămislit din Fiinţa Lui înviază din mormântul 
patimilor, pecete de mir adunată-n cerul minții. 

Cuvântul e taină și icoană, inima şi ruga ei. 

Sunet nerostit în materie. 

Duh, coboară prin lacrima tăcerii în spovedania din neantul firii, 
devenind întrupare nemistuită în tulpina 

Rugului veşnic Aprins. 

Sunete devin Cuvânt Tăcut, în  revărsare  necurmată 
statornicindu-mă în rugă, necovârşită îmbrățișare. 


Înalt rug de tămâie, prin care cuvintele-mi pătrunse de fulgerul 
gândului de gheață, devin întrupare... 


adânca tăcere a ultimului strigăt/suspin. 


ie: 
Sunt azi din ieri 


Alunec, lacrimă - mărgăritar, cu înmiresmare de tămâie, văpaie 
făr' de grai, lovită de marginile lumii stârnind pustiul, sobornicind în 
cupolele albastre... în ceas tainic al zorilor de rugă. 

Sunt un vânt, o vijelie năprasnică, un vuiet de ape mari, țipăt din 
adâncurile tale, căutându-mă. 

O suavă aromă/aromitoare. 

Mireasa, când din potir mirele varsă mir în noaptea cea dintâi. 

Prezența misterioasă, auzită în stâncile despicate unde s-a 
furişat viul, crezând că e singur pe pământ. 

Când vin furtunile năprasnice și nu sunt acolo, se înalță focul 
răsucindu-se într-o adiere blândă, suspin din mângâierea cea dintâi. 

Sunt în bătaia lină, tainică. Formă abia simțită, abia susur, abia 
murmur, până când, în ziua florilor, pătrund înăuntrul /adâncul tău. 


Ating lumea, sună vântul peste ierburi, împrăștiind miresmele, 
în amurg se stârneşte o legănare; înfiorările se revarsă peste pământ, 
se umple de vis, de frumuseţe și de dor înfățișarea lumii. 


Vin, ating şi plec; plec în Împărăţia mea. 


9: 


Iertarea 


Se nasc o cruce şi o melodie din împotrivirea dureroasă a 
strunelor, arcușului. 

Uimirea cerurilor îmi străbate ființa, în cuptorul gândirii arzând 
de doruri ce caută izbânda, neaducându-și aminte obârșia luminii ce 
înnoieşte viețuirea pentru patima iubirii. 

În ceasul în care am fost pustie, ai pus clipă de veșnicie, 
îndepărtând fiarele cele gânditoare, întru împlinirea făgăduinţei. 

De aş arde în foc, focul meu este mai mare, devin flacără care nu 
arde, ci împlineşte dorurile șoptite, când aripile-mi devin de ceară. 

Rămâi în inima mea uimire în Adevăr-Adevărat, de deasupra 
luptei din cer şi din iad. 

— Împotriva cerurilor şi iadurilor -, doimică alcătuire a 
nevăzutelor. 

Zăpada - apă de Botez - devine hrană a minții în rostirea 
rugăciunii adunată în inimă. 

Respir frigul de afară; frigul din mine este mai mare, arzând în 
suspinul doririi Tale. 

Miluieşte-mă, Tu, Doamne în necuvântul Tău, rostit în fiinţa mea 
la ceas de Liturghie a zorilor, când s-a dărâmat cu nădejdea, absurdul. 

Doimea din Cruce primeşte Iertarea Cuvântului prin Duhul Sfânt 
de Viață dătător, neîmpărțindu-ne în două, dar nici reducându-ne la 
unitate. 

Devenind Arheul în care toate se împlinesc. 


9: 
Îmbrăţișare 


Te înfășor în sunetele privirilor. Îmbrăţișare în care se 
rostogolește ecoul cuvintelor încă nevorbite. Deschid aripile 
crescute-nlăuntru, pentru a te primi, întruparea celui care iubește. 

Înalță-mi cânt de iubire, numai așa vei pătrunde frumuseţea 
mea. 

Înălţa-voi cânt de slăvire, numai așa chematul din fire, ca aurul 

din linişti de pietre, va țâșni în uimirea înfăptuită, născându-ne din 
toate. 

Cântul slăvitor este iubire, iar în inimi a modelat chipul Unic pe 
care străluceşte aprinzându-l, Lumina, candelă dinlăuntrul de taină a 
minţii. 

Naște-mi inima din toate cânturile, înălțându-ne până ce, încet, 
încet, ne pătrunde puţina veșnicie. 

Picuri de ploaie, lacrimi pe care doar cerul le mai poate plânge, 
dintr-un dor topit pe chipul blând al Nemuririi, botezul mult așteptat. 
Nu e totuna să fii din lut sau din pulbere de stele. Doar sufletul știe 
ajungerea pe ţărmul liniştii, acolo unde ne întâlnim cu dorul lăsat tare 
de demult. 

Pe drumul acesta îmi primenesc trupul cu apa izvorului 
neprihănit, alunec printre vise în miez de noapte, alerg desculţă prin 
roua gândurilor din care mă voi trezi, în zori de iubire, învelită în aripa 
sfințeniei. 

Din veşnicia timpurilor, Tu, numai tu îmi ești domn și preot, căci 
rămânere nu e nicăieri. 


ie: 
Sacralitate 


Iubirea în gingășia unei femei este suferință și durere, chipuri 
de înfăptuire a frumosului vieții. 

Trăind un gând-o idee, transformând-o în realitate, face din sine 
însăşi icoana vie a darului prin care toate devin posibile, toate 
miriadele care nu şi-au aflat împlinire. 

Femeia este rană de dragoste, țipăt de săgeată azvârlit în cer, 
nebunia înţelepciunii care se dăruieşte pe sine în coborârea spre 
abisul cel mai de jos, ajungând în taina inimii. 

În Împărăţia cerurilor, în taina începuturilor, peste fața 
adâncului, abisul apelor sacre plutește în nemișcare, coborând în alt 
abis, descoperind numai prin minune lăuntrică, simplitatea firească a 
inimii femeii. 

Darul luminii de a săruta toată înfăptuirea. 

Femeia poate fi ispitirea, blestemul, dar şi judecata. Realitate 
înfricoșătoare, de neîndurat și de nedorit, dar toate sunt cuprinse în ea. 
Metafizica şi sacralitatea. O încercare prin ea însăși. Putere și 
slăbiciune, slăbiciunea puterii. Femeia este împlinirea care face seva să 
circule în toată unitatea vieţii, prin transcrierea lăuntrică a peceții 
inițiale. Cerul în plinul puterii de senin, covârșitor, uriaș, uluitor, se 
naște din privirea femeii. Deschidere de cer, lăuntrică minune de 
auzire luminoasă în care toate se cuprind. 


TD 
A dărui 


Revărsarea sunetelor în tăcerea dintre clipe, m-a surprins şi de 
această dată. Doar în acele stranii adâncuri simt că exist cu adevărat. 
Orice sentiment se amplifică atunci cu o putere inimaginabilă, greu de 
prevăzut. Cu cât am devenit mai conștientă de acele tăceri cu atât ele 
s-au amplificat reverberând, dăruindu-se. Altfel devine insuportabilă 
povară, un țipăt care străpunge carnea și nervii până la leșin. Am trăit 
naşterea dorinţei de a DĂRUI: să mă împart, să mă revărs în/înspre 
cineva, să mă dăruiesc dăruind. Acea stare divină/celestă cu care a 
început Creația, misterul cel mai profund din mine. Fiinţa mea este 
cutremurată trăind misterul cel mai nepătruns dar prezent, al LUI. 

Să iert iubind, să iubesc iertând. Să cuprind lumea în mine şi aşa 
să se nască din nou, să arăt frumuseţea lumii invizibile incantând vraja 
care ne-a însoţit mereu în lumea vizibilă, să aprind candela credinţei în 
măreţia ființei, lumină a bucuriilor trecătoare dar care adunate pot 
forma calea cea de taină ce duce în împărăţia fericirii fără început şi 
fără de sfârşit. 

Sunt în rostirea inimii care te ceartă pentru a putea cuprinde, a 
te învăţa marile mistere ale vieţii, atunci când nu ești atent. 

Chiar dacă nu-mi vei simţi niciodată palmele arzând de dor 
cuprinzându-ți obrajii, chiar dacă capul meu nu se va odihni niciodată 
pe inima ta, eu exist pentru că m-ai creat înăuntrul tău. Îmi va fi mereu 
dor de TINE, doar aşa voi ști mereu că exiști și devin revărsare de mir, 
aromă de smirnă transformându-mă în aurul din sufletului TĂU. Voi 
sluji de-a pururi la Altarul Iubirii Tale în Împărăţia Lumii, esenţa 

Adevărului fiind cuprinsă în EA. 


TĂ 
Împlinire 


Tăcerea sufletului arde piatra lespezilor grele care mă despart 
de Tine. Flacără infinită din veacul infinit, cupola sufletului meu unde 
îmi ridic fiinţa de dor. 

Îmi ridic fruntea de pe piatra rece a peşterii. A trecut o 
Eternitate de când am intrat. Am străbătut timpi din care revin cu 
greu. 

În năprasnicul iureş a firii mele care sunt uneori, învăţ să-mi 
mărturisesc dragostea. Cuvintele mele ajung în tine, în adâncul minții 
tale. Acolo se aprinde focul, în seninul înălțimilor tu mă poți 
transforma prin numire /chemare, învelindu-mă în mantie de purpură, 
ascunzându-mă, taină în tine. Mă cunoşti, îmi simţi prezența. De mă 
poți numi devin Femeia ta în veci. 

Chemările mele sunt spirale ce pleacă din vârfurile degetelor 
când conturez limitele universului, pentru a nu te rătăci. 

Întoarcere în Țara de Nicăieri. Nu uitaţi: poveştile trăiesc atât 
timp cât credem în ele! E nevoie de credință, încredere... zâmbet de 
zâne și IUBIRE pentru a serba sacralitatea dragostei de care ne-a fost 
dor. 

În Țara de Nicăieri, timpul stă pe loc. Roua din cer a cărui taină a 
coborât în inimă, a devenit dragoste în care să vii. Viul chemării doar 
tu îl poţi spune. Atunci Iubirea devine Dragoste. 

Trăiesc în focul prin care doar Iubirea poate să înalțe flacăra din 
mine. Îngerii din necuvintele mele rostite se vor transforma în spirala 
sunetului, reverberaţie din adâncul Tainei Tale. 

Doar în sunetul/cuvânt al inimii, pot cuprinde dorul care naşte 
lumea din mine în armonii, pavăză a singurătăţii mele. 

Privesc în afara mea. Nu văd pe nimeni. Privesc prin ochii Tăi şi 
lumea devine armonie necântată încă, îmbrățișări - cuvânt rostit de 
palme tandre, de fuiorele albastre ale degetelor care îmi apleacă 
tâmpla fierbinte în inimă, împlinind Ritualul de contopire. 

M-ai trimis iubire pentru a deveni iubire. Taina femeii devine 
cercul manifestării Tale, care aprinde Focul Sacru din ruga palmelor. 
Primeşte iubire şi dor din ființa desprinsă din tine pentru a naște 
lumea în care TU să fii de necuprins. Mă poţi chema, mă poți înveli 
pentru a mai păstra iubirea sub pleoapele străvezii de lacrimile 
revărsate din mirul înțelepciunii tale. 

Învăţ misterul din puterea CUVÂNTULUI! îl chem în ființa mea, 
rug de aprindere a Flăcării Sacre. 

lar tu, domn pământean al dorului întrupărilor mele, fii liniştea 
din care să mă trezesc în zori de zi. Sau fii crepusculul în care îmi voi 
lăsa neființa să plece pentru ultima oară. 

Treptat, cerul din mine te cuprinde cu sfială cea dintru 
începuturi. 

TU eşti CUVÂNTUL prin care rostindu-l, mă vei crea din nou. 


9: 
Eternul feminin 


Din inima TA m-ai creat Doamne. Lumina Ta dintâi este în Fiinţa 
mea. Şi m-ai dăruit Omului făcut de Tine pentru a-i fi bucurie și 
împlinire. Aşa am cunoscut iubirea. M-ai dăruit fiindu-i mireasa dintâi. 
Devenind unicul meu mire. Am învățat să-mi cunosc frumuseţea 
izvorându-mă din pieptul lui, unde inima a devenit altarul tainei 
noastre. 

Acolo mă regăsesc mereu, unică femeie în deplinătatea iubirii 
lui și a Ta. Pentru că ne-ai iubit deopotrivă, dăruindu-ne unul altuia. lar 
noi trăim măreţia darului Tău întorcându-ne recunoscători mintea și 
inima numai către Tine. Cel care primeşte trebuie ca odată cu bucuria 
resimţită să-și îndrepte întreaga ființă spre Dăruitor. 

Dragostea mea, Dorul din tine m-a chemat din ființa LUI, să-ţi fiu 
desăvârşire. 

Mâinile mele au învăţat să modeleze lumina dăruindu-ți-o 
pentru a fi strălucirea gândurilor tale, pentru că recunosc puterea 
transformatoare care prin tine revine înzecit /înmiit înapoi, ofrandă în 
care mă las mereu cuprinsă. Tu mă îmbogățești, mă înfrumusețezi 

privindu-mă. Puterea de a dărui este o renunțare de sine însuși din 
partea dăruitorului față de primitor, purtând pecetea crucii. 

lar lumea ne-a fost dată ca un sacrament al prezenţei divine, o 
teofanie. 

Toate cele ce sunt în lume sunt oferite de Dumnezeu oamenilor 
pentru a fi folosite ca daruri, daruri ce poartă pecetea iubirii LUI 
pentru noi. 


Sunt darul lui Dumnezeu către tine, sunt IUBIRE. 

Mesagerul iubirii Lui. El însuși m-a creat din Lumina Sa, 
dăruindu-mă ţie, bucurându-se de bucuria amândurora, ca împreună 
să ne întoarcem în Fiinţa Sa. 

Fiecare clipă este eternă când sunt în inima ta pentru că așa am 
învăţat să exist iar tu înalţi imnuri de slavă măreției care ne-a dăruit 
unul altuia, înscriindu-le în mine, precum vechile hrisoave, cu fiecare 
şoaptă, cu fiecare mângâiere sau tandră îmbrăţișare. 

De ce am uitat toate astea Doamne?! De ce atâta timp nu ne-am 
mai adus aminte unul de altul și ne-am căutat în multe închipuiri care 
nici ele nu se regăseau în noi?! 

Cu puterea Minţii ne-am putut întoarce uneori la Tine, prin 
înțelegerea care izvora din admirația măreției creației Tale, perfecte şi 
veşnice. Cu gingășia Sufletului la fel dar prin iubirea Fiinţei încă nu! 
Pentru că trebuia să ne regăsim unul pe altul. Privesc depărtările unde 
ştiu că exişti. De când nu ne-am regăsit?! 

Doar o unică şi imensă credință ne poate face să fim pentru 
totdeauna împreună. O arsură și un sunet straniu reverberează, și îmi 
dau seama că inima este cea care murmură melodia nemaiauzită, care 
se zbătea în adâncul ființei mele, de mult timp uitată. 

Lacrimă de dor ai picurat în sufletele noastre, hotar unde ne 
căutăm, hotar înspre ziua de mâine. 

Fire de lumină străbat fiinţele noastre în aflarea Iubirii care se 
adună în căușul palmelor mele. 


Privesc în ochii tăi şi-ţi aprind inima în gingășşia flăcării sacre. 
Se naște o Lumină Vie cu care îmi vei desena pe trup povești 
tulburătoare. Iți imprim în suflet nemurirea - răspunsul la chemările 

tale, dor care nu a avut niciun hotar, străbătând spațiile și timpurile. 
Care a ars în inimă, ca un jăratec, tot scriind cuvinte de o gingășie rară 
pe care le rostești, le rostesc în pragul Credinței pentru a deschide 


Poarta celestă, care ne duc mai aproape de Lumina Luminilor, de care 
orice suflet este atât de însetat. 


Sunt Taina prin care a coborât IUBIREA pe PĂMÂNT! 


THH 


Cartea Danaelei Izvorul iubirii poate în egală 
măsură purta titlul Evanghelia iubirii. Este o 
chintesentă a iubirii de Dumnezeu şi de 
oameni, de întreaga Creaţie, reeditare a 
periplului perechii celeste coborâtă pe 
pământ pentru a învăţa oamenii iubirea 
divină. 


Lectura cărţii vă va purta paşii în lumea 
mirifică a împlinirii iubirii. După frământări 


şi căutări vom găsi răspunsul în Dumnezeu, 
unde se află IZVORUL IUBIRII. 


Octavian Sărbătoare — Sydney, Australia 


Sarbatoare Publications 


Il 733778" > 


